
转讜住驻讜转



 诇讗 讗讬讘专讜 住讛讚讬 讗诇讗 诇砖拽专讬. 诪讻讗谉 讗诪专 专''转 讚讗讬谉 爪专讬讱 注讚讬诐 诇注砖讜转 拽谞讬谉 讜讛讗 讚讗诪专 驻专拽 讞讝拽转 讛讘转讬诐 (讘''讘 讚祝 诪.) 拽谞讬谉 讘驻谞讬 砖谞讬诐 讜讗讬谉 爪专讬讱 诇讜诪专 讻转讜讘讜 诇讗讜 诪砖讜诐 讚诇讗 诪讛谞讬 讘诇讗 砖谞讬诐 讚讜讚讗讬 诪讛谞讬 讗驻讬' 讘诇讗 砖谞讬诐 讗诇讗 讛''拽 拽谞讬谉 讛专讙讬诇 讘驻谞讬 砖谞讬诐 讗讬谉 爪专讬讱 诇讜诪专 讻转讜讘讜 讗讘诇 讜讚讗讬 讗讬谉 爪专讬讱 砖谞讬诐 讜讻谉 诪砖诪注 讘驻专拽 讛讝讛讘 (讘''诪 讚祝 诪讛:) 讚拽讗诪专 讛转诐 讛讬讛 注讜诪讚 讘讙讜专谉 讜讗讬谉 讘讬讚讜 诪注讜转 讻讜' 讜驻专讬讱 注诇讛 讜谞讬拽谞讬谞讛讜 谞讬讛诇讬讛 讗讙讘 住讜讚专 讜诪砖谞讬 讚诇讬转 诇讬讛 住讜讚专 讜讗诪讗讬 诇讗 诪砖谞讬 讚诇讗 讛讬讜 砖诐 注讚讬诐 讗诇讗 砖''诪 讚拽谞讬谉 诪讛谞讬 讘诇讗 注讚讬诐 讜讻谉 诪砖诪注 讘驻''拽 讚住谞讛讚专讬谉 (讚祝 讜.) 讚拽讗诪专 讛转诐 驻砖专讛 讘讬讞讬讚 讜拽讬''诇 (砖诐) 讚驻砖专讛 爪专讬讻讛 拽谞讬谉.: 讗诪专 诇讜 注讚 讗讞讚 讗讻诇转 讞诇讘 讜讛诇讛 砖讜转拽 谞讗诪谉. 驻讬专讜砖 讚砖转讬拽讛 讻讛讜讚讗讛 讚诪讬 讜讛讜讬 谞讜讚注 诇讜 诪注爪诪讜 讗讘诇 讗诪专 诇讜 讗讬谞讬 讬讜讚注 讗讬谞讜 谞讗诪谉 诇讞讬讬讘讜 拽专讘谉 讚讻转讬讘 (讜讬拽专讗 讚) 讗讜 讛讜讚注 讗诇讬讜 讜诇讗 砖讬讜讚讬注讜讛讜 讗讞专讬诐 讜讚讜讜拽讗 讗讞讚 讗讘诇 砖谞讬诐 谞讗诪谞讬诐 讜诪讘讬讗 拽专讘谉 注诇 讬讚诐 讻讚讗诪专 讛转诐 (讻专讬转讜转 讚祝 讬讗:) 讗诐 讛讘讬讗讜讛讜 砖谞讬诐 诇讬讚讬 诪讬转讛 讞诪讜专讛 诇讗 讬讘讬讗讜讛讜 诇讬讚讬 拽专讘谉 讛拽诇 讜爪专讬讱 谞诪讬 诇驻专砖 讜讛诇讛 砖讜转拽 讚讗诪专 诇讜 讛注讚 讗讻诇转 讞诇讘 讜讛讬讛 诇讱 诇讬讚注 讜讛讜讗 砖讜转拽: 讜转谞讗 转讜谞讗 讜讛诇讛 讗讜诪专 诇讗 讗讻诇转讬. 讛讗 讚谞拽讟 诇讗 讗讻诇转讬 讛''讛 讗诐 讗诪专 讗讬谞讬 讬讜讚注 讚驻讟讜专 诪砖讜诐 讚讻转讬讘 (砖诐) 讗讜 讛讜讚注 讜讛讗 讚谞拽讟 诇讗 讗讻诇转讬 诪砖讜诐 讚讘注讬 诇诪讬转谞讬 住讬驻讗 讙讘讬 砖谞讬诐 讗讜诪专讬诐 讗讻诇转 讞诇讘 讜讛讜讗 讗讜诪专 诇讗 讗讻诇转讬 讜讘讛讗 讗讬讻讗 专讘讜转讗 诇专''诪 讚讗驻讬诇讜 讗诪专 诇讗 讗讻诇转讬 诪讞讬讬讘 专''诪: 谞讟诪讗讜 讟讛专讜转讬讱 讜讛诇讛 砖讜转拽 谞讗诪谉. 砖讗诪专 诇讜 讛注讚 讘驻谞讬讱 谞讟诪讗讜 讜讻谉 爪专讬讱 诇驻专砖 讘讗讻诇转 讞诇讘 讻讚驻专讬砖讬转 讜拽砖讛 讚讛讗 讘驻' 讛谞讝拽讬谉 (讙讬讟讬谉 讚祝 谞讚:) 诪讬讬转讬 讛讬讛 注讜砖讛 注诪讜 讘讟讛专讜转 讜讗诪专 诇讜 谞讟诪讗讜 讟讛专讜转讬讱 谞讗诪谉 讟讛专讜转 砖注砖讬转讬 注诪讱 讘讬讜诐 驻诇讜谞讬 谞讟诪讗讜 讗讬谞讜 谞讗诪谉 讜驻专讬讱 讛转诐 诪讗讬 砖谞讗 专讬砖讗 讜诪讗讬 砖谞讗 住讬驻讗 讜诪砖谞讬 讗诪专 讗讘讬讬 讻诇 砖讘讬讚讜 谞讗诪谉 讜讻诇 砖讗讬谞讜 讘讬讚讜 讗讬谞讜 谞讗诪谉 讜住讬驻讗 讗讬讬专讬 砖讗讬谉 讛讟讛专讜转 讘讬讚讜 诇讻讱 讗讬谞讜 谞讗诪谉 讜讛讬讻讬 讗诪专 讗讘讬讬 讚谞讗诪谉 讻砖讗诪专 诇讜 讗讻诇转 讞诇讘 讜讗注''讙 砖讗讬谉 讘讬讚讜 诇讛讗讻讬诇讜 讞诇讘 讜讻谉 拽砖讛 诇拽诪谉 讚谞讗诪谉 诇讜诪专 砖讜专讱 谞专讘注 讗注''讙 讚讗讬谉 讘讬讚讜 诇讛专讘讬注 砖讜专讜 讜讬''诇 讚讛讛讬讗 讚讛谞讝拽讬谉 诪讬讬专讬 讻砖讗讬谞讜 砖讜转拽 讗诇讗 诪讻讞讬砖讜 讜讛讻讗 讗讬讬专讬 讻砖砖讜转拽 讜讗讬谞讜 诪讻讞讬砖讜 讜诪讬讛讜 拽砖讛 诪专讘讗 讚讛讻讗 诪砖诪注 讚诇讗 驻诇讬讙 专讘讗 注诇讬讛 讚讗讘讬讬 讚讗诪专 讚讻诇 讚讘专 砖讗讬谉 讘讬讚讜 讘注讬 砖讜转拽 讜讛转诐 拽讗诪专 专讘讗 讗砖讻讞讬讛 讜诇讗 讗诪专 诇讬讛 讜讛讚专 讗砖讻讞讬讛 讜讗诪专 诇讬讛 讗讬谞讜 谞讗诪谉 诪砖诪注 讗讘诇 讗讬 讗诪专 诇讬讛 诪讬讚 谞讗诪谉 讘讻诇 注谞讬谉 讗驻讬' 讗讬谉 讘讬讚讜 讜讗驻讬' 讗讬谉 砖讜转拽 讜讛讻讗 诇讗 驻诇讬讙 讗讗讘讬讬 讚讘讗讬谉 讘讬讚讜 讘注讬 砖讜转拽 讜讬''诇 砖讗谞讬 讛转诐 诇驻讬 砖讛讬讛 讘讬讚讜 驻注诐 讗讞转 讚讛讬讬谞讜 讘砖注转 砖注砖讗讜 讗讘诇 讛讻讗 诪注讜诇诐 诇讗 讛讬讛 讘讬讚讜 讻诇诇 讜诇讻谉 讘注讬 砖讜转拽 讜谞专讗讛 讚讛诇讻讛 讻专讘讗 诇讙讘讬 讗讘讬讬 讜注转讛 讘注谞讬谉 讝讛 讬砖 砖诇砖讛 讚讬谞讬诐 讘讚讘专 砖讛讬讛 讘讬讚讜 讻讙讜谉 讛讛讬讗 讚讛讬讛 注讜砖讛 注诪讜 讘讟讛专讜转 谞讗诪谉 讜讗驻讬' 诇讗 讛讬讛 砖讜转拽 讜讘讚讘专 砖讗讬谉 讘讬讚讜 诇注讜诇诐 讻讙讜谉 讗讻诇转 讞诇讘 讜砖讜专讱 谞专讘注 讗讬 砖转讬拽 诪讛讬诪谉 讜讗讬 诇讗 砖转讬拽 诇讗 诪讛讬诪谉 讜讘讚讘专 砖讗讬谉 讘讬讚讜 注转讛 讗讘诇 讛讬讛 讘讬讚讜 驻注诐 讗讞专转 讘讛讗 驻诇讬讙讬 讗讘讬讬 讜专讘讗 讻讚驻讬专砖转讬 讛转诐 讙讘讬 讟讛专讜转 砖注砖讬转讬 注诪讱 讚诇专讘讗 讛讬讻讗 讚讗砖讻讞讬讛 讜讗诪专 诇讬讛 诪讛讬诪谉 讜讗驻讬诇讜 讗讬谞讜 砖讜转拽 讜讛诇讻讛 讻专讘讗 讻讚驻专讬砖讬转 讜砖讜转拽 讚讗诪专 讘砖诪注转讬谉 讚谞讗诪谉 谞专讗讛 诇专''讬 讚讛讬讬谞讜 讘讚讘专 砖讬砖 诇讜 诇讬讚注 讻讙讜谉 砖讗诪专 诇讜 谞转谞住讱 讬讬谞讱 讘驻谞讬讱 讚讜诪讬讗 讚讗讻诇转 讞诇讘 讗讘诇 讗诐 讗诪专 诇讜 谞转谞住讱 讬讬谞讱 砖诇讗 讘驻谞讬讱 讜砖讜转拽 讛讛讬讗 砖转讬拽讛 讗讬谞讛 讻讛讜讚讗讛 砖诇讻讱 诇讗 讬砖讬讘 诇讜 诇驻讬 砖诇讗 讛讬讛 讬讜讚注 讘讬专讜专 讛讚讘专 讜诪讛 砖讗诪专谞讜 讚讘专 砖讗讬谞讜 讘讬讚讜 讻讬 讗讬谞讜 砖讜转拽 诇讗 诪讛讬诪谉 讛讬讬谞讜 讙讘专讗 讚诇讗 诪讛讬诪谉 讻讘讬 转专讬 讗讘诇 讗讬 诪讛讬诪谉 诇讬讛 讻讘讬 转专讬 谞讗诪谉 讻讚讗诪专 讘住诪讜讱 讙讘讬 住诪讬讗 讚拽讗诪专 专讘讗 讚谞讗诪谉 讗注''讙 讚讛讜讬 讚讘专 砖讘注专讜讛 讜讗讬谉 讚讘专 砖讘注专讜讛 驻讞讜转 诪砖谞讬诐 讻诇 砖讻谉 讚谞讗诪谉 讘诪讬诇转讗 讗讞专讬转讬 讜爪专讬讱 诇讜诪专 讚讛讗 讚讗诪专 讘讻诇 讚讜讻转讬谉 (讙讬讟讬谉 讚祝 讘:) 注讚 讗讞讚 谞讗诪谉 讘讗讬住讜专讬谉 讛讬讬谞讜 讚讜拽讗 诇讛转讬专 讻讙讜谉 讘砖专 讝讜 诪谞讜拽专转 讗讜 讞转讬讻讛 讝讜 砖诇 砖讜诪谉 讗讘诇 诇讗住讜专 讛讚讘专 讗讬谞讜 谞讗诪谉 讗诇讗 讻诪讜 砖驻讬专砖转讬 讜讛讗 讚讗诪专讬谞谉 讚讘讚讘专 砖讗讬谞讜 讘讬讚讜 讻讬 讗讬谞讜 砖讜转拽 诇讗 诪讛讬诪谉 讛讬讬谞讜 讚讜拽讗 讘讚讘专 砖讗讬谞讜 讬讻讜诇 诇讛转讘专专 讗讘诇 讘讚讘专 砖讬讻讜诇 诇讛转讘专专 讻讙讜谉 砖讗诪专 诇讜 讬砖 砖专抓 讘讟讛专讜转讬讱 讗讜 注讜讘讚 讻讜讻讘讬诐 

专诪讘"谉

讗讬 讚讗讬转 诇讬讛 住讛讚讬 诇讛讗讬 讜讗讬转 诇讬讛 住讛讚讬 诇讛讗讬 诪讬 诪爪讬 讗诪专讛 讗诇讜 砖谞讬 注讘讚讬 讜讞讘讬诇讛 砖诇讬. 拽砖讛 诇谉 讜讚讬诇诪讗 讗讬转 诇讛 住讛讚讬 诇讚讬讚讛 砖讗诇讜 砖谞讬 注讘讚讬讛 讜讞讘讬诇讛 砖诇讛 讜爪专讬讻讛 砖谞讬 讙讬讟讬谉 讚讛讜讛 诇讛 讻砖谞讬诐 讗讜诪专讬诐 谞转拽讚砖讛 讜砖谞讬诐 讗讜诪专讬诐 诇讗 谞转拽讚砖讛 讚转谞讬讗 讘诪住讻转 讻转讜讘讜转 讚祝 讻"讘 注"讘 讛专讬 讝讜 诇讗 转谞砖讗.
讜谞"诇 诪砖讜诐 讚诇讗 拽转谞讬 讛讱 讘专讬讬转讗 讜砖谞讬讛诐 爪专讬讻讬谉 讙讟 讝讛 诪讝讛 讜讛讬讗 诪砖讞专专转 讗转 砖谞讬讛诐 讜讗注"讙 讚讙讘讬 注专注讜专 讚驻讙诐 诪砖驻讞讛 讗诪专讬谞谉 讘讻转讜讘讜转 讚祝 讻"讛 注"讘 讙讬诇讜讬 诪诇转讗 讘注诇诪讗 讛讬讗 讜讻砖专讬' 讛讻讗 讘砖讗讬谞谉 诪讜讞讝拽讬谉 诪砖诪注 讜讛讻讬 讗拽砖讬谞谉 讗讬 讚讗讬转 诇讬讛 住讛讚讬 诇讛讗讬 讜讗讬转 诇讬讛 住讛讚讬 诇讛讗讬 讻谞讙讚 讛讗砖讛 诇讜诪专 砖讛讬讗 讗砖转讜 讜讞讘讬诇讛 砖诇讜 讜注诇 注爪诪谉 讜讚讗讬 讗讬谉 诇讗讞讚 诪讛诐 注讚讬诐 砖讗诇讜 讛讬讛 讻谉 讛讬讜 爪专讬讻讬谉 讙讟 砖讞专讜专: 



讜讛讗 讚讗拽砖讬谞谉 诪讬 诪爪讬 讗诪专讛 讗诇讜 砖谞讬 注讘讚讬 讜讞讘讬诇' 砖诇讬. 驻专砖"讬 讝"诇 诪讬 诪爪讬 讗诪专讛 讛讻讬 诇诪讛讜讬 诪讜转' 讛讻转讜讘讛 讘住驻拽 砖诇讛 讜砖诇讛谉 讚讻讬讜谉 讚诇讗 拽转谞讬 讚讬谞讗 讚讞讘讬诇' 砖诪注 诪讬谞讛 讚讛讻讬 拽转谞讬 谞讜讟诇转 讻转讜讘讛 讬讜转专 注诇 讛讚讬谉 讛拽爪讜讘 讘砖谞讬诐 讗讜讞讝讬谉 讜讻谉 讛讜讗 讚讘诪讜转专 讛讞讘讬诇讛 谞讜讟诇转 砖诇讬砖 讘砖讘讜注讛 注诇 讚专讱 砖谞讬诐 讗讜讞讝讬谉 讘讟诇讬转 讜讻谉 讛讜讗 讚诪讜转专 讛讞讘讬诇讛 谞讜讟诇转 砖诇讬砖 讗讜 砖转讛讗 诪讜谞讞' 注讚 砖讬讘讗 讗诇讬讛讜 讻驻讬 讛讚讬谉 讛驻住讜拽 砖诐. 
讜转诪讛谞讬 注诇 讛专讘 讛讘专"讙诇讜谞讬 讝"诇 砖讗诪专 讛讜讗讬诇 讜拽讘诇讛 砖谞讬 讛讙讬讟讬谉 讜讛讻讞讬砖讛 讟注谞转讛 讗讬谉 诇讛 讚谞讛讬 讚讛讻讞讬砖讛 诪讛 砖讗诪专讜 讗诇讜 砖谞讬 注讘讚讬 讜注讻砖讬讜 拽讘诇讛 砖谞讬 讙讬讟讬谉 诪"诪 诇讗 讛讻讞讬砖讛 讛讟注谞讛 砖讗诪专讛 讗讞讘讬诇讛 砖讗驻砖专 砖讛讬讗 谞讻住讬 砖诇讛 讗讜 砖谞转谉 诇讛 讛讘注诇 讘诪转谞讛 讗讜 讗讞专 讗讘诇 爪专讬讻讛 讛讬讗 砖转讝讛专 讘转讘讬注转 讛讻转讜讘' 砖讗诇讜 讘讗转 诇讘讬转 讚讬谉 讜讗诪专讛 转谞讜 诇讬 讻转讜讘转讬 诪讞讘讬诇讛 讝讜 讜诇讗 转讘注讛 讗讜转讛 诇注爪诪讛 讗讜诪专讬诐 诇讛 讙诇讬转 讗讚注转讱 讚讚讬讚谉 讛讬讗 讜诇讗 讚讬讚讱 讜讙讚讜诇讛 诪讝讜 讗诪专讜 讘诪住' 讘"拽 讚' 诪"讜 注"讘 讻讬讜谉 讚转讘注讬' (诇讘注诇 讛驻专讛) 讜诇讗 讙诇讬转 讗讚注转讱 讚砖讜转驻' 讗讬转 诇讬' 讜讻讜' 讗诇讗 转转讘注 讛讞讘讬诇讛 讻讜诇讛 诇讜诪专 砖讛讬讗 砖诇讛 讜讻讬 讗诪专讜 诇讛 砖讗讬谞讛 砖诇讛 转讗诪专 转谞讜 诇讬 讻转讜讘转讬 诪诪谞讛 砖讗转诐 诪讜讚讬' 诇讬 讜讬砖 诇讬 诪诪讛 谞驻砖讱 讜讛砖讗专 讘驻讬讛诐 砖诇 讚讬讬谞讬诐 讛讬诇讻讱 诪讙讘讬谉 诇讛 讻转讜讘转讛 诪注转讛 诪诪讛 谞驻砖讱 讜讗讞专 讻讱 讞讜诇拽讬诐 讗讜转讛 砖诇砖转谉 讘砖讜讛 讗讜 诪讜谞讞转 诇砖诇砖转谉 讘讬讚 讗诇讬讛讜 讜讗讬谉 诪讙讘讬谉 诇讛 砖转讬 讻转讜讘讜转 诪驻谞讬 砖讻诇 讗讞讚 讗讜诪专 砖讻转讜讘讛 讗讞转 讬砖 诇讛 注诇 讛讞讘讬诇讛 讜诇讗 讬讜转专 讜讗诐 讛诪转讬谞讛 讜诇讗 转讘注讛 讻转讜讘讛 注讚 砖讬讞诇讜拽讜 注诇 驻讬 讘讬转 讚讬谉 讜谞讟诇 讻诇 讗' 砖诇讬砖 讛讞讘讬诇讛 讗讬谞讛 讬讻讜诇讛 诇转讘讜注 讘诪讜转专 讘讞讜讘转讛 讻诇讜' 讚讗讬 转讘注讛 讞讚 诪谞讬讬讛讜 讘讻转讜讘讛 讗诪专讬 诇讛 讻诇 讞讚驻讗转 诇讗 讛讜讬转 讚讗讬转 诇讱 注诇讬 讻转讜讘讛 讜讛砖转讗 谞诪讬 诪讞讘专讬 拽讘讬诇转 谞诪讬 讙讟 诇讬转谉 诇讛 讗讬讛讜 讻转讜讘讛 讜讗讬 讗诪专转 讛讘讜 诇讬 诪诪讛 谞驻砖讱 讚讻讜诇讛 砖诇讬 讚诇诪讗 讻讬讜谉 砖讞诇拽讜 诇讛谉 讘讬转 讚讬谉 讛诇讻讛 诇讛 讟注谞转 讻讜诇讛 砖诇讬 砖讻讘专 谞讟诇讛 住驻拽讗 讜讛诇讻讛 诇讛 讜讚诪讬讗 诇讛讛讬讗 讚拽讬"诇 讘住驻拽 讜讘谞讬 讬讘诐 拽诐 讚讬谞讗 讜讗注"讙 讚讗转讜 诪诪讛 谞驻砖讱 讻"砖 讚讘讛讛讬讗 讟注谞讛 讙讜驻讗 砖讚谞讜 注诇讬讛 诇讞诇讜拽 砖讜讘 讗讬谉 讗讜转讛 讟注谞讛 (讘诪讛) 诇讻诇诇 讛讚讬谉.
讜讘讜讚讗讬 诪讜讚讛 讗谞讬 砖讗诐 讘讗讛 讗砖讛 注诐 讘注诇讛 讛讜讗 讗讜诪专 讞讘讬诇讛 砖诇讬 讜讛讬讗 讗讜诪专转 讞讘讬诇讛 砖诇讬 谞讻住讬 诪诇讜讙 讗讜 诪转谞讛 讚讘注诇 诇讗 讻诇 讛讬诪谞讛 讚谞讻住讬' 讘讞讝拽转 讘注诇讬讛谉 讜讙讚讜诇讛 诪讝讜 砖谞讬谞讜 讘转讜住驻转讗 讘讘"讘 诪讬 砖讬爪讗 讛讜讗 讜讗讘讬讜 诇诪讚讬谞转 讛讬诐 讜诪转 讛讘谉 讗讜 诪转 讛讗讘 诇注讜诇诐 谞讻住讬诐 讘讞讝拽转 讝拽谉 讗诇讗 讛讻讗 讗讬谉 讻讗谉 讘注诇 讜讚讗讬 讗驻讬' 讞讝专讛 讜讗诪专讛 讝讛 讘注诇讬 讗讘诇 讞讘讬诇讛 砖诇讬 谞讗诪谞转 讘讚讬谉 诪讬讙讜 讻"砖 讘讻讗谉 砖讛讞讘讬诇讛 讗讬谞讛 讘专砖讜转 讛讘注诇 砖讛讬讗 拽讘诇讛 砖谞讬 讙讬讟讬谉 讜谞诪爪讗 诪讞诇拽转讛 注诐 诪讬 砖讗讬谞讜 讘注诇讛 讜讗讬谉 住驻拽 讗爪诇讬 讘讚讬谉 讝讛 讗注驻"讬 砖专讗讬转讬 诪拽爪转 讛专讗砖讜谞讬诐 讝"诇 谞讜砖讗讬谉 讜谞讜转谞讬谉 讘讜 讛专讘讛. 讗讘诇 讗诐 砖讞专专 讗讞讚 诪讛诐 讗转 讞讘讬专讜 讜拽讘诇 讙讬讟讜 讜讚讗讬 讛驻住讬讚 讞诇拽讜 砖诇 讞讘讬诇讛 砖讛专讬 讛讜讚讛 砖讛讜讗 注讘讚 讜诪讛 砖拽谞讛 注讘讚 拽谞' 专讘讜.
讜诪讛 砖诪爪讬谞讜 讘讬专讜砖诇诪讬 讘驻专拽 砖谞讬诐 讗讜讞讝讬谉 (讘"诪 讗,讘) 爪专讬讻讛 讙讟 诪砖谞讬讛诐 讜讛讬讗 诪砖讞专专转 讗转 砖谞讬讛诐 讜砖谞讬讛诐 诪砖讞专专讬谉 讝讛 讗转 讝讛 讜讘讘讛诪讛 讜讘诪砖讜讬 砖诇砖转谉 砖讜讬诐 讛转诐 讛讬讬谞讜 讟注诪讗 诪驻谞讬 砖砖诇砖转谉 讛讻讞讬砖讜 讟注谞转诐 讛专讗砖讜谞讛 砖拽讘诇讜 讙讟 诪诪谞讛 讜讻诇 讗讞讚 诪讞讘讬专讜 谞诪爪讗转 讟注谞转诐 讜讛讻讞砖转诐 砖讜讛 诇驻讬讻讱 砖诇砖转谉 砖讜讬谉 讘讞讘讬诇讛 讜讛讗讬 讚诇讗 拽转谞讬 谞讜讟诇转 讻转讜讘转讛 讚专讘谞谉 讛讬讗 讚讗诪专讬 诪讟诇讟诇讬 诇讗 诪砖转注讘讚讬 诇讛 讜讛讜讬 讬讜讚注 讚诇讗讜 讚讜拽讗 诪砖讞专专讬谉 讗诇讗 砖讞专专讜 拽讗诪专 讻讚拽转谞讬 谞诪讬 爪专讬讻讛 砖谞讬 讙讬讟讬谉 讜诪驻专拽讬谞谉 讘讙诪' 讚讬诇谉 讛讻讗 讚诇讗讜 讚讜拽讗 讗诇讗 讗诐 谞转谞讜 拽转谞讬 讛转诐 谞诪讬 讗诐 砖讞专专讜 拽讗诪专: 



讜专' 诪讗讬专 讛讬讗 讚讗诪专 诪讟诇讟诇讬 诪砖转注讘讚讬 诇讻转讜讘讛. 诪讛讗 诪砖诪注 讚专讘谞谉 讗驻讬' 诪讞讬讬诐 讚讘注诇 谞诪讬 住讘专讬 诪讟诇讟诇讬 诇讗 诪砖转注讘讚讬 诇讻转讜讘讛 讚讗讬 讗诪专转 诪讞讬讬诐 诪讜讚讜 专讘谞谉 讛讻讗 谞诪讬 诇诪讛 诇讬 诇讗讜拽诪讗 讻讚专' 诪讗讬专 讜诪讬 砖驻讬专砖 讚讛讻讬 拽讗诪专 讚讗驻讬' 诪转 谞诪讬 讙讜讘讛 讜讗爪讟专讬讱 诇诪讬诪专 讛讻讬 讚讗讬 诇讗 诪讗讬 拽诪"诇 诇讗 讗诪专 讻诇讜诐 讚拽诪"诇 砖讗诐 谞转谉 讙讟 讻讜驻讬谉 讗讜转讜 诇讬转谉 讻转讜讘讛 讻讚讗诪专 专讘 诇注讬诇 讜注讜讚 讚讬谞讗 讚讞诇讜拽讛 拽诪"诇 讻讚专讱 诪砖谞转 砖谞讬诐 讗讜讞讝讬谉 讘讟诇讬转 讜注讬拽专讗 砖诇 讘专讬讬转讗 诇讗 诇诪讟诇讟诇讬 诪砖转注讘讚讬 诇讻转讜讘讛 讗转讗 讚讗诐 讻谉 诇讗砖诪讜注讬谞谉 讘注诇诪讗 讗诇讗 砖"诪 诇专讘谞谉 讗驻讬' 诪讞讬讬诐 讚讘注诇 讗讬谉 讻转讜讘转 讗砖讛 谞讙讘讬转 讗诇讗 诪谉 讛拽专拽注 讚讙专讬注讛 诪讘注"讞 讚注诇诪讗 讚讗诇讜 讘注诇 讞讜讘 讚注诇诪讗 讗注"讙 讚诪讟诇讟诇讬 讚讬转诪讬 诇讘注"讞 讚注诇诪讗 诇讗 诪砖转注讘讚讬讛 诪讬谞讬讛 讗驻讬' 诪讙诇讬诪讗 讚注诇 讻转驻讬讛 讻讚讗诪专讬谞谉 讘驻' 讗专讘注 讗讘讜转 谞讝讬拽讬谉 讚祝 (讬"讗 注"讘).
讜专"讞 讝"诇 讛讘讬讗 诇专讗讬讛 讛讗 讚转谞谉 讘诪住讻转 谞讚专讬诐 讚祝 住"讛 注"讘 诪注砖讛 讘讗讞讚 砖讛讚讬专 讗转 讗砖转讜 讘讗 诇驻谞讬 专讘讬 注拽讬讘讗 讜讞讬讬讘讜 诇讬转谉 诇讛 讻转讜讘讛 讗"诇 专讘讬 砖诪讜谞讛 诪讗讜转 讝讜讝 讛谞讬讞 诇谞讜 讗讘讗 谞讟诇 讗讞讬 讗专讘注 诪讗讜转 讝讜讝 讜讗谞讬 讗专讘注 诪讗讜转 诇讗 讚讬 砖转讟讜诇 讛讬讗 诪讗转讬诐 讜讗谞讬 诪讗转讬诐 讗"诇 讗驻讬' 讗转讛 诪讜讻专 砖注专 专讗砖讱 讞讬讬讘 讗转讛 诇讬转谉 讻转讜讘讛 讜讚讬讬拽讬谞谉 注诇讛 讘讙诪专讗 砖诪注 诪讬谞讛 诪讟诇讟诇讬 诪砖转注讘讚讬 诇讻转讜讘讛 讗诇诪讗 讗驻讬' 诪讞讬讬诐 谞诪讬 诇专讘谞谉 诇讗 诪砖转注讘讚讬 讚讙专讬注讛 诪讘注诇 讞讜讘 讻讚讗诪专讬谞谉. 
讜讛讜讬 讬讜讚注 讚诇专讘讬 诪讗讬专 注讚讬驻讗 诪讘注诇 讞讜讘 讚讗驻讬' 诇讗讞专 诪讬转讛 讙讘讬' 诪讟诇讟诇讬 讚讬转诪讬 诪讛 砖讗讬谉 讻谉 讘讘注诇 讞讜讘 讚诇讚讘专讬 讛讻诇 诪讟诇讟诇讬 讚讬转诪讬 诇讘注"讞 诇讗 诪砖转注讘讚讬 诪诪讗讬 讚讙专住讬谞谉 讘讬讘诪讜转 讚祝 爪"讟 注"讗 讬砖 诪讜讻专 讗转 讗讘讬讜 诇讛讙讘讜转 诇讗诪讜 讻转讜讘讛 讻讬爪讚 讬砖专讗诇 砖诇拽讞 注讘讚 讜砖驻讞讛 诪谉 讛砖讜拽 讜诇讛谉 讘谉 讜砖讞专专 讗转 讛砖驻讞讛 讜谞砖讗讛 讜讻转讘 讻诇 谞讻住讬讜 诇讘谞讛 谞诪爪讗 诪讜讻专 讗转 讗讘讬讜 诇讛讙讘讜转 诇讗诪讜 讻转讜讘转讛 讜讗讜拽讬诪谞讗 讻专讘讬 诪讗讬专 讜拽诪"诇 诪讟诇讟诇讬 诪砖转注讘讚讬 诇讻转讜讘讛 讜讛讗 讛讻讬 讚诪拽讘诇 诪转谞讛 讻讬转诪讬 讚诪讬 讜注讚讬祝 谞诪讬 诪讬转诪讬 讚讛讬讬谞讜 诇拽讜讞讜转 讻讚诪讜讻讞 讘讛谞讝拽讬谉 讚祝 谞' 注"讘 讜讗驻讬' 讛讻讬 讗诪专 专讘讬 诪讗讬专 讙讜讘讛 诪谉 讛诪讟诇讟诇讬谉 讗诇诪讗 诪讟诇讟诇讬 诪砖转注讘讚讬 诇专讘讬 诪讗讬专 诇讻转讜讘讛 讘拽专拽注 讘讬谉 诪讬转讜诪讬诐 讘讬谉 诪谉 讛诇拽讜讞讜转 诪讗讬 讟注诪讗 诇讻诇 讬砖 讻转讜讘讛 讜讗讬转 诇讛 拽诇讗 讜讗驻讬' 讗转讛 诪注诪讬讚讛 讻砖谞转谉 诇讜 讘诪转谞转 砖讻讬讘 诪专注 讻诪讜 砖住讘专讜 诪拽爪转 讛讞讻诪讬诐 诪讻诇 诪拽讜诐 诇诪讚转 砖讙讜讘' 诪诪讟诇讟诇讬 讚讬转诪讬 讚诪转谞转 砖讻讬讘 诪专注 讗驻讬' 转讬诪讗 讻讬专讜砖讛 砖讜讬讜讛 专讘谞谉 诇讻诇 诪讬诇讬 诪讬讛讜 诇讗 讙专讬注讛 诪讬谞讬讛 讜讗讬谉 诇讱 讙讜讘讛 诪诪拽讘诇 诪转谞转 砖讻讬讘 诪专注 砖讗讬谞讜 讙讜讘讛 诪谉 讛讬转讜诪讬诐.
谞诪爪讗转 讗讜诪专 讚专讘谞谉 住讘专讬 诪讟诇讟诇讬 诇讗 诪砖转注讘讚讬 诇讻转讜讘讛 诇讗 诪讞讬讬诐 讜诇讗 诇讗讞专 诪讬转讛 讜讙专讬注讛 诪讘注诇 讞讜讘 讜专讘讬 诪讗讬专 住讘专 诪讟诇讟诇讬 诪砖转注讘讚讬 诇转转 诇讻转讜讘讛 讘讬谉 诪讞讬讬诐 讘讬谉 诇讗讞专 诪讬转讛 讜注讚讬驻讗 诪讘注诇 讞讜讘 讜讛讬讬谞讜 诇讬砖谞讗 (讚讗讬诪讜专 讛转诐) [讚讗讬转诪专 住转诐] 诪砖转注讘讚讬 讜诇讗 诪砖转注讘讚讬 讜注讬拽专 驻诇讜讙转讬讬讛讜 讘诪住' 讻转讜讘讜转 讚祝 驻"讗 注"讘 讙讘讬 讬讘诐, 讻诇 讝讛 砖诪注转讬.
讜拽砖讛 诇讬 砖讛专讬 砖谞讬谞讜 砖诐 讜讞讻诪讬诐 讗讜诪专讬诐 驻讬专讜转 讛诪讞讜讘专讬诐 诇拽专拽注 砖诇讛 讜讛转诇讜砖讬谉 诪谉 讛拽专拽注 讻诇 讛拽讜讚诐 讘讛诐 讝讻讛 讘讛谉 讜驻专砖"讬 讝"诇 拽讚诪讛 讛讬讗 讘讛谉 诪讞讬讬诐 讝讻转讛 讜讗诐 转讗诪专 砖讗驻讬' 诪讞讬讬诐 讗讬谞谉 诪砖讜注讘讚讬诐 诇讛 诪讛 转驻讬住讛 诪讜注诇转 讘讛谉 讜注讜讚 砖谞讬谞讜 讘驻专拽 讛讻讜转讘 (讻转讜讘讜转 讚祝 驻"讚 注"讗) 诪讬 砖诪转 讜讛谞讬讞 讗砖讛 讜讘"讞 讜讛讬讜 诇讜 驻拽讚讜谉 讗讜 诪诇讜讛 讘讬讚 讗讞专讬诐 专讘讬 讟专驻讜谉 讗讜诪专 讬谞转谞讜 诇讻讜砖诇 砖讘讛谉 讜驻专讬砖 专讘讬 讬讜讞谞谉 诇讻转讜讘转 讗砖讛 诪砖讜诐 讞讬谞讗 讜砖诪讗 谞讗诪专 讚砖诇砖 诪讞诇讜拽讜转 讘讚讘专 讚诇专讘谞谉 讗讬谉 讘讬转 讚讬谉 诪讙讘讬谉 讻转讜讘讛 诪谉 诪讟诇讟诇讬 诇讗 诪讞讬讬诐 讜诇讗 诇讗讞专 诪讬转讛 讗诇讗 砖讗诐 转驻住讛 诪讞讬讬诐 转驻住讛 讜诇专讘讬 讟专驻讜谉 讗驻讬' 诇讗讞专 诪讬转讛 诪讛谞讬' 转驻讬住讛, 讜讻谉 诪砖诪注 讘驻专拽 讗诇诪谞讛 谞讝讜谞讬转 (讻转讜讘讜转 爪"讜 注"讗) 讘讚注转 专讘讬谞讜 讗诇驻住讬 讝"诇, 讜砖诐 诪驻讜专砖: 



讛讗 讚讗诪专讬谞谉 讛转诐 诇讗 讞讬讬讘讛 诇讗讞专讬谞讗 讛讻讗 讞讬讬讘讛 诇讗讞专讬谞讗. 拽砖讬讗 诇讬讛 讜讗讬 讞讘 诇讗讞专讬诐 讻讬 诪讜讚讛 谞诪讬 讘驻谞讬 驻诇讜谞讬 讜驻诇讜谞讬 砖讛诇讻讜 诇讛诐 诇诪讚讬谞转 讛讬诐 诇讗 诇讛诪谞讬讛 讚讻诇 砖讞讘 诇讗讞专讬诐 讘讬谉 砖讛讜讚讛 讘驻谞讬 讗讞专讬诐 讘讬谉 砖讛讜讚讛 讘讬谞讜 诇讘讬谉 注爪诪讜 讗讬谞讜 谞讗诪谉 讜讬"诇 讛转诐 讞讜砖砖转 诇注爪诪讛 砖诪讗 讬讘讜讗讜 讜讬注讬讚讜 讛诇讻讱 讗驻讬' 诪转讜 驻诇讜谞讬 讜驻诇讜谞讬 讗住讜专讛 诇注讜诇诐 讗讘诇 砖诇讗 讘注讚讬诐 诇讗 讞讬讬诇讬 讻诇诇 讗讬 谞诪讬 讻讬讜谉 砖讛诪注砖讛 诪转讞诇转讜 讞讜讘 讛讜讗 讜讗讬谉 讘讚讬谉 诇讞讜讘 诇讗讞专讬诐 讘讛讜讚讗讛 讘诇讗 注讚讬诐 讗讬谉 讛拽讚讜砖讬谉 讞诇讬谉 砖诇讗 拽专讗讛 讛转讜专讛 拽讬讞讛 讗诇讗 讝讜 砖讛讬讗 讘讻诇 讚讬谞讬 讗讬砖讜转 诇讛讞诪讬专 讜诇讛拽诇 讛诇讻讱 诪讜转专转 诇讻诇 讗讚诐 讗讘诇 讘驻谞讬 驻诇讜谞讬 讜驻诇讜谞讬 讻讬讜谉 砖讞诇讜 讛拽讚讜砖讬谉 讞讜砖砖转 诇讗讬住讜专 砖讬讜讚注转 注诇 注爪诪讛 讜讚讗诪专讬谞谉 诇讗 讗讬讘专讜 住讛讚讬 讗诇讗 诇砖拽专讬 讘诪诪讜谉 拽讗诪专讬' 讻诇讜诪专 注讚讬诐 讘诪诪讜谞讜 砖诇 讗讚诐 诇讗 讛讜讝讻专讜 讗诇讗 诪砖讜诐 砖拽专谞讬谉 讜讗讬讘专讜 诇讗讜 讚讜拽讗 讗诇讗 诪砖讜诐 讚注讚讬诐 讘诪诪讜谉 讻转讬讘讬 拽讗诪专 讗讬讘专讜 讗讘诇 讘拽讬讚讜砖讬谉 讻讬讜谉 砖讛诐 爪专讬讻讬诐 讘讻讜驻专讬诐 爪专讬讻讬诐 讘诪讜讚讬诐 讚讛讗 诪讞讬讬讘讛 诇讗讞专讬谞讬 讘诇讗 诪讜讚讜 讻讟注诪讗 讚驻专讬砖讬转: 



讜讛诇讛 砖讜转拽 谞讗诪谉. 讗讬讻讗 诇诪讬讚拽 讛讻讗 诪讛讗 讚讙专住讬谞谉 驻专拽 讛谞讝拽讬谉 讚祝 谞"讚 注"讘 讛讬讛 注讜砖讛 讘讟讛专讜转 讜讗诪专 诇讜 讟讛专讜转 砖注砖讬转讬 注诪讱 谞讟诪讗讜 谞讗诪谉 讗讘诇 讗讜诪专 讟讛专讜转 砖注砖讬转讬 注诪讱 讘讬讜诐 驻诇讜谞讬 谞讟诪讗讜 讗讬谞讜 谞讗诪谉 诪讗讬 砖谞讗 专讬砖讗 讜诪讗讬 砖谞讗 住讬驻讗 讗诪专 讗讘讬讬 讻诇 砖讘讬讚讜 谞讗诪谉 讗诇诪讗 讗讬谞讜 谞讗诪谉 讗诇讗 讗诐 讻谉 讘讬讚讜.
讜专"转 讝"诇 讛讬讛 诪转专抓 讚讛讻讗 诪砖讜诐 讛讻讬 诪讛讬诪谉 诪砖讜诐 讚砖转讬拽讛 讻讛讜讚讗讛 讚诪讬讗 讗讘诇 讗讜诪专 讗讬谞讬 讬讜讚注 讗讬谉 讛注讚 谞讗诪谉 讜讛转诐 讻砖讗诪专 讗讬谞讬 讬讜讚注 讜诇驻讬讻' 讗讬谉 讛注讚 谞讗诪谉 诪讚讬谉 注讚讜转 讗诇讗 讘讚讘专 砖讘讬讚讜 诪转讜讱 砖讬讻讜诇 诇讟诪讗 讜专讘讗 讚诪转专抓 讛转诐 讻讙讜谉 讚讗砖讻讞讬讛 讜诇讗 讗诪专 诇讬讛 讜讻讜' 讻讜诇诐 砖讘讬讚讜 诪讜拽讬 诇讛 讗讘诇 讛讜爪讬讗讛 诪讬讚讜 诇注讜诇诐 讗讬谞讜 谞讗诪谉 讗诇讗 讘砖讜转拽 讜诪砖讜诐 讛讜讚讗讛 讜讗诪专 讛专讘 讝"诇 讚讛讬讬谞讜 讚讗诪专讬谞谉 讛讻讗 讗讘诇 谞讟诪讗讜 讟讛专讜转讬讱 讛讗讬 讚砖转讬拽 住讘专 讞讝讬 诇讬 讘讬诪讬 讟讜诪讗转讜 讻诇讜诪专 讜诇讗 讛讜讬讗 讛讜讚讗讛 拽讗 诪砖诪注 讚讛讗 讚砖转讬拽 诪砖讜诐 讚诪讜讚讛 讛讜讗 讜住讬讬注讬讛 讛专讘 讝"诇 诇讛讗讬 驻讬专讜拽讗 诪讛讗讬 讚讙专住讬谞谉 讘讬讘诪讜转 讚祝 驻"讝 注"讘 注讚 讗讞讚 讚诪讛讬诪谉 诪谞讗 诇谉 讚转谞谉 讗诪专 诇讜 注讚 讗讞讚 讗讻诇转 讞诇讘 讜讛诇讛 讗讜诪专 诇讗 讗讻诇转讬 讗讬谞讜 谞讗诪谉 讟注诪讗 讚讗诪专 诇讗 讗讻诇转讬 讛讗 讗砖转讬拽 诪讛讬诪谉 讜讚讞讬谞谉 诪诪讗讬 讚诪讛讬诪谉 讚讬诇诪' 诪砖讜' 讚讗讬砖转讬拽 讜砖转讬拽讛 讻讛讜讚讗讛 讚诪讬讗. 
讜诇讚讬讚讬 诇讗 诪住转讘专 讛讗讬 驻专讜拽讗 讚砖诪注转讬谉 讚诪讜讻讞讗 讚讗驻讬诇讜 讗诪专 谞诪讬 讗讬谞讬 讬讜讚注 诪讛讬诪谉. 诪诪讗讬 诪讚讗诪专讬谞谉 讗砖转讜 讝谞转讛 讘注讚 讗讞讚 诪讛讜 讜讗诪专 讗讘讬讬 讛讬讗 讛讬讗 讜专讘讗 讗讬谉 讚讘专 砖讘注专讜讛 驻讞讜转 诪砖谞讬诐 讜讗讬 讗诪专转 讗讘讬讬 诇讗 讗诪专 谞讗诪谉 讗诇讗 诪砖讜诐 砖转讬拽转讜 砖诇 讝讛 讚讛讜讬 讻诪讜讚讛 讗祝 讘讚讘专 砖讘注专讜讛 诇诪讛 诇讬 砖谞讬诐 讛专讬 诪讜讚讛 诇讜 砖讝谞转讛 讜砖讜讬讛 讗谞驻砖讬讛 讞转讬讻讗 讚讗讬住讜专' 讜讗讬 专讘讗 诇讗 住讘讬专' 诇讬讛 砖转讬拽讛 讻讛讜讚讗讛 讚诪讬讗 讗祝 讘讛谞讱 谞诪讬 诇讗 诇讛诪谞讬讛 讜诪"诇 讚讘专 砖讘注专讜讛 诪"诇 讚讘专 讗讞专.
讜注讜讚 诪讛讛讜讗 住诪讬讗 讚讛讜讬 讗讝讬诇 砖诇讬转 讘讞讚讗 讗专讞讗 讗转讗 讗讬讛讜 讘讞讚讗 讜讗诪' 讗砖转讜 讝谞转讛 讜讗诪专 讗讘讬讬 讚诪讛讬诪谉 讜讛讗 讛讻讗 讚砖转讬拽转讜 诇讗讜 讻讛讜讚讗讛 讛讬讗 砖讛专讬 讛注讚 注爪诪讜 诪讜讚讛 砖讘砖注讛 砖专讗讛 诇讗 讛讬讛 砖诐 讛讘注诇 砖讛专讬 讘讗 讘讞讚讗 讗讜专讞讗 讜诇讬讻讗 诇诪讬诪专 砖砖转讬拽转讜 讛讜讚讗讛 讛讬讗 讜讗驻讬诇讜 讛讻讬 诪讛讬诪谉 讜诇讬讻讗 诇诪讬诪专 砖诪讗讞专 砖砖转拽 诪讜讚讛 讛讜讗 砖讝谞转讛 讘驻谞讬讜 讗诐 诇讗 注讻砖讬讜 驻注诐 讗讞专转 砖讛专讬 讗讬谉 讛注讚 诪注讬讚 讗诇讗 讝谞讜转 讝讛 讜讻讬讜谉 砖讗讬谞讜 诪讜讚讛 诇讚讘专讬 讛注讚 讗讬谉 砖转讬拽转讜 诪砖讜诐 驻注诐 讗讞专转 讻诇讜诐 砖讛专讬 讗讬谉 讻讗谉 注讚讜转 讗诇讗 注诇 讝讜 讜砖转讬拽讛 砖诇讗 诪讞诪转 注讚讜转 讗讬谞讛 讻诇讜诐, 讜注讜讚 诪讚拽讗诪专 诇讬讛 砖诪讜讗诇 讗讬 诪讛讬诪谉 诇讱 讝讬诇 讗驻拽讛 讜讗诪专 诇讬讛 讗讘讬讬 讗讬 诪讛讬诪谉 诇讱 讚诇讗讜 讙讝诇谉 讛讜讗 诪砖诪注 砖讛讜讗 诇讗 讛讬讛 诪讜讚讛 砖讗诇讜 讛讬讛 诪讜讚讛 诪讞诪转 注爪诪讜 讬讜爪讬讗 讜讗诐 转讗诪专 讚讛讻讬 讚讗诪专 诇讬讛 讗讬 诪讛讬诪谉 讛讜讗 讻讬讜谉 砖砖转拽转 讗讜住专讬谉 讗讜转讛 注诇讬讱 砖讛专讬 讛讜讚讬转 讜诇讗 讻诇 讻诪讬谞讱 诇诪讬诪专 讚诇讗讜 诪砖讜诐 讛讜讚讗讛 砖转拽转 诇讗讜 诪讬诇转' 讛讬讗 讻讬讜谉 讚讗诪专 诇讬讛 诪讛讬诪谉 注诇讱 讗诇诪讗 讛"拽 诇讬讛 讗讬 诇讗讜 讞砖讬讚 诇讱 讘讙讝诇谉 讗驻拽讛 讜讗讬 诇讗 讗诇讗 讚讞砖讬讚 诇讱 诇讗 转驻拽讛 讗注驻"讬 砖讗讬谉 注诇讬讜 注讚讬诐 砖讛讜讗 驻住讜诇 讗诇诪讗 讘讚注转讜 转诇讛 讛讚讘专 讜讻讬讜谉 砖讻谉 诇讬诪讗 诇讬讛 讗诐 砖转讬拽转讱 诪砖讜诐 讛讜讚讗讛 砖讗转讛 诪讜讚讛 讘讜讚讗讬 讗住讜专讛 讜讗诐 诇讗讜 诇砖诐 讛讜讚讗讛 讘讜讚讗讬 诪讜转专转 讛讬讗 砖讻诪讜 砖讛讗诪讬谞讜 注诇 讛注讚 讗诐 讛讜讗 讞讜砖讚 讗讜转讜 讘讙讝诇谉, 讻讱 讬砖 诇讛讗诪讬谞讜 注诇 砖转讬拽转讜 讗诐 讛讬讗 诇砖诐 讛讜讚讗讛, 讗诇讗 砖诪注 诪讬谞讛 讚注讚 谞讗诪谉 讘诇讗 讛讜讚讗转讜 砖诇 讘注诇. 讜讗"转 砖讛讬讗 讛讬转讛 砖讜转拽转 诇讗讜 诪诇转讗 讛讬讗 砖讗讬谉 砖转讬拽转讛 讻诇讜诐, 讜讗驻讬诇讜 讗诪专讛 谞讟诪讗转讬 讻讚转谞谉 讛讗讜诪专转 讟诪讗讛 讗谞讬 诇讱 转讘讬讗 专讗讬讛 诇讚讘专讬讛. 讜注讜讚 诪讚诇讗 讗诪专讬谞谉 讘讙诪专讗 砖讛讬转讛 讛讬讗 砖讜转拽转 砖诪注 诪讬谞讛 砖讗讬谉 爪讜专讱 诇砖转讬拽转讛 讜诇讗 诇砖转讬拽转讜 讜诪砖讜诐 讛讻讬 诇讗 诪住讬讬诪讬 讘讙诪专' 讜砖转拽 讜诇讗 讗诪专 讗讬谞讬 讬讜讚注 诪砖讜诐 讚讜讚讗讬 讗讜诪专 讗讬谞讬 讬讜讚注 讛讜讗 砖讛专讬 诇讗 讛讬讛 砖诐 讘砖注转 专讗讬讬转讜 砖诇 注讚.
讜注讜讚 诪诪注砖讛 讚讬谞讗讬 讚讗诪专 讗讘讬讬 注讚 讗讞讚 谞讗诪谉 讜讻谉 讘讘谉 讙专讜砖讛 讗讜 讘谉 讞诇讜爪讛 讘诪砖诇 讚专' 讟专驻讜谉 讜讛转诐 诇讬讻讗 诇诪讬诪专 诪砖讜诐 讚诪讜讚讛 砖讛专讬 讛讜讗 讗讬谞讜 讬讜讚注 讘讗诪讜 讜砖转讬拽转讜 讗讬谞讜 讗诇讗 讗讬谞讜 讬讜讚注 讜讗诐 转讗诪专 砖诪讗 砖诪注 讻讚讗诪专讬' 砖转讜拽 讞诇诇 驻住讜诇 讛讗 谞诪讬 诪砖诪注 讚讬谞讗讬 诇讗 砖转拽 砖讛专讬 讛讜讗 讛讬讛 诪讞讝讬拽 注爪诪讜 讘讻讛谉 讜砖诪砖 讘讻讛讜谞讛 讙讚讜诇讛 讗专讘注讬诐 砖谞讛 讜注讻砖讬讜 讘讻讛谉 讛讬讛 诪讞讝讬拽 注爪诪讜 讜诪转专讬住 讻谞讙讚 讛讗讜诪专讬诐 注诇讬讜 砖讛讜讗 讞诇诇 爪讗 讜专讗讛 诪讛 注砖讛 讘讛谉 讜注讜讚 讚讛讜讛 诇讬讛 诇驻专讜砖讬 讘讙诪专' 讚砖转讬拽 讜诇讗 讗诪专 讗讬谞讬 讬讜讚注 讜诇讗 讛讻讞讬砖谉 讜注讜讚 诪讚讗诪专讬' 诪拽讜讛 驻住讜诇讜 讘讬讞讬讚 讜讘注诇 诪讜诐 驻住讜诇讜 讘讬讞讬讚 讜讗诇 讬讜讻讬讞 讘谉 讙专讜砖讛 讜讻讬 诪讛 拽讜诇讗 讜讞讜诪专讗 讛讬讗 讝讜 讗诐 讘砖讜转拽 讜诪讟注诐 砖讝讜 砖转讬拽讛 讻讛讜讚讗讛 讜讝讜 讗讬谞讛 讻讛讜讚讗讛, 讜注讜讚 诪拽讜讛 砖驻住讜诇讜 讘讬讞讬讚 讘砖转讬拽转 诪讗谉 讗诇讗 讜讚讗讬 诪砖诪注 讚讗驻讬' 讗诪专 讗讬谞讬 讬讜讚注 注讚 讗讞讚 诪讛讬诪谉 诇驻讬讻讱 诇讗 讛讜爪专讻讜 诇驻专砖 讻诇讜诐 讜砖讘讜讚讗讬 讘讗讜诪专 讗讬谞讬 讬讜讚注 讛谉 注住讜拽讬诐 讜注讜讚 诪讚讗诪专 讗讘讬讬 谞讗诪谉 讜讗诪专讬' 讛讗 讗砖转讬拽 诪讛讬诪谉 砖诪注 诪讬谞讛 诇讗讜 诪砖讜诐 讚砖转讬拽讛 讻讛讜讚讗讛 讚诪讬讗 砖讗诐 讻谉 讗讬谞讜 诪谉 讛砖诐 诪砖讜诐 砖谞讗诪谉 讗诇讗 诪砖讜诐 砖讛诇讛 诪讜讚讛 讻讚讗诪专讬谞谉 讛转诐 讘讬讘诪讜转 讚' 驻"讝 注"讘 诪诪讗讬 诪砖讜诐 讚诪讛讬诪谉 讚讬诇诪讗 诪砖讜诐 讚砖转讬拽 讜砖转讬拽讛 讻讛讜讚讗讛 讚诪讬讗 讜注讜讚 讚砖诪注转讗 砖诐 讘诪住讻转 讬讘诪讜转 讘诪住拽谞讗 诪砖诪注 讚诪讛讬诪谉 讗祝 注诇 讙讘 讚诇讗 砖转讬拽 讻诪讜讚讛 讚讗诪专讬' 讗诇讗 住讘专讗 讛讜讗 诪讬讚讬 讚讛讜讛 讻讞转讬讻讛 住' 砖诇 讞诇讘 住' 砖诇 砖讜诪谉 讜讗转讗 注"讗 讜讗诪专 讘专讬 诇讬 讚砖讜诪谉 讛讜讗 讚诪讛讬诪谉 讜讚讞讬谞谉 诪讬 讚诪讬 讛转诐 诇讗 讗转讞讝拽 讗住讜专讗 讛讻讗 讗转讞讝拽 讗住讜专讗 讚讗砖转 讗讬砖 讜讛讜讬 讚讘专 砖讘注专讜讛 讜讗讬谉 讚讘专 砖讘注专讜讛 驻讞讜转 诪砖谞讬诐 讗诇诪讗 讘讻诇 讛讬讻讗 讚诇讗 讗转讞讝拽 讗讬住讜专' 讗讬 谞诪讬 诇讗 讛讜讬 讚讘专 砖讘注专讜讛 注讚 讗讞讚 谞讗诪谉 讛诇讻讱 诇讗住讜专 讛诪讜转专 讜讚讗讬 诪讛讬诪谉 讚诇讗 讗诪专讬' 讘砖讜诐 讚讜讻转' 讗转讞讝拽 讛讬转专' 讘讻讛"讙 讜讘注讬拽专 拽讜砖讬谉 讚讗转讬讗 注诇讛 诪讬讛转 讗讬讻讗 诇诪讬诪专 讚讗讘讬讬 住讘专 讚讗讬谉 驻讜注诇 谞讗诪谉 讗诇讗 讻砖诪诇讗讻转讜 讘讬讚讜 讗讘诇 讛讜爪讬讗 诪诇讗讻讛 诪讬讚讜 讜讛讞讝讬专 诇讘"讛 讗讬谞讜 谞讗诪谉 讚讗诇讜 讛讜讛 讛讻讬 讘砖注讛 砖诪讞讝讬专 诪诇讗讻转讜 讛讬讛 讗讜诪专 讜诇讗 讛讬讛 诪讞讝讬专 诇讜 注讚 砖诪讜讚讬注讜 讻注讬谉 驻讬专讜拽讬讛 讚专讘讗 讗诇讗 讚专讘讗 住讘专 讗祝 注诇 驻讬 砖讛讞讝讬专 诇讜 诪诇讗讻转讜 谞讗诪谉 讗诇讗 讗诐 讻谉 讗砖讻讞讬讛 讜诇讗 讗诪专 诇讬讛 讜讘转专 讛讻讬 讗诪专 诇讬讛 讗讘诇 讻砖讛讞讝讬专 诇讜 砖诪讗 诪转讬专讗 讛讬讛 砖诇讗 讬注讻讘 砖讻专讜 讗讜 砖诇讞 诇讜 诪诇讗讻转讜 讜诇讗 专讗讛讜 讗讘诇 讗诐 诪砖驻专注讜 诪爪讗讜 讜诇讗 讗诪专 诇讜 讜讘转专 讛讻讬 讗诪专 诇讜 讗讬谞讜 谞讗诪谉 讜讻诇 讛讚讘专讬诐 讛诇诇讜 讘驻讜注诇 讚专诪讬 注诇讬讛 诇讗讜讚讜注讬 讜讛讜讛 诇讬讛 讘砖注讛 专讗砖讜谞讛 讻讗讜诪专 诇讜 讟讛讜专讜转 讛谉 讜讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚 讗讘诇 注讚 讗讞讚 讚注诇诪讗 讗注驻"讬 砖诪爪讗讜 讜诇讗 讗诪专 诇讜 讗诐 讗"诇 讗讞"讻 谞讗诪谉 讚诪讬诇转讗 讚诇讗 专诪讬讗 注诇讬讛 讚讗讬谞讬砖 诇讗讜 讗讚注转讬讛 讻诇 砖注转讗 诇诪讬诪专 (讗诇讗) [讜诇讗] 讗诪专 讜讗讝讬诇 讗谞驻砖讬讛 转讚注 讚讗诇讜 讻砖诇讗 讛讞讝讬专 诪诇讗讻转讜 讜注讚讬讬谉 讛讬讗 讘讬讚讜 讛讬讻讬 讗诪专 专讘讗 讚讻讬讜谉 讚讗砖讻讞讬讛 讜诇讗 讗诪专 诇讬讛 诇讗 诪讛讬诪谉 讜讛诇讗 注讚讬讬谉 讝诪谞讜 讛讜讗 诇讜诪专 讻诇 讝诪谉 注讚 砖讬讞讝讬专 诇讜 驻注讜诇转讜 讜讻谉 讛讚专讱 诇驻讬讻讱 讛讗讜诪专 诇讞讘专讜 谞讗住专 讬讬谞讱 讜讛诇讛 砖讜转拽 讗讜 讗讜诪专 讗谞讬 讗讬谞讬 讬讜讚注 谞讗诪谉 讜诇讚讘专讬 专"转 讝"诇 讗讜诪专 讗讬谞讬 讬讜讚注 讗讬谞讜 谞讗诪谉.
讜讘转砖讜讘讛 诇讚讘专讬谞讜 讛讗 讚讗诪专讬' 讘住谞讛讚专讬谉 讚祝 诇' 注"讗 讛专讬 砖讘讗 讗讞讚 讜讗诪专 讗谞讬 专讗讬转讬 讗转 讗讘讬讻诐 砖讛讟诪讬谉 诪注讜转 讘砖讚讛 转讬讘讛 讜诪讙讚诇 讜讗诪专 砖诇 驻诇讜谞讬 讛诐 砖诇 诪注砖专 砖谞讬 讛诐 讘讘讬转 诇讗 讗诪专 讻诇讜诐 讘砖讚讛 讚讘专讬讜 拽讬讬诪讬谉 讻诇诇讜 砖诇 讚讘专 讻诇 砖讘讬讚讜 诇讬讟诇谉 讚讘专讬讜 拽讬讬诪讬谉 讗诇诪讗 讗讬谉 注讚 讗讞讚 谞讗诪谉 诇讗住讜专 砖诇讜 注诇讬讜 讚讛讗 砖诇 诪注砖专 砖谞讬 讛诐 讻讗讜诪专 讗住讜专讬谉 注诇讬讻诐 讚诪讬 讜讬砖 诇讬 诇讜诪专 讚讛转诐 讻讬讜谉 砖讗讬谞讜 诪注讬讚 讗诇讗 诪驻讬 讛砖诪讜注讛 砖讗诪专 讗讘讬讛谉 讘砖注转 讛讟诪谞讛 砖诇 诪注砖专 砖谞讬 讛诐 转讜诇讬谉 讘砖诪讜注转讜 砖诪讗 砖诇讗 诇讛砖讘讬注 讗转 注爪诪讜 讗诪专 讗讜 诪砖讟讛 讛讬讛 讘讜 讜讻砖讘讬讚讜 诇讬讟诇谉 讚讘专讬讜 拽讬讬诪讬谉 讚讛讗 讛讬诪谞讬讛 讻砖讛讗诪讬谉 讘讜 诇讛讟诪讬谉 讘驻谞讬讜 讘诪拽讜诐 砖讬讚讜 砖讜诇讟转 砖诐 讜讻砖诪驻拽讬讚谉 讗爪诇讜 诇砖诐 诪注砖专 讛讜讗 讜讝讛 讛转讬专讜抓 讚讜诪讛 讬驻讛 讜诇讬 谞专讗讛 讚讛转诐 讚讘专 砖讘诪诪讜谉 讛讜讗 讜讚讘专讬 讛讻诇 讗讬谉 讚讘专 讘驻讞讜转 诪砖谞讬诐 讛诇讻讱 诇讗 讻诇 讛讬诪谞讜 砖讬注诪讬讚 诪诪讜谉 讘讞讝拽' 驻诇讜谞讬 讜诇讗 讘讞讝拽转 诪注砖专 砖谞讬 讗讘诇 讘讗讬住讜专讬谉 谞讗诪谉: 



讟注诪讗 讚讗诪专 诇讗 讗讻诇转讬 讛讗 讗讬砖转讬拽 诪讛讬诪谉. 讗讬 拽砖讬' 诇驻讜诐 诪讗讬 讚驻专讬砖讬转 诪诪讗讬 讚诪讛讬诪谉 讚讬诇诪讗 诪砖讜诐 讚诪讜讚讛 讜砖转讬拽讛 讻讛讜讚讗讛 讚诪讬讗 讻讚讚讞讬' 讘讬讘诪讜' 讚祝 驻"讝 注"讘 讗讬讻讗 诇诪讬诪专 讗讘讬讬 讛讻讬 讚讬讬拽 讟注诪讗 讚讗诪专 诇讗 讗讻诇转讬 讛讗 诇讗 讗诪专 诇讗 讗讻诇转讬 讗诇讗 砖砖转拽 讗讜 砖讗诪专 讗讬谞讬 讬讜讚注 谞讗诪谉 讜讛转诐 讘讬讘诪讜转 诇讗 诪讛讗 诪转谞讬' 讚讞讬 诇讛 讗诇讗 诪讚转谞讬讗 讗讜 讛讜讚注 讗诇讬讜 讜诇讗 砖讬讜讚讬注讜讛讜 讗讞专讬诐 讬讻讜诇 讗祝 注诇 驻讬 砖讗讬谞讜 诪讻讞讬砖 转诇诪讜讚 诇讜诪专 讗讜 讛讜讚注 讗诇讬讜 诪砖讜诐 讛讻讬 讚讞讬 诇讛 诪讬谞讛 讜讗诪专 讚讛讻讬 拽讗诪专 讬讻讜诇 讗注驻"讬 砖讗讬谞讜 诪讻讞讬砖 讗诇讗 砖讜转拽 诇讗 讬讛讗 讞讬讬讘 转诇诪讜讚 诇讜诪专 讗讜 讛讜讚注 讗诇讬讜 讜拽专讗 讻讬 讗转讗 诇砖讜转拽 讗转讬 诇诇诪讚讱 讚砖转讬拽讛 讻讛讜讚讗讛 讚诪讬讗 讜讗讻转讬 诪讬讘注讬 诪讚讗讜专讬讬转' 诪谞讗 诇谉 讗讘诇 诪转谞讬' 讚讛讻讗 讻讬讜谉 讚拽转谞讬 诇讗 讗讻诇转讬 驻讟讜专 诪砖诪注 讛讗 讗讬谞讜 讗讜诪专 诇讗 讗讻诇转讬 诪讛讬诪谉 讜讛转诐 诇讗 诪爪讬 讗诪专 诇讬讛 诪诪转谞讬' 讚诪讚讗讜专讬讬转' 拽讗 诪讘注讬讗 诇讬讛 诪谞诇谉, 讜住讜讙讬讗 诪驻讜专砖转 讛讬讗 讘诪拽讜诪讛. 
讜讗讬 拽砖讬' 诇讗讘讬讬 讚讛讻讗 讛讬讻讬 讗讜诪专 讚诪砖讜诐 讚诪讛讬诪谉 讛讜讗 讛讗 诪砖讜诐 谞讗诪谞讜转讜 砖诇 注讚 讗讬 讗驻砖专 诇讞讬讬讘讜 讻讚讗诪专讬' 讛转诐 诪讗讬 讟注诪讗 诪讞讬讬讘讬 专讘谞谉 讗讬诇讬诪' 诪砖讜诐 讚谞讗诪谉 讜讛讗 转专讬 讚讗祝 注诇 讙讘 讚诪讻讞讬砖 诇讛讜 讗讬谞讛讜 诪讛讬诪谞讬 讜拽讗 驻讟专讬 专讘谞谉 讗诇讗 诇讗讜 诪砖讜诐 讚砖转讬拽 讜砖转讬拽讛 讻讛讜讚讗讛 讚诪讬讗 讜讗"诇 讗讘讬讬 讚讬讬拽 诪诪转谞讬' 讚谞讗诪谉 讜讞讬讬讘 讜讗讬 拽砖讬' 诇专讘谞谉 诇讜拽诪讛 讻专讘讬 诪讗讬专 讚讗诪专 讘砖谞讬诐 讗注驻"讬 砖诪讻讞讬砖谉 讞讬讬讘 讛讜讗讬诇 讜讛诐 谞讗诪谞讬谉 讜讛讻讬 谞诪讬 讗讜拽诪讜讛 讘讚讜讻转讬讛 讘讻专讬转讜转 讚祝 讬"讗 注"讘 讻专讘讬 诪讗讬专 讜注讜讚 讚讛讗 讛转诐 讗讬讻' 诇讬砖谞' 讗讞专讬谞' 讘讟注诪讬讬讛讜 讚专讘谞谉 诪砖讜诐 诪讬讙讜 讻诪转专爪讬 诇讬砖谞' 诇讗 讗讻诇转讬 砖讜讙讙 讗诇讗 诪讝讬讚 讜诇讛讗讬 诇讬砖谞' 诪砖讜诐 讚诪讛讬诪谉 讛讜讗 讜讻讬.驻讟专讬 专讘谞谉 讘砖谞讬诐 诪砖讜诐 讚诇讗 诪讛讬诪谞讬 讘讛讗 讚讗讬讻' 诪讬讙讜 讜讛讛讬讗 讚讞讬讬转讗 讚讬讘诪讜转 诇讗讜 讗诇讬讘' 讚讛讱 诇讬砖谞' 讗转诪专 讗诇讗 诇诪讗讬 讚讗诪专讬' 讛转诐 讘讻专讬转讜转 讚祝 讬"讘 注"讗 讗讚诐 谞讗诪谉 注诇 注爪诪讜 讬讜转专 诪诪讗讛 注讚讬诐, 讜讻讘专 讻转讘转讬 讝讛 讘驻专拽 讛讗砖讛 (讬讘诪讜转 驻"讝 注"讘) 讘住讬讜注 砖诪讬诐:





专砖讘"讗

讜诪讜讚讬诐 讜讚讗讬 讘谞转讙专砖讛 诪谉 讛讗专讜住讬谉 讚诇讗 讗诪专讬谞谉 讛谉 讛谉 注讚讬 讬讞讜讚 讛谉 讛谉 注讚讬 讘讬讗讛 诪驻谞讬 砖讗讬谉 诇讘讜 讙住 讘讛. 讜诪住转讘专讗 讚讛讻讗 讚讙讬讬住讬 讗讛讚讚讬, 砖讗祝 讘谞转讙专砖讛 诪谉 讛讗专讜住讬谉 爪专讬讻讛 诪诪谞讜 讙讟 砖谞讬, 讜讻讘专 讛讗专讻转讬 讘讝讛 讘诪拽讜诪讛 讘驻专拽 讛讝讜专拽 (讙讬讟讬谉 驻讗, 讗) 讘住"讚.



讛讬讻讬 讚诪讬 讗讬 讚讗讬转 诇讬讛 住讛讚讬 诇讛讗讬 讜讗讬转 诇讬讛 住讛讚讬 诇讛讗讬 诪讬 诪爪讬 讗诪专讛 讗诇讜 砖谞讬 注讘讚讬 讜讞讘讬诇讛 砖诇讬. 驻讬专砖讜 讛专讗讘"讚 讜讛专讘 讗讘"讚 讝"诇 讘砖讗讬谞谉 诪讻讞讬砖讬谉 讗诇讜 讗转 讗诇讜, 讗诇讗 讗诇讜 诪注讬讚讬谉 砖谞转拽讚砖讛 诇讝讛 讜讗诇讜 诪注讬讚讬谉 砖谞转拽讚砖讛 诇讝讛, 讜讗讬谞谉 诪注讬讚讬谉 注诇 讝诪谉 讬讚讜注, 讜讗驻砖专 砖谞转拽讚砖讛 诇砖谞讬讛诐 讘讝讛 讗讞专 讝讛 讙专砖 讝讛 讜谞砖讗 讝讛, 讗讘诇 讗诐 讛讬讜 诪讻讞讬砖讬谉 讗诇讜 讗转 讗诇讜, 诇讗 讛讬转讛 爪专讬讻讛 讙讟 诪讗讞讚 诪讛谉, 砖讗讬谉 讻讗谉 注讚讬诐. 讜转诪讬讛讗 诇讬 讚讛讗 讗驻讬诇讜 讘诪讻讞讬砖讬谉 讗诇讜 讗转 讗诇讜, 讛讜讬讗 诇讛 讻讘' 讗讜诪专讬诐 谞转拽讚砖讛 讜砖谞讬诐 讗讜诪专讬诐 诇讗 谞转拽讚砖讛 讚讗诪专讬谞谉 讘驻专拽 讛讗砖讛 砖谞转讗诇诪谞讛 (讻讘, 讘) 讛专讬 讝讜 诇讗 转谞砖讗, 讜讻谉 谞诪讬 讝讬诇 诇讙讘讬 讛讗讬 讜讛讜讛 诇讬讛 讻砖谞讬诐 讗讜诪专讬诐 谞转拽讚砖讛 诇讜 讜砖谞讬诐 讗讜诪专讬诐 诇讗 谞转拽讚砖讛, 讜讻谉 谞诪讬 诇讙讘讬 讗讬讚讱. 讜注讜讚 讚讘讛讗 拽讬讬诪讗 诇谉 (砖讘讜注讜转 诪讝, 讘) 讘砖转讬 讻转讬 注讚讬诐 讛诪讻讞讬砖讜转 讝讜 讗转 讝讜 讚讝讜 讘讗讛 驻谞讬 注爪诪讛 讜诪注讬讚讛 讜讝讜 讘讗讛 讘驻谞讬 注爪诪讛 讜诪注讬讚讛, 讜讛诇讻讱 讛讻讗 讜讚讗讬 讞讚讗 诪讬谞讬讬讛讜 诪讛讬诪谞讗, 讜诇讞讚 诪讛谞讬 讜讚讗讬 谞转拽讚砖讛, 讜讻讬讜谉 砖讻谉, 注诇 讻专讞谞讜 爪专讬讻讛 讙讟 诪砖谞讬讛诐, 讜讗驻讬诇讜 谞砖讗转 转爪讗, 讚诇讗 讗诪专讜 诇讗 转爪讗 讗诇讗 讘拽讚讜砖讬 讗讞讚 讗诇讜 讗讜诪专讬诐 谞转拽讚砖讛 讜讗诇讜 讗讜诪专讬诐 诇讗 谞转拽讚砖讛 讜注讚讬讬谉 驻谞讜讬讛 讛讬讗, 讜诪讻诇 诪拽讜诐 讛转诐 谞诪讬 爪专讬讻讛 讙讟, 讜讗驻讬诇讜 诇诪讗谉 讚讗诪专 转专讬 讜转专讬 住驻讬拽讗 讚专讘谞谉, 讜讚讻转讘讬谞谉 诇拽诪谉 讘驻专拽讬谉 (拽讬讚讜砖讬谉 住讜, 讗) 讜讘驻专拽 讛讗砖讛 砖谞转讗诇诪谞讛 (讻讘, 讘) 讜诪住转讘专讗 讗驻讬诇讜 讘诪讻讞讬砖讬谉.



 讜讛讗 讚讗诪专讬谞谉: 诪讬 诪爪讬讗 讗诪专讛 讗诇讜 注讘讚讬 讜讞讘讬诇讛 砖诇讬. 拽砖讬讗 诇谉 讜讚诇诪讗 讗讬转 诇讛 谞诪讬 住讛讚讬 诇讚讬讚讛, 讜讗讬 诪砖讜诐 讚诇讗 拽转谞讬 讘讘专讬讬转讗 讜砖谞讛讬谉 爪专讬讻讬谉 讙讟 砖讞专讜专 讝讛 诪讝讛 讜讛讬讗 诪砖讞专专转 讗转 砖谞讬讛诐. 讚讗讬诇讜 讛讜讬 诇讛 住讛讚讬 诇讚讬讚讛 讛讜讜 爪专讬讻讬谉 讙讟 砖讞专讜专 诪讬谞讛, 诪讗讬 拽讜砖讬讗 讚诇诪讗 讚讗讬转 诇讛 住讛讚讬 讚讗诪专讬 讚讞讘讬诇讛 砖诇讛 讻住讛讚讬 讚讬讚讛讜, 讚住讛讚讬 讚讛讗讬 讜讚讛讗讬 讜讚讗讬 诇讗讜 讗讙讜驻谉 拽讗 诪住讛讚讬, 讚讗诐 讻谉 诇讬转谞讬 讜砖谞讬讛谉 爪专讬讻讬谉 讙讟 讝讛 诪讝讛, 讗诇讗 讚注诇 讛讞讘讬诇讛 讜注诇 拽讚讜砖讬讛 诪住讛讚讬 讜诇讗讜 讗讙讜驻谉, 讜住讛讚讬 讚讬讚讛 谞诪讬 讚诪住讛讚讬 讗讞讘讬诇讛 讘诇讞讜讚, 讜诪砖讜诐 讛讻讬 诇讗 转谞讬 讜讛讬讗 诪砖讞专专转 讗转 砖谞讬讛诐, 讜爪"注. 讜诪讛 砖转讬专抓 讛专讗讘"讚 讚讛讻讬 拽讗 驻专讬讱 诪讬 诪爪讬讗 讗诪专讛 讻讜', 诇诪讛 讛讜讝讻专讛 讟注谞转讛 讜诪讛 讗谞讜 注讜砖讬谉 讘讚讬谉 讝讛 讘砖讘讬诇 讟注谞转讛, 诇讗 谞转讬讬砖讘讜 讚讘专讬讜.



诪讬 诪爪讬讗 讗诪专讛 讛讻讬. 驻讬专砖 专砖"讬 诪讬 诪爪讬讗 讗诪专讛 讛讻讬 诇诪讛讜讬 诪讜转专 讛讞讘讬诇讛 讘住驻拽 砖诇讛 讜砖诇讛诐, 讻诇讜诪专 讚讻讬讜谉 讚诇讗 拽转谞讬 讚讬谞讗 讚讞讘讬诇讛, 砖诪注 诪讬谞讛 讚讛讻讬 拽转谞讬 谞讜讟诇转 讻转讜讘转讛 讬讜转专 注诇 讛讚讬谉 讛砖谞讜讬 驻专拽 砖谞讬诐 讗讜讞讝讬谉 (讘讘讗 诪爪讬注讗 讘, 讗) 讚讞讜诇拽讬谉 讗讜 砖转讛讗 诪讜谞讞转 注讚 砖讬讘讗 讗诇讬讛讜 (砖诐), 讻驻讬 诪讛 砖讛讜讗 讛讚讬谉 诇驻讬 讛讚讬谉 讛驻住讜拽 砖诐. 讗讘诇 讛专讘 讗诇讘专爪诇讜谞讬 讝"诇 讻转讘 讛讜讗讬诇 讜拽讘诇讛 砖谞讬 讛讙讟讬谉 讜讛讻讞讬砖讛 讟注谞转讛, 讗讬谉 诇讛 讘讞讘讬诇讛 讻诇讜诐. 讜讗讬谉 讝讛 谞讻讜谉, 讚诇讗 讛讻讞讬砖讛 讟注谞转讛 讘讞讘讬诇讛 讚砖诪讗 谞转谉 诇讛 讗讞讚 注诇 诪谞转 砖讗讬谉 诇讘注诇讛 专砖讜转 讘讛, 讗讬 谞诪讬 砖谞转谉 讛讘注诇 注爪诪讜, 讜讗祝 注诇 驻讬 砖砖谞讬谞讜 讘转讜住驻转讗 讘讘讘讗 讘转专讗 (驻"讞, 讛"讘) 诪讬 砖讬爪讗 讛讜讗 讜讗讘讬讜 诇诪讚讬谞转 讛讬诐, 讜诪转 讛讘谉 讗讜 诪转 讛讗讘, 诇注讜诇诐 谞讻住讬诐 讘讞讝拽转 讝拽谉, 讜讻诇 砖讻谉 讘讚讬谉 讗砖讛 讜讘注诇讛 砖讛谞讻住讬诐 讘讞讝拽转 讛讘注诇, 讚诪讛 砖拽谞转讛 讗砖讛 拽谞讛 讘注诇讛, 讛讻讗 砖讗谞讬 砖讗讬谉 讻讗谉 讘注诇 讜讚讗讬, 讗诇讗 诪转讜讱 砖拽讘诇讛 讙讬讟讛 诪讛谉, 讜讻讬讜谉 砖讛讬讗 诪讞讝拽转 注讚讬讬谉 讘讟注谞转讛 讛专讗砖讜谞讛, 谞讗诪谞转 讛讬讗 讘讚讬谉 诪讙讜, 讜诪讬讛讜 爪专讬讻讛 讛讬讗 诇讬讝讛专 讘转讘讬注转讛, 讚讗讬诇讜 讘讗讛 诇讘讬转 讚讬谉 讜讗诪专讛 讛讙讘讜谞讬 讻转讜讘转讬 诪谉 讛讞讘讬诇讛, 讻讘专 讛讜讚讬转 砖讗讬谉 诇讛 讘讛 讗诇讗 诪讞诪转 讻转讜讘转讛 讜讛讻讞讬砖讛 讟注谞转讛 讛讗', 讗诇讗 爪专讬讻讛 讛讬讗 诇转讘讜注 讻诇 讛讞讘讬诇讛, 讜讻砖讬讗诪专讜 诇讛 砖讛讬讗 砖诇讛诐, 转讗诪专 转谞讜 诇讬 讻转讜讘转讬 诪诪谞讛, 砖讗转诐 诪讜讚讬诐 诇讬 诪诪讛 谞驻砖讱 讜讛砖讗专 讻驻讬 诪讛 砖讬驻住拽讜 讛讚讬讬谞讬诐, 讜诇驻讬讻讱 诪讙讘讬谉 诇讛 讻转讜讘讛 诪注转讛 诪诪讛 谞驻砖讱, 讜讛砖讗专 讞讜诇拽讬谉 砖诇砖转谉 砖讜讛 讘砖讜讛, 讛专诪讘"谉 谞专"讜. 讜讗谞讬 转诪讛 诇诪讛 讗讬谞讛 谞讜讟诇转 砖诇讬砖 讛讞讘讬诇讛 讜讻转讜讘讛 诪谉 讛诪讜转专, 讚诪讚讬谞讗 谞讜讟诇转 砖诇讬砖转讛 讻讚讬谉 砖谞讬诐 讗讜讞讝讬谉 讘讟诇讬转 讜诪谉 讛诪讜转专 转讟讜诇 讻转讜讘转讛 诪诪讛 谞驻砖讱.
注讜讚 讻转讘 讛专讘 谞专"讜 讜讗诐 讛诪转讬谞讛 讜诇讗 转讘注讛 讻转讜讘讛 注讚 砖讬讞诇讜拽讜 注诇 驻讬 讘讬转 讚讬谉, 讗讬谞讛 讬讻讜诇讛 诇转讘讜注 讻转讜讘讛 诪谉 讛诪讜转专, 讚讗讬 转讘注讛 讞讚 诪讬谞讬讬讛讜 讘讻转讜讘讛 讗诪专 诇讛 讜讛讗 讗转 诇讗 讛讜讬转 诪讜讚讬转 讚讗讬转 诇讬讱 注讬诇讗讛 讻转讜讘讛, 讜讛砖转讗 谞诪讬 诪讞讘专讬 拽讘诇转 谞诪讬 讙讟 诇讬转谉 诇讱 讗讬讛讜 讻转讜讘讛, 讜讗讬 讗诪专转 讛讘讜 诇讬 诪诪讛 谞驻砖讱 讚讻讜诇讛 砖诇讬, 诪讻讬讜谉 砖讞诇拽讜 诇讛谉 讘讬转 讚讬谉, 讛诇讻讛 诇讛 讟注谞转 讻讜诇讛 砖诇讬, 砖讻讘专 谞讟诇讛 住驻拽讛 讜讛诇讻讛 诇讛, 讜讚诪讬讗 诇讛讛讬讗 讚拽讬讬诪讗 诇谉 讘住驻拽 讜讘谞讬 讬讘诐 拽诐 讚讬谞讗 讻讚讗讬转讗 讘讬讘诪讜转 (诇讞, 讘) 讜讗祝 注诇 讙讘 讚讗转讬 诪诪讛 谞驻砖讱, 讙诐 讘讝讜 诇讗 讬专讚转讬 诇住讜祝 讚注转 专讘讬谞讜 谞专"讜, 讚讛讗 注诇 讛讞讘讬诇讛 诇讗 讛讻讞讬砖讛 讟注谞转讛, 讜诇驻讬讻讱 谞讜讟诇讛 砖诇讬砖转讛 讻讚讬谞讗 讚砖谞讬诐 讗讜讞讝讬谉, 讗讘诇 注诇 讛拽讚讜砖讬谉 讛讻讞讬砖讛 讟注谞转讛, 讻讬讜谉 砖拽讘诇讛 讙讬讟讛 诪讛诐, 讜讗祝 讛诐 讛讜讚讜 诇讛 讜注诪讚讜 讘讟注谞转讛 讜讙专砖讜 诪注爪诪谉, 讜讻讬讜谉 砖讻谉 谞讜讟诇转 讻转讜讘讛 诪讛谉, 讜讗驻讬诇讜 诪讜讻专讬谉 砖注专 专讗砖讜谉. 讜讻砖转诪爪讗 诇讜诪专 砖讻讬讜谉 砖拽讘诇讛 讙讟 诪砖谞讬 讛讜讚讬转 诇专讗砖讜谉 砖讗讬谞讛 讗砖转讜 讜讗讬谉 诇讛 注诇讬讜 讻转讜讘转讛, 诪讻诇 诪拽讜诐 诪讗讞专讜谉 诪讬讛讗 转砖拽讜诇, 讜诇讗 注讜讚 讗诇讗 讚诪砖谞讬讛诐 讛讜讛 诇谉 诇诪讬诪专 讚转砖拽讜诇, 讚讗讬 讗诪专 诇讛 专讗砖讜谉 拽讗 讛讜讚讬转 诇讬讛 讚诇讗 诪讬拽讚砖转 诇讬, 诇讗 讛讬讗, 讚讗讬讛讬 诇讗 诪讜讚讬转 诇讬讛 讘驻讬专讜砖, 讗诇讗 诪讻讬讜谉 讚讟注谞讛 诪转讞诇讛 讜注讚 住讜祝 讚讞讘讬诇讛 砖诇讛 专爪转讛 诇砖讞拽 讘讗讞专讜谉 讚转砖拽讜诇 讙讬讟讛 诪讬谞讬讛, 讻讬 讛讬讻讬 讚转讙讘讛 讻砖讬注讜专 讻转讜讘讛 诪讬谞讬讛, 讜讗讬 讟注谞讛 讛讻讬 讟注谞转讛 诪注诇讬讬转讗 拽讗 讗诪专讛, 讜讗讬 拽讘诇讛 诪转专讜讬讬讛讜 讘讘转 讗讞转, 讻诇 砖讻谉 讚诇讬转 诇讛讜谉 讟注谞讛 注诇讛 讘讛讗, 讚讗讬谞讛讜 讻诇 讞讚 诪讬谞讬讬讛讜 谞转谉 讙讟 诪注爪诪讜 讛讜讛, 讜诪讗讬 讗诪专转 砖讻讘专 讛讜讚讬转 诇讞讚 诪讬谞讬讬讛讜, 诇讬转讗, 讚讗讬讛讬 讛讜讚讗转讛 讚讻诇 讞讚 诪讬谞讬讬讛讜 诪住讜驻拽转 讜讛讜讚讗转诐 诇讛 讜讚讗讬转. 讜讛讗 讚拽转谞讬 谞讜讟诇转 讻转讜讘讛 诪谉 讛讞讘讬诇讛, 讚诪砖诪注 讞讚讗 讻转讜讘讛 讘诇讞讜讚, 讘专讬讬转讗 讜讚讗讬 讻砖讛讞讘讬诇讛 讘讬讚 砖诇讬砖 讗讜 讘讬讚 讘讬转 讚讬谉 诪讬讬专讬, 讚讗讬谉 诪讜爪讬讗讬谉 讗诇讗 讘讚讘专 讘专讜专, 讜讗讬谉 讗讞讚 诪讛谉 讬讻讜诇 诇讬讟讜诇 讞诇拽讜 诪诪谞讛 注讚 砖讬讘讗 讗诇讬讛讜 讻讚讬谉 讛驻住讜拽 讘砖谞讬诐 讗讜讞讝讬谉 讜讘驻专拽 讞讝拽转 (讘讘讗 讘转专讗 诇讘, 讘) 讙讘讬 讗专讘讗, 讜讻讬讜谉 砖讻谉 讛讬讗 谞讜讟诇转 讻转讜讘讛 诪谉 讛讞讘讬诇讛 诪诪讛 谞驻砖讱, 讜诪讜转专 讛讞讘讬诇讛 讬讛讗 诪讜谞讞 注讚 砖讬讘讗 讗诇讬讛讜, 讜讛诇讻讱 讗讬谞讛 讬讻讜诇讛 诇讬讟讜诇 诪诪谞讛 讚讘专 讗讞专, 讜讗祝 注诇 驻讬 砖拽讘诇讛 砖谞讬 讙讟讬谉, 讜讛谉 讗讬谉 诇讛谉 讗诇讗 讛讞讘讬诇讛 讘诇讘讚, 讜讗讬诇讜 讛讬讜 诇讛诐 谞讻住讬诐 讗讞专讬诐 讛讬转讛 讙讜讘讛 讻诪讜 砖讻转讘转讬, 讜讛讬讬谞讜 讚拽转谞讬 讙讜讘讛 讻转讜讘转讛 诪谉 讛讞讘讬诇讛, 讜讛讬讬谞讜 谞诪讬 讚讗诪专讬谞谉 讘诪住拽谞讛 爪专讬讻讛 砖谞讬 讙讬讟讬谉 诇讬讟讜诇 讻转讜讘讛 诪谉 讛讞讘讬诇讛, 讜讗讬诇讜 讗驻砖专 诇讛 诇讞讘讬诇讛 诇讬讞诇拽 讘讬谞讬讛谉, 诇诪讛 爪专讬讻讛 砖谞讬 讙讬讟讬谉 诇讙讘讜转 讻转讜讘转讛 诪谉 讛讞讘讬诇讛, 讛讗 讘讙讟 讗讞讚 谞讜讟诇转 讻转讜讘讛 诪讞诇拽讜 砖诇 讝讛 砖谞转谉 诇讛 讙讟. 讜专砖"讬 讻谉 驻讬专砖 讜讛诪讜转专 诪讜讟诇 讘住驻拽 注讚 砖讬讘讗 讗诇讬讛讜, 讜诇拽诪谉 谞诪讬 讻谉 驻讬专砖 爪专讬讻讛 砖谞讬 讙讬讟讬谉 诇讬讟讜诇 诪谉 讛讞讘讬诇讛, 讻诇讜诪专 诇注讜诇诐 讛讞讘讬诇讛 诪讜谞讞转 注讚 砖讬讘讗 讗诇讬讛讜, 讗诇讗 讗诐 讻谉 谞转谞讜 砖谞讬讛诐 讙讟 诪注爪诪谉 讜讛讙讟 诪讘讬讗讜 诇讬讚讬 讙讬讘讜讬 讻转讜讘讛 诪谉 讛讞讘讬诇讛 诪诪讛 谞驻砖讱 注"讻.
讜讛讗 讚讙专住讬谞谉 讘讬专讜砖诇诪讬 讘驻专拽 砖谞讬诐 讗讜讞讝讬谉 (讛"讘) 爪专讬讻讛 讙讟 诪砖谞讬讛谉 讜讛讬讗 诪砖讞专专转 讗转 砖谞讬讛诐 讜砖谞讬讛诐 诪砖讞专专讬谉 讝讛 讗转 讝讛. 讜讘讘讛诪讛 讜讘诪砖讜讬 砖诇砖转谉 砖讜讬谉, 讛转诐 讘砖讛讞讘讬诇讛 讬讜爪讗讛 诪转讞转 讬讚谉, 讜诪驻谞讬 砖讻诇 讗讞讚 讛讻讞讬砖 讟注谞转讜 注诇 讬讚讬 拽讘诇转 讙讬讟讬讛谉, 讜谞诪爪讗转 讟注谞转 讻讜诇谉 讜讛讻讞砖转谉 砖讜讛, 诇驻讬讻讱 砖诇砖转谉 砖讜讬谉 讘讞讘讬诇讛, 讜讛讗讬 讚诇讗 拽转谞讬 谞讜讟诇转 讻转讜讘讛, 讗讬讻讗 诇诪讬诪专 讚专讘谞谉 讛讬讗, 讚讗诪专讬 诪讟诇讟诇讬 诇讻转讜讘讛 诇讗 诪砖转注讘讚讬, 讜转诪讬讛 诇讬 讗讞专讜谉 诇诪讛 讗讬谞讜 诪驻住讬讚, 讚讗祝 注诇 驻讬 砖讛专讗砖讜谉 讻砖拽讬讘诇 讙讬讟讜 诪讬讚 讞讘专讜 讜诪讬讚 讛讗砖讛 讛讬讛 诇讜 诇讛驻住讬讚 讞诇拽讜 砖讘讞讘讬诇讛, 讚诪讛 砖拽谞讛 注讘讚 拽谞讛 专讘讜, 讜讗讞专 砖拽讘诇 讛砖谞讬 讙讬讟讜 诪诪谞讜 讜讝讛 讻转讘 讜谞转谉 诇讜, 讛讜讛 诇讬讛 专讗砖讜谉 讻讗讜诪专 诪谞讛 诇讱 讘讬讚讬 讜讛诇讛 讗讜诪专 讗讬谉 诇讬 讘讬讚讱 讻诇讜诐, 讜讛讜讚讗转 讘注诇 讚讬谉 讻诪讗讛 注讚讬诐 讚诪讬, 讜讻讗讜转讛 砖讗诪专讜 (讙讬讟讬谉 诪, 讘) 讻转讘转讬 讜谞转转讬 砖讚讛 驻诇讜谞讬转 诇驻诇讜谞讬 讜讛讜讗 讗讜诪专 诇讗 讻转讘 讜诇讗 谞转谉 诇讬, 讛讜讚讗转 讘注诇 讚讬谉 讻诪讗讛 注讚讬诐. 讜讗讜诇讬 谞讗诪专 讚讗驻讬诇讜 讘注讘讚 谞讗诪专 讛讚讬谉 砖讗诪专讜 讘讗砖讛 诇诪注诇讛 讚诇讗 讛讻讞讬砖讜 讟注谞讜转讬讛谉 讗诇讗 讘诪讛 砖讗讜诪专 讝讛 注讘讚讬, 讗讘诇 讘讞讘讬诇讛 诇讗 讛讻讞讬砖 讟注谞转讜 讜注讚讬讬谉 诪讞讝讬拽 讘讟注谞转讜, 讜讚诇诪讗 讗讞专 谞转谞讛 诇讜 注诇 诪谞转 砖讬爪讗 讘讜 诇讞讬专讜转, 讗讬 谞诪讬 砖讗讬谉 诇专讘讜 专砖讜转 讘讛谉 诇诪专 讻讚讗讬转 诇讬讛 讜诇诪专 讻讚讗讬转 诇讬讛.



讜专' 诪讗讬专 讛讬讗 讚讗诪专 诪讟诇讟诇讬 诪砖转注讘讚讗 诇讻转讜讘讛. 讛专讗讘"讚 驻讬专砖讛 讘砖诪转讜 讛诪讙专砖讬诐. 诇讜诪专 讚讗诇讜 砖谞讬讛诐 拽讬讬诪讬谉 讗驻讬诇讜 专讘谞谉 诪讜讚讜 讚诪讬谞讬讛 讗驻讬诇讜 诪讙诇讬诪讗 讚注诇 讻转驻讬讛. 讜诇讗 谞讛讬专讗 讚讗诐 讗讬转讗 讚诪讞讬讬诐 诪讜讚讜 专讘谞谉, 诇诪讛 诇讬 诇讗驻讜拽讬 诇讘专 诪讛诇讻转讗 讜诇讗讜拽诪讜讛 讻专' 诪讗讬专, 诇讜拽诪讛 诪讞讬讬诐 讜讗驻讬诇讜 诇专讘谞谉, 讜讗讬 讗诪专转 讗诐 讻谉 诪讗讬 拽讗 诪砖诪注 诇谉, 讗讬讻讗 诇诪讬诪专 讚讚讬谞讗 讚讞诇讜拽讛 拽讗 诪砖诪注 诇谉, 讻诪砖谞转 砖谞讬诐 讗讜讞讝讬谉, 讗诇讗 讜讚讗讬 讗驻讬诇讜 诪讞讬讬诐 讚讘注诇 诇专讘谞谉 讗讬谞讛 讙讜讘讛 诪谉 讛诪讟诇讟诇讬谉, 讚讻诇 讗住诪讻转讬谞讛讜 讗讬谞讛 讗诇讗 注诇 讛拽专拽注, 诇驻讬 砖注讜诪讚转 讬诪讬诐 专讘讬诐 讜讗讬谉 讝诪谞讛 拽讘讜注, 讜注讜讚 砖讗讬谉 讚专讻讛 诇讞讝讜专 讗讞专 讛诪讟诇讟诇讬谉 砖讬讻讜诇 诇讛讟诪讬谉, 讗诇讗 讗讞专 讛拽专拽注 砖讛讜讗 讬讚讜注 讗爪诇 讛讻诇, 诪讛 砖讗讬谉 讻谉 讘讘注诇 讞讜讘 砖讝诪谞讜 拽讘讜注 讜讚注转讜 砖讬讟专讞 讘注诇 讞讜讘讜 诇驻专讜注, 诇讜 讘诪注讜转.
讜专"讞 讛讘讬讗 专讗讬讛 诪讛讗 讚转谞谉 讘谞讚专讬诐 (住讛, 讘) 诪注砖讛 讘讗讞讚 砖讛讚讬专 讗转 讗砖转讜, 讜讘讗 诇驻谞讬 专' 注拽讬讘讗 讜讞讬讬讘讜 诇讬转谉 诇讛 讻转讜讘讛, 讗诪专 诇讜 专讘讬 砖诪讜谞讛 诪讗讜转 讝讜讝 讛谞讬讞 诇谞讜 讗讘讗 谞讟诇 讗讞讬 讚' 诪讗讜转 讜讗谞讬 讚' 诪讗讜转 诇讗 讚讬讬讛 砖转讟讜诇 讛讬讗 诪讗转讬诐 讜讗谞讬 诪讗转讬诐, 讗诪专 诇讜 讗驻讬诇讜 讗转讛 诪讜讻专 砖注专 专讗砖讱 讞讬讬讘 讗转讛 诇讬转谉 诇讛 讻转讜讘转讛, 讜讚讬讬拽讬谞谉 注诇讛 讘讙诪专讗 砖诪注 诪讬谞讛 诪讟诇讟诇讬 诪砖转注讘讚讬 诇讻转讜讘讛, 讗诇诪讗 诇专讘谞谉 讗驻讬诇讜 诪讞讬讬诐 诇讗 诪砖转注讘讚讬 诇讻转讜讘讛, 讚诇专讘谞谉 讙专讬注讗 诪讘注诇 讞讜讘, 讚讗驻讬诇讜 诪讞讬讬诐 诇讗, 诪讛 砖讗讬谉 讻谉 讘讘注诇 讞讜讘, 讜诇专' 诪讗讬专 注讚讬驻讗 诪讘注诇 讞讜讘, 讚讗诇讜 诪讟诇讟诇讬 讚讬转诪讬 诇讘注诇 讞讜讘 诇讗 诪砖转注讘讚讬 讜诇专' 诪讗讬专 诪砖转注讘讚讬 诇讻转讜讘讛 诪讚讙专住讬谞谉 讘讬讘诪讜转 驻专拽 谞讜砖讗讬谉 注诇 讛讗谞讜住讛 (讬讘诪讜转 爪讟, 讘) 讬砖 诪讜讻专 讗转 讗讘讬讜 诇讛讙讘讜转 诇讗诪讜 讻转讜讘转讛 讻讬爪讚 讬砖专讗诇 砖诇拽讞 注讘讚 讜砖驻讞讛 诪谉 讛砖讜拽 讜诇讛谉 讘谉 讜砖讞专专 讗转 讛砖驻讞讛 讜谞砖讗讛 讜注诪讚 讜讻转讘 讻诇 谞讻住讬讜 诇讘谞讛, 谞诪爪讗 讝讛 诪讜讻专 讗转 讗讘讬讜 诇讛讙讘讜转 讗转 讗诪讜 讻转讜讘转讛, 讜诪讜拽讬 诇讛 讻专' 诪讗讬专, 讜拽诪砖诪注 诇谉 讚诪讟诇讟诇讬谉 诪砖转注讘讚讬 诇讻转讜讘转讛, 讜讛讻讗 讗驻讬诇讜 讻砖转诪爪讗 诇讜诪专 讚诪讞讬讬诐 讚讘注诇 拽讗 诪讬讬专讬 讜讘讙专讜砖讛, 诪讻诇 诪拽讜诐 诪拽讘诇 诪转谞讛 讻讬转诪讬 讚诪讬, 讜诇讗 注讜讚 讗诇讗 讻诇拽讜讞讜转 讛谉, 讚注讚讬驻讬 诪讬转诪讬 讻讚讗讬转讗 讘专讬砖 驻专拽 讛谞讝拽讬谉 (讙讬讟讬谉 谞, 讘) 讜注讜讚 讚转谞谉 讘驻专拽 讛讗砖讛 砖谞驻诇讜 诇讛 谞讻住讬诐 (驻讗, 讘) 讛谞讬讞 讗讞讬讜 诪注讜转 讜诇拽讞 讘讛谉 拽专拽注 讜讛讜讗 讗讜讻诇 驻讬专讜转, 讜讗讜拽讬诪谞讗 讻专' 诪讗讬专, 讜讬讘诐 讻讬转诪讬 讚诪讬, 讜讟注诪讗 讚诪诇转讗 讚诇专' 诪讗讬专 注讚讬驻讗 诇讜讛 诪讘"讞 诪砖讜诐 讚讻诇 讬砖 讻转讜讘讛 讜讗讬转 诇讛 拽诇讗 讟驻讬. 讜注讬拽专 驻诇讜讙转讬讬讛讜 讘讻转讜讘讜转 讙讘讬 讬讘诐.
讜讛拽砖讛 讛专诪讘"谉 谞专"讜 诪讚转谞谉 讘驻专拽 讛讻讜转讘 (讻转讜讘讜转 驻讚, 讗) 诪讬 砖诪转 讜讛谞讬讞 讗砖讛 讜讘注诇 讞讜讘 讜讛讬讛 诇讜 驻拽讚讜谉 讗讜 诪诇讜讛 讘讬讚 讗讞专讬诐. 专' 讟专驻讜谉 讗讜诪专 讬谞转谞讜 诇讻讜砖诇 砖讘讛谉, 讜驻讬专砖 专' 讬讜讞谞谉 诇讻转讜讘转 讗砖讛 诪砖讜诐 讞讬谞讗, 讜注讜讚 讚转谞谉 驻专拽 讛讗砖讛 砖谞驻诇讜 诇讛 谞讻住讬诐 (驻讗, 讘) 讜讞讻诪讬诐 讗讜诪专讬诐 驻讬专讜转 讛诪讞讜讘专讬诐 诇拽专拽注 砖诇讛 讜讛转诇讜砖讬谉 诪谉 讛拽专拽注 讻诇 讛拽讜讚诐 讘讛谉 讝讻讛, 讜驻讬专砖 专砖"讬 拽讚诪讛 讛讬讗 讘讛谉 诪讞讬讬诐 讜转驻住讛 讝讻转讛, 讜讗诐 讗讬转讗 讚讗驻讬诇讜 诪讞讬讬诐 诇讗 诪砖转注讘讚讬 诪讛 转驻讬住讛 诪讜注诇转. 讜转讬专抓 讚砖诇砖 诪讞诇讜拽讜转 讘讚讘专, 讚诇专讘谞谉 讗讬谞讛 讙讜讘讛 诪谉 讛诪讟诇讟诇讬谉 讗驻讬诇讜 诪讞讬讬诐 讚讘注诇, 诪讬讛讜 讗诐 转驻住讛 诪讞讬讬诐 讗讬谉 诪讜爪讬讗讬谉 诪讬讚讛, 讜讛讬讬谞讜 诪转谞讬转讬谉 讚驻讬专讜转 讛转诇讜砖讬谉 讻诇 讛拽讜讚诐 讘讛诐 讝讻讛, 讜诇专' 讟专驻讜谉 讗驻讬诇讜 转驻住讛 诇讗讞专 诪讬转讛 诪讛 砖转驻住讛 转驻住讛. 讜讛专讘 讘注诇 讛讛诇讻讜转 讻转讘 谞诪讬 讚讗驻讬诇讜 诪讬谞讬讛 讚讬讚讬讛 诇讗 讙讘讬讗 讗诇讗 诪诪拽专拽注讬, 讜讗讬讬转讬 专讗讬讬讛 诪讛讗 讚讞讘讬诇讛, 讜诪讬讛讜 讚讜拽讗 诪谞讛 诪讗转讬诐 讜转讜住驻转 讻转讜讘讛 砖讛讻谞讬住 诇讛 诪砖诇讜, 讗讘诇 诪讛 砖讛讘讬讗讛 诇讜 讙讜讘讛 讗驻讬诇讜 诪诪讟诇讟诇讬 讜诪讬谞讬讛 讚讬讚讬讛, 讜讝"诇 讜讗讬 诪讙专砖 诇讛 讻诇 诪讬讚讬 讚砖拽诇 诪讬谞讛 讘讬谉 讝讜讝讬 讘讬谉 诪谞讛 驻专注, 讜讗驻讬诇讜 诪讙诇讬诪讗 讚注诇 讻转驻讬讛, 诪讬讚讬 讚诇讗 砖拽诇讬讛 讗讬 讗讬转 诇讬讛 诪拽专拽注讬 讬讛讬讘 讜讗讬 诇讗 诇讗 讬讛讬讘. 讜注讜讚 讻转讘 讜讗讬 讗讬讻讗 转讻砖讬讟讬谉 讚讻转讘 诇讗 讗讬讛讜 讘讻转讜讘转讛, 讻讙讜谉 拽讟诇讗讜转 讜谞讝诪讬谉 讜讟讘注讜转, 讜讗讬转谞讛讜 讘注讬谞讬讬讛讜, 诇讗 诪讬讘注讬讗 讚讻讬 讗讬转谞讛讜 讙讘讛 讚讛讗 转驻住讛 诇讛讜 讚砖拽诇讗 讜谞驻拽讗, 讗诇讗 讗驻讬诇讜 讻讬 讗讬转谞讛讜 讙讘讬讛 讻讬讜谉 讚讗讬转谞讛讜 讘注讬谞讬讬讛讜 诪讙讘讬谞谉 诇讛讜 诪讬谞讬讬讛讜 注"讻.



讗诪专 诇讬讛 专讘 讗砖讬 诇专讘 讻讛谞讗 诪讗讬 讚注转讱 讚讬诇驻转 讚讘专 讚讘专 诪诪诪讜谉 讗讬 诪讛 诇讛诇谉 讛讜讚讗转 讘注诇 讚讬谉 讻诪讗讛 注讚讬诐 讚诪讬 讗祝 讻讗谉 讛讜讚讗转 讘注诇 讚讬谉 讻诪讗讛 注讚讬诐 讗诪专 诇讬讛 讛转诐 诇讗 诪讞讬讬讘 诇讗讞专讬谞讬 讛讻讗 诪讞讬讬讘讗 诇讗讞专讬谞讬. 驻讬专砖 专砖"讬 讛讻讗 拽讗 诪讞讬讬讘 诇讗讞专讬谞讬, 砖拽专讜讘转讬讛 谞讗住专讜转 讘讜 讜拽专讜讘讬讜 谞讗住专讬谉 讘讛. 讜拽砖讬讗 诇讬 讗讬 讛讻讬 讙专 讜讙讬专讜转 讜讗讬 谞诪讬 诪讬 砖讗讬谉 诇讛诐 拽专讜讘讬诐 砖讬讗住专讜 诪讞诪转 拽讚讜砖讬讛谉 讚诇讗 诪讞讬讬讘讗 诇讗讞专讬谞讬, 谞讬诪讗 讛讜讚讗转 讘注诇 讚讬谉 讻诪讗讛 注讚讬诐. 讜讗诐 转讗诪专 讻讬讜谉 讚讘注诇诪讗 诪讞讬讬讘讗 诇讗讞专讬谞讬, 讗祝 讘诪拽讜诐 讚诇讗 诪讬讞讬讬讘讗 诇讗讞专讬谞讬 诇讗 诪讛讬诪谞讗, 讻讚讬 砖诇讗 讬讗诪专讜 诪讬 砖讗讬谉 诇讛诐 拽专讜讘讬诐 谞讗诪谞转 砖讬砖 诇讛诐 讗讬谞讛 谞讗诪谞转, 讜讛讗 讙讘讬 诪诪讜谉 谞诪讬 讛讻讬 讛讜讗 讚讘诪拽讜诐 砖讞讘 诇讗讞专讬诐 讗讬谞讜 谞讗诪谉, 讻讚讗讬转讗 讘驻专拽 讛讗砖讛 砖谞转讗诇诪谞讛 (讻转讜讘讜转 讬讟, 讗) 讜诪住转讘专讗 讚讛讻讬 驻讬专讜砖讜 诪讬讞讬讬讘 诇讗讞专讬谞讬 讚谞讗住专讛 讗讻讜诇讬 注诇诪讗 讘讛讜讚讗转讛 讝讜, 讜讗讬谉 诇讱 诪讜讚讛 砖谞转拽讚砖讛 砖讗讬谞讛 诪讞讬讬讘转 讗讞专讬诐, 讜讻谉 驻讬专砖 专"讞 驻注诪讬诐 砖讘讗 讗讞专转 讜拽讚砖讛 讜谞诪爪讗转 讘讛讜讚讗转讛 诪讞讬讬讘转 诇讗讞专讬诐 注"讻.
诪讬讛讜 讗讻转讬 拽砖讬讗 诪讗讬 诪讞讬讬讘转 讗讬讻讗, 讚诪讗讬 讗讬转 诇讛讜 注诇讬讛, 讜诪讗讬 砖讬讬讻讬 讘讛 讚谞讬诪讗 砖讛讬讗 讞讜讘讛 诇讛谉 讘讛讜讚讗转讛, 讗讟讜 诪讬 砖讛讜讚讛 砖诪讻专 砖讚讛讜 诇讞讘专讜 讗讬谞讜 谞讗诪谉 讜诪讬 拽专讬谞谉 诇讬讛 诪讞讬讬讘 诇讗讞专讬谞讬, 讜讗驻讬诇讜 诇专讘 谞讞诪谉 讚讗诪专 讘驻专拽 拽诪讗 讚诪爪讬注讗 (讙, 讗) 讛诪讙讘讬讛 诪爪讬讗讛 诇讞讘专讜 诇讗 拽谞讛 讞讘专讜, 讜拽讗 讬讛讬讘 讟注诪讗 诪砖讜诐 讚讛讜讬 转讜驻住 诇讘注诇 讞讜讘 讘诪拽讜诐 砖讞讘 诇讗讞专讬诐, 讜讗祝 注诇 驻讬 砖讗讜转谉 讗讞专讬诐 诇讗 讛讬讛 诇讛诐 讘讛 砖讜诐 讝讻讜转 砖讗谞讬 讛转诐 讚讛讜讬 讻讛驻拽专 讜讝讻讜转 讛讻诇 注诇讬讛 讜谞诪爪讗 讝讛 讻诪讞讬讬讘 诇讗讞专讬诐 砖讛讬讜 讬讻讜诇讬谉 诇讝讻讜转 讘讛 讘诇讗 专砖讜转, 讗讘诇 讻讗谉 砖讗讬谉 诇砖讜诐 讗讚诐 讝讻讜转 注诇讬讛 讜讗讬谉 讗讚诐 讝讜讻讛 讘讛 讗诇讗 诪讚注转讛, 诪讗讬 讞讘 诇讗讞专讬诐 讗讬讻讗. 讜注讜讚 讗驻讬诇讜 讘诪拽讜诐 砖讞讘 诇讗讞专讬诐 讻诇 讻讬讜爪讗 讘讝讛 砖讛讬讗 讬讻讜诇讛 诇讞讜讘 注讻砖讬讜 诇讛谉 讘驻谞讬谞讜 讘注诇 讻专讞谉 谞讗诪谞转 讛讬讗 讘诪讛 砖讛讬讗 诪讞讬讬讘转 讘讛讜讚讗转讛 诪砖讜诐 诪讙讜, 讜讻讚诪砖诪注 讘驻专拽 拽诪讗 讚诪爪讬注讗 (讬讟, 讘) 讚讗诪专讬谞谉 讛转诐 诪爪讗 砖讜讘专 讘讝诪谉 砖讛讗砖讛 诪讜讚讛 讬讞讝讬专 诇讘注诇, 讜驻专讻讬谞谉 讜诇讬讞讜砖 讚诇诪讗 讻转讘讛 诇讬转谉 讘谞讬住谉 讜诇讗 谞转谞讛 注讚 转砖专讬, 讜讗讝诇讗 讜讝讘讬谞转讛 诇讻转讜讘转讛 讘讟讜讘转 讛谞讗讛 诪谞讬住谉 讜注讚 转砖专讬 讜诪驻讬拽 诇讬讛 诇砖讜讘专 讚讻转讘 讘谞讬住谉 讻讜'. 讜驻专拽讬谞谉 讗诪专 专讘讛 砖诪注 诪讬谞讛 讗讬转讗 诇讚砖诪讜讗诇 讚讗诪专 讛诪讜讻专 砖讟专 讞讜讘 诇讞讘专讜 讜讞讝专 讜诪讞诇讜 诪讞讜诇. 讻诇讜诪专 讜讻讬讜谉 讚讗驻砖专 诇讛 诇诪讞讜诇 诇讘注诇 讜诇讛驻住讬讚 讗转 讛诇拽讜讞讜转 讘驻谞讬谞讜 谞讗诪谞转 讘诪讙讜, 讜讛讻讬 谞诪讬 诇讗 砖谞讗. 讜讬砖 诇讜诪专 讚讙讘讬 诪诪讜谉 讚讗讬 诇讗讜 讚讻转讘 专讞诪谞讗 (砖诪讜转 讻讘, 讞) 讗砖专 讬讗诪专 讻讬 讛讜讗 讝讛 讚诪讬谞讬讛 讙诪专讬谞谉 讛讜讚讗转 讘注诇 讚讬谉, 讛讜讛 讗诪讬谞讗 讚诇注讜诇诐 诇讗 诪讬拽讬讬诪讗 诪诇转讗 讗诇讗 讘住讛讚讬, 诪砖讜诐 讚讻转讬讘 (讚讘专讬诐 讬讟, 讟讜) 注诇 驻讬 砖谞讬诐 注讚讬诐 讗讜 砖诇砖讛 注讚讬诐 讬拽讜诐 讚讘专 讜讻讚讗讬住转驻拽讗 诪诇转讗 诇诪专 讝讜讟专讗 讜专讘 讗讞讗 讚讘住诪讜讱, 讗诇讗 讚讗转讗 讻讬 讛讜讗 讝讛 讜讙诇讬 诇谉 讚讬拽讜诐 讚讘专 讘诪拽讜诐 讚讗讬讻讗 讞讜讘讛 诇讗讞专讬谞讬 讻转讬讘, 讜讛诇讻讱 注专讬讜转 讚讻转讬讘 讘讛讜 讚讘专, 注诇 讻专讞讬谉 诇爪讚 诪诪讜谉 砖讬砖 讘讜 讞讜讘讛 讛讜拽砖讜, 讜诇讗 诇爪讚 诪诪讜谉 砖讗讬谉 讘讜 讞讜讘讛, 讜诇讜诪专 讚诇讗 诪拽讬讬诪讗 诇讛讜 诪诇转讗 讗诇讗 讘诪拽讬讬诪讬 讚讘专, 讜诪砖讜诐 讚讗讬转 讘讛讜 讻注讬谉 讞讜讘 诇讗讞专讬谞讬 讗拽砖讬谞讛讜 诇爪讚 诪诪讜谉 讚讗讬转 讘讬讛 讞讜讘讛, 讜诇讗 砖转讛讗 讞讜讘转讜 砖诇 讝讛 讻讝讛, 讚讝讛 讞讘 诪诪砖 讜讝讛 讗讬谞讜 讞讘 诪诪砖 讻讚讗诪专谉. 讜转讚注 诇讱 讚讗讬诇讜 讞讘 诇讗讞专讬诐 诪诪砖 讗祝 注诇 讙讘 讚讗诪专 讻讝讛 讜讻讝讛 讛讬讛 讜讘驻谞讬 注讚讬诐 讛讬讛 讜讛诇讻讜 诇讛诐 诇诪讚讬谞转 讛讬诐 讗讬谞讜 谞讗诪谉, 讜讗讬诇讜 讛讻讗 讗讬 讗诪专讛 谞转拽讚砖转讬 讘驻谞讬 砖谞讬诐 讜讛诇讻讜 诇讛诐 诇诪讚讬谞转 讛讬诐 讗讜 砖诪转讜 谞讗诪谞转, 讚讗谞谉 诇讗 拽驻讚讬谞谉 讗诇讗 砖转转拽讚砖 讘讗驻讬 住讛讚讬, 讜讻讬讜谉 讚讗诪专讛 讚讛讻讬 讛讜讛 谞讗诪谞转, 讚讛讗 诇讗 诪讞讬讬讘讗 诪诪砖 诇讗讞专讬谞讬, 讜诪讬讛讜 注讬拽专 诪诇转讗 诇讗 诪拽讬讬诪讗 讗诇讗 讘诪拽讬讬诪讬 讚讘专, 讜讛讜讚讗转讛 讻诪讬 砖讗讬谞讛, 讗祝 注诇 驻讬 砖讛讬讗 谞讗诪谞转 砖谞转拽讚砖讛 诇讜 讻谞"诇.
讜诪住转讘专讗 诇讬 讚讛讗 讚转谞谉 (讙讟讬谉 驻讜, 讘) 讙' 讙讬讟讬谉 驻住讜诇讬谉 讜讗诐 谞砖讗转 讛讜诇讚 讻砖专 讜讞讚 诪讬谞讬讬讛讜 讻转讘 讘讻转讘 讬讚讜 讜讗讬谉 注诇讬讜 注讚讬诐, 讛转诐 讛讬讬谞讜 讟注诪讗 诪砖讜诐 讚专讞诪谞讗 专讘讬讬讛 讘讙讬讟讬谉 讻诪诪讜谉, 诪讚讻转讬讘 (讚讘专讬诐 讻讚, 讗) 讜讻转讘 诇讛, 讚诪砖诪注 讻诇 砖讻转讘 诇讛 讛讜讗 讘讻转讘 讬讚讜 诪讙讜专砖转, 讜砖讟专 讙诪讜专 讛讜讗 讻砖讟专 砖讘诪诪讜谉, 讜讚讻讜转讛 专讘讬 专讞诪谞讗 注讚 讗讞讚 讘讟讜诪讗讛 砖诇讗讞专 拽谞讜讬 讜住转讬专讛 诪讜注讚 讗讬谉 讘讛, 讜诇诪讗讬 讚专讘讬 专讘讬 讜诇讗 讙诪专讬谞谉 诪讬谞讬讬讛讜, 讚讗诐 讻谉 讙讝讬专讛 砖讜讛 诇诪讗讬 讗转讗, 讜讗讬谉 诇讱 讘讛谉 讗诇讗 诪拽讜诪谉, 讜讗讬诇讜 讘拽讚讜砖讬谉 讻转讘 诇讜 讘讻转讘 讬讚讜 讜讗讬谉 注诇讬讜 注讚讬诐 讗讬谞讛 诪拽讜讚砖转. 讜讛讗 讚转谞谉 讘讬讘诪讜转 驻专拽 讚' 讗讞讬谉 (讬讘诪讜转 诇, 讘( 讜讻讜诇谉 砖讛讬讜 讘讛谉 讙讬专讜砖讬谉 讗讜 拽讚讜砖讬谉 住驻拽 讛专讬 讗诇讜 讞讜诇爪讜转 讜诇讗 诪转讬讬讘诪讜转, 讻讬爪讚 住讚专 拽讚讜砖讬谉, 讝专拽 诇讛 拽讚讜砖讬讛 住驻拽 拽专讜讘 诇讜 住驻拽 拽专讜讘 诇讛 讝讛讜 住驻拽 拽讚讜砖讬谉, 讻讬爪讚 住驻拽 讙讬专讜砖讬谉, 讻转讘 讘讻转讘 讬讚讜 讜讗讬谉 注诇讬讜 注讚讬诐 讬砖 注诇讬讜 注讚讬诐 讜讗讬谉 讘讜 讝诪谉 讬砖 讘讜 讝诪谉 讜讗讬谉 讘讜 讗诇讗 注讚 讗讞讚 讝讛讜 住驻拽 讙专讜砖讬谉, 讜讗诪专讬谞谉 注诇讛 讘讙诪专讗 讗诪专 专讘讗 讻诇 砖讬砖 讘拽讚讜砖讬谉 讬砖 讘讙专讜砖讬谉, 讜讬砖 讘讙专讜砖讬谉 砖讗讬谉 讘拽讚讜砖讬谉, 讜讝讛讜 讚拽讚讜砖讬谉 诇诪注讜讟讬 诪讗讬, 诇诪注讜讟讬 讝诪谉, 讚诇讬讻讗 讘拽讚讜砖讬谉, 讚诪砖诪注 诇讻讗讜专讛 讚讻转讘 讘讻转讘 讬讚讜 讜讗讬谉 讘讜 注讚讬诐 讗讬转讗 讘拽讚讜砖讬谉 讻诪讜 讘讙专讜砖讬谉, 诇讬转讗. 讚讛转诐 讛讻讬 拽讗诪专, 讜讻讜诇谉 讟"讜 谞砖讬诐 砖驻讜讟专讜转 爪专讜转讬讛谉 诪谉 讛讞诇讬爪讛 讜诪谉 讛讬讘讜诐 讗诐 讛讬讜 讘讛诐 住驻拽 拽讚讜砖讬谉 讗讜 住驻拽 讙专讜砖讬谉 讗讬谞谉 驻讜讟专讜转 爪专讜转讬讛谉 诇讙诪专讬 讘讗诇讜, 讗诇讗 讞讜诇爪讜转, 讜讝讛讜 讚讜拽讗 讘拽讚讜砖讬谉 砖讗讬谞讛 驻讜讟专转 诇讙诪专讬, 讻讙讜谉 讝专拽 诇讛 拽讚讜砖讬讛 住驻拽 拽专讜讘 诇讜 住驻拽 拽专讜讘 诇讛, 讜讝讛讜 诇诪注讜讟讬 诪讗讬 砖讗讬谞讛 讻讝讜 讗诇讗 讻专讗砖讜谞讜转 砖驻讜讟专讜转 诇讙诪专讬 诪谉 讛讞诇讬爪讛 讜诪谉 讛讬讘讜诐, 讬砖 讘讜 注讚讬诐 讜讗讬谉 讘讜 讝诪谉, 砖讗祝 注诇 驻讬 砖讘讙专讜砖讬谉 讛讜讬讗 住驻拽 讜讗讬谞讛 驻讜讟专转 诇讙诪专讬, 讘拽讬讚讜砖讬谉 驻讜讟专转 诇讙诪专讬, 讗讘诇 讻转讘 讘讻转讘 讬讚讜 讜讬砖 讘讜 讝诪谉, 讗讬 谞诪讬 讬砖 讘讜 讝诪谉 讜讗讬谉 讘讜 讗诇讗 注讚 讗讞讚, 讗讬谞谉 诪转诪注讟讬谉 诪讝讛讜 讚拽讚讜砖讬谉 讜诇讜诪专 砖讛谉 讻专讗砖讜谞讜转 砖驻讜讟专讜转 爪专讜转讬讛谉, 讚讗讚专讘讛 讘讗诇讜 爪专讜转讬讛谉 诪讜转专讜转 诇讙诪专讬 讘讬谉 诇讞诇讬爪讛 讘讬谉 诇讬讘讜诐, 砖讗讬谉 讻讗谉 拽讚讜砖讬谉 讻诇诇 讻谞"诇, 讜讘诪拽讜诪讛 讘驻专拽 讚' 讗讞讬谉 讛讗专讻转讬 讬讜转专 讘住"讚.



诇讗 讗讬讘专讜 住讛讚讬 讗诇讗 诇砖拽专讬. 驻讬专讜砖 讘诪诪讜谉, 讜讻砖诇讗 讞讘 诇讗讞专讬诐.



讗诪专 讗讘讬讬 讗诪专 诇讜 注讚 讗讞讚 讗讻诇转 讞诇讘 讜讛诇讛 砖讜转拽 谞讗诪谉. 讗讬讻讗 诇诪讬讚拽, 讜讛讗 讗诪专讬谞谉 讘驻专拽 讛谞讝拽讬谉 (讙讬讟讬谉 谞讚, 讘) 讛讬讛 注讜砖讛 注诪讜 讘讟讛专讜转 讜讗诪专 诇讜 讟讛专讜转 砖注砖讬转讬 注诪讱 谞讟诪讗讜 谞讗诪谉, 讗讘诇 讗诪专 诇讜 讟讛专讜转 注砖讬转讬 注诪讱 讘讬讜诐 驻诇讜谞讬 谞讟诪讗讜 讗讬谞讜 谞讗诪谉, 讜讗拽砖讬谞谉 诪讗讬 砖谞讗 专讬砖讗 讜诪讗讬 砖谞讗 住讬驻讗, 讗诪专 讗讘讬讬 讻诇 砖讘讬讚讜 谞讗诪谉, 讗诇诪讗 诇讗讘讬讬 注讚 讗讞讚 讗讬谞讜 谞讗诪谉 讗诇讗 讛讬讻讗 讚讘讬讚讜, 讜专讘讗 谞诪讬 讚诪砖诪注 讛讻讗 讚诇讗 驻诇讬讙 讗讚讗讘讬讬, 诪讚驻诇讬讙 注诇讬讛 讘住诪讜讱 讘讗砖转讜 讝谞转讛 讘注讚 讗讞讚 讜讗诪专 讛讜讬 讚讘专 砖讘注专讜讛 讜讗讬谉 讚讘专 砖讘注专讜讛 驻讞讜转 诪砖谞讬诐, 讗诇诪讗 讘砖讗专 讗讬住讜专讬 诪讜讚讛, 讜讛转诐 讘驻专拽 讛谞讝拽讬谉 诪讜拽讬 诇讛 诇讛讛讬讗 讻讙讜谉 讚讗砖讻讞讬讛 讜诇讗 讗诪专 诇讬讛 讜诇讗 诪讬讚讬, 讜诇讘转专 讛讻讗 讗砖讻讞讬讛 讜讗诪专 诇讬讛 讜专讬砖讗 讚讗诪专 诇讬讛 讘讝讬诪谞讗 拽诪讬讬转讗 讚讗砖讻讞讬讛, 讜讚讜拽讗 讘砖讘讬讚讜, 讗讘诇 讘砖讛讜爪讬讗谉 诪转讞转 讬讚讜 讗讬谞讜 谞讗诪谉, 讜专"转 转讬专抓 讚讛讻讗 讘砖讜转拽, 讜诪砖讜诐 砖转讬拽讛 讻讛讜讚讗讛 谞讙注讜 讘讛, 讗讘诇 讛转诐 讘讗讜诪专 讗讬谞讬 讬讜讚注, 讜讛诇讻讱 讻砖讛讜爪讬讗谉 诪转讞转 讬讚讜 讗讬谞讜 谞讗诪谉, 讗讘诇 讘砖讛谉 转讞转 讬讚讜 谞讗诪谉, 诪讙讜谉 讚讘讬讚讜 诇讟诪讗谉, 讜住讬讬注讬讛 诇讛讱 住讘专讗 诪讚讗诪专讬谞谉 讜爪专讬讻讗 讚讗讬 讗砖诪讜注讬谞谉 讛讱 拽诪讬讬转讗 诪砖讜诐 讚讗讬 讚诇讗 拽讬诐 诇讬讛 讘谞驻砖讬讛 讞讜诇讬谉 诇注讝专讛 诇讗 讛讜讛 诪讬讬转讬, 讗讘诇 谞讟诪讗讜 讟讛专讜转讬讱 诪讬诪专 讗诪专讬谞谉 讛讗讬 讚砖转讬拽 住讘专 讞讝讬 诇讬讛 讘讬诪讬 讟讜诪讗转讜, 讻诇讜诪专 讜诇讗 讛讜讬讗 讛讜讚讗讛, 讗诇诪讗 诪讚讬谉 讛讜讚讗讛 谞讙注讜 讘讜, 讜注讜讚 讚讗诪专讬谞谉 讘专讬砖 驻专拽 讛讗砖讛 专讘讛 讘讬讘诪讜转 (驻讝, 讘) 注讚 讗讞讚 讚诪讛讬诪谉 诪谞讗 诇谉, 讚转谞谉 讗诪专 诇讜 注讚 讗讞讚 讗讻诇转 讞诇讘 讜讛诇讗 讗讜诪专 诇讗 讗讻诇转讬 讗讬谞讜 谞讗诪谉, 讟注诪讗 讚讗诪专 诇讗 讗讻诇转讬, 讛讗 讗讬 砖转讬拽 诪讛讬诪谉, 讜讚讞讬谞谉 诪诪讗讬 讚谞讗诪谉, 讚诇诪讗 诪砖讜诐 讚讗讬砖转讬拽 讜砖转讬拽讛 讻讛讜讚讗讛 讚诪讬讗.
讜讗讬谞讜 诪讞讜讜专, 讚讗诐 讻谉 诇讗讜 诪砖讜诐 讚诪讛讬诪谉, 讗诇讗 诪砖讜诐 讚讛讜讚讗转 讘注诇讬诐 讻诪讗讛 注讚讬诐 (讛讜诇"诇 讗诇讗) 讜诇讬砖谞讗 讚拽讗诪专 讗诪专 诇讜 注讚 讗讞讚 讻讜' 谞讗诪谉, 诪砖诪注 讚诪砖讜诐 谞讗诪谞讜转讜 讚注讚 讛讜讗, 讜诇讗 讛讜讛 诇讬讛 诇诪讬诪专 讗诇讗 讗诪专 诇讜 注讚 讗讞讚 讗讻诇转 讞诇讘 讜讛诇讛 砖讜转拽 讞讬讬讘, 讻诇讜诪专 拽专讘谉, 讗诪专 诇讜 注讚 讗讞讚 谞讟诪讗 讟讛专讜转讬讱 讜讛诇讛 砖讜转拽 讟诪讗讜转 讻诇讬砖谞讗 讚诪转谞讬转讬谉. 讜转讜 拽讛讜 专讘讜讜转讗 讘讻讜诇讛 砖诪注转讬谉 讗讬驻讻讗 诪砖诪注, 讚讛讗 讗砖转讜 讝讬谞转讛 讘注讚 讗讞讚, 讚驻诇讬讙 专讘讗 讜讗诪专 讛讜讬 讚讘专 砖讘注专讜讛 讜讗讬谉 讚讘专 砖讘注专讜讛 驻讞讜转 诪砖谞讬诐 讗讬 诪砖讜诐 讛讜讚讗转讜 诇诪讛 诇讬 砖谞讬诐, 讛讗 拽讗 诪讜讚讛, 讜砖讜讬讛 讗谞驻砖讬讛 讞转讬讻讛 讚讗讬住讜专讗, 讜诪讛 诇讬 讚驻诇讬讙 专讘讗 讘讛讗 讜诇讗 驻诇讬讙 讘讗讬谞讱 讻讜诇讛讜. 讜注讜讚 讛讛讜讗 住诪讬讗 诇讗 讬讚注 讗讬 拽讜砖讟讗 拽讗诪专 诇讬讛 讜讗讬谞讬 讬讜讚注 讛讜讗 讚拽讗诪专, 讜讗驻讬诇讜 讛讻讬 讗诪专 诇讬讛 诪专 砖诪讜讗诇 讗讬 诪讛讬诪谉 诇讱 讝讬诇 讗驻拽讛, 讜驻专砖讛 讗讘讬讬 讗讬 诪讛讬诪谉 诇讱 讚诇讗讜 讙讝诇谉 讛讜讗, 讗诇诪讗 讘诇讗 讛讜讚讗转讜 讗住讬专讗 讚讛讗讬 诪砖讜诐 讛讜讚讗转讜 诪讛 诇讬 讙讝诇谉 诪讛 诇讬 讻砖专, 讚讛讗 讗讜讚讬, 讜诪注砖讛 讚讬谞讗讬 诇讗 砖转拽 讜诇讗 讛讜讚讛, 讜讗讚专讘讛 爪讜讜讞 讜拽讟讬诇. 讜讛转诐 谞诪讬 讘驻专拽 讛讗砖讛 专讘讛 诪砖诪注 讛讻讬 诪讚讗诪专讬谞谉 讘转专 讛讻讬 讗诇讗 住讘专讗 讛讜讗 诪讬讚讬 讚讛讜讛 讗讞转讬讻讛 住驻拽 讞诇讘 住驻拽 砖讜诪谉 讜讗诪专 注讚 讗讞讚 讘专讬 诇讬 讚砖讜诪谉 讛讜讗 讚诪讛讬诪谉, 讜讚讞讬谞谉 诪讬 讚诪讬 讛转诐 诇讗 讗讬转讞讝拽 讗讬住讜专讗 注讚 讗讞讚 谞讗诪谉.
讛诇讻讱 诇讗住讜专 讗转 讛诪讜转专 讚诇讬讻讗 诇诪讬诪专 讗讬转讞讝拽 讛转讬专讗, 讚诇讗 讗诪专讬谞谉 诇讬讛 讘砖讜诐 讚讜转讻讗 注讚 讗讞讚 谞讗诪谉, 讘讬谉 砖转拽 讛诇讛 讘讬谉 讗诪专 讗讬谞讬 讬讜讚注, 讜讛讛讬讗 讚驻专拽 讛谞讬讝拽讬谉 讟注诪讗 讗讞专讬谞讗 讗讬转 诇讛, 讚诪砖讜诐 讚驻讜注诇 讞讝拽转讜 诪砖诪专 驻注讜诇转讜 诪诇讟诪讗 讜诪诇驻讙诇 讛讜讗 讚讗诪专讬谞谉 讚讻砖讗讬谞讜 讘讬讚讜 诇讗 诪讛讬诪谉. 讜注讜讚 讚讗诐 讗讬转讗 讚拽讜砖讟讗 拽讗诪专, 讘砖注讛 砖讛讞讝讬专讛 诇讘注诇讬诐 讛讜讛 诇讬讛 诇讗讜讚讜注讬讛, 讗讘诇 讻砖讛讜讗 讘讬讚讜 讚讗诇讜 讘注讬 诪讟诪讗 诪讛讬诪谉, 讜讛讜讗 讛讟注诐 诇专讘讗 讚讘讝讬诪谞讗 拽诪讬讬转讗 讚讗砖讻讞讬讛 讛讜讛 诇讬讛 诇诪讬诪专, 讗讘诇 讗讬 讗砖讻讞讬讛 讘转专 讚驻专注讬讛 讜诇讗 讗诪专 诇讬讛, 讜诇讘转专 讛讻讬 讗砖讻讞讬讛 讜讗诪专 诇讬讛, 诇讗 诪讛讬诪谉, 讚讗诐 讗讬转讗 讘讝讬诪谞讗 拽诪讬讬转讗 讛讜讛 诇讬讛 诇诪讬诪专, 讗讘诇 讛讻讗 讚讗讬谞讬砖 讚注诇诪讗 讛讜讗 诪讛讬诪谉 讘讬谉 讗砖讻讞讬讛 讜讗诪专 诇讬讛 讘讬谉 讗砖讻讞讬讛 讜诇讗 讗诪专 诇讬讛, 讜讘转专 讛讻讬 讗诪专 诇讬讛, 讚讛讗 讚诇讗 讗诪专 诇讬讛 诪注讬拽专讗 诪砖讜诐 讚诇讗 专诪讬讗 注诇讬讛, 讜讛讜讗 讛讚讬谉 诇讗讜诪专 诇讞讘专讜 谞转谞住讱 讬讬谞讱, 讜讛诇讛 砖讜转拽 讗讜 讗讜诪专 讗讬谞讬 讬讜讚注 诪讛讬诪谉 讜讗住讜专, 讜诇讚讘专讬 专"转 讚讜拽讗 讘砖讜转拽, 讗讘诇 讘讗讜诪专 讗讬谞讬 讬讜讚注 讗讬 谞诪讬 讘砖讗诪专 诇讬讛 谞转谞住讱 讬讬谞讱 注诪谞讜 讘住驻讬谞讛 诪拽讜诐 砖讗讬谉 讛讘注诇讬诐 讬讻讜诇讬诐 诇讚注转 讗诐 谞转谞住讱 讗诐 诇讗, 讗祝 注诇 驻讬 砖砖转拽 砖专讬, 讚讛砖转讗 诇讬讻讗 诇诪讬诪专 砖转讬拽讛 讻讛讜讚讗讛 讚诪讬讗. 讜诇讬转讗 诇讛讗 讚专"转 讻讚讻转讬讘谞讗.
讜讛专讗讘"讚 讛讘讬讗 专讗讬讛 讘驻专拽 讛谞讬讝拽讬谉 讚注讚 讗讞讚 讘注诇诪讗 诪讛讬诪谉 讘讗讬住讜专讬, 诪讚讗诪专 讛转诐 讙讘讬 讛诪讟诪讗 讜讛诪讚诪注 讜讛诪谞住讱 讘砖讜讙讙 驻讟讜专 讘诪讝讬讚 讞讬讬讘, 讗诪专 讞讝拽讬讛 讚讘专 转讜专讛 讗讞讚 砖讜讙讙 讜讗讞讚 诪讝讬讚 讞讬讬讘, 讜诪讛 讟注诐 讗诪专讜 讘砖讜讙讙 驻讟讜专, 讻讚讬 砖讬讜讚讬注讜, 讗诇诪讗 诪讛讬诪谉, 讜诪讬讛讜 诇讗讜 专讗讬讛 讙诪讜专讛 讛讬讗, 讚诇讗讜 诪砖讜诐 讚诪讛讬诪谉 讛讜讗 讘注诇 讻专讞讬讛 讚讘注诇 讛讘讬转, 讗诇讗 诪转讜讱 砖诪讜讚讬注讜 讚诇诪讗 诪讛讬诪谉 诇讬讛 讻讘讬 转专讬. 讜讛讗 讚讗诪专讬谞谉 讘住谞讛讚专讬谉 (诇, 讗) 讛专讬 砖讘讗 讜讗诪专 讗谞讬 专讗讬转讬 讗转 讗讘讬讻谉 砖讛讟诪讬谉 诪注讜转 讘砖讬讚讛 转讬讘讛 讜诪讙讚诇 讜讗诪专 砖诇 驻诇讜谞讬 讛诐 砖诇 诪注砖专 砖谞讬 讛诐, 讘讘讬转 诇讗 讗诪专 讻诇讜诐, 讘砖讚讛 讚讘专讬讜 拽讬讬诪讬谉, 讻诇诇讜 砖诇 讚讘专 讻诇 砖讘讬讚讜 诇讬讟诇讬谉 讚讘专讬讜 拽讬讬诪讬谉, 讜讛讗 讛讻讗 讚讗诪专 砖诇 诪注砖专 砖谞讬 讛诐, 讜讻诇 砖讗讬谉 讘讬讚讜 诇讬讟诇谉 讗讬谞讜 谞讗诪谉 讬砖 诇讜诪专 讚讛转诐 诇讗 拽讗诪专 讗诇讗 讻诪注讬讚 诪驻讬 讗讞专讬诐, 讜诇讗 砖讛讜讗 讬讜讚注 讘讛谉 砖讻讱 讛讜讗, 讜讗讬讻讗 诇诪讬诪专 砖诪讗 讛讗讘 砖诇讗 诇讛砖讘讬注 讗转 讘谞讬讜 拽讗诪专, 讜诪讻诇 诪拽讜诐 讻砖讘讬讚讜 诇讬讟诇谉 谞讗诪谉, 讚讛讗 讛讬诪谞讬讛 讻砖讛讟诪讬谉 讘驻谞讬讜 讘诪拽讜诐 砖讬讻讜诇 诇讬讟诇谉 讜讻诪驻拽讬讚谉 讗爪诇讜 诇砖诐 诪注砖专 砖谞讬 讛讜讗.



 讜讛讗 讚讗诪专讬谞谉 讛讻讗: 讟注诪讗 讚讗诪专 诇讗 讗讻诇转讬 讛讗 讗讬 砖转讬拽 谞讗诪谉. 讗讬 拽砖讬讗 诇讱 诪谞讗 诇讬讛 诇讗讘讬讬 讛讗, 讚诇诪讗 诇讗讜 诪砖讜诐 讚诪讛讬诪谉 讛讜讗, 讗诇讗 诪砖讜诐 讚砖转讬拽讛 讻讛讜讚讗讛 讚诪讬讗, 讜讻讚讚讞讬谞谉 讛转诐 讘讬讘诪讜转 驻专拽 讛讗砖讛 专讘讛. 讗讬讻讗 诇诪讬诪专 讚讛讻讬 拽讗诪专, 讟注诪讗 讚讗诪专 诇讗 讗讻诇转讬, 讛讗 讻诇 砖诇讗 讗诪专 诇讗 讗讻诇转讬, 讘讬谉 讚讗诪专 讗讬谞讬 讬讜讚注 讘讬谉 砖砖转拽 讞讬讬讘, 讚讗讬 诇讗 诇讬转谞讬 讜讗诪专 讛诇讛 讗讬谞讬 讬讜讚注 驻讟讜专 讜讻诇 砖讻谉 讗讬 讗诪专 诇讗 讗讻诇转讬 讚拽讗 诪讻讞讬砖 诇讬讛. 讜讛讛讬讗 讚讬讘诪讜转 讚拽讗 讚讞讬 诇讬讛, 诇讗讜 诪讛讗 诪转谞讬转讬谉 讚讞讬谞谉 诇讬讛, 讗诇讗 诪讚转谞讬讗 讗讜 讛讜讚注 讗诇讬讜 讞讟讗转讜 讜诇讗 砖讬讜讚讬注讜讛讜 讗讞专讬诐, 讬讻讜诇 讗祝 注诇 驻讬 砖讗讬谞讜 诪讻讞讬砖, 转诇诪讜讚 诇讜诪专 讗讜 讛讜讚注 诪讻诇 诪拽讜诐, 讜讛讬讬谞讜 讚讚讞讬 诇讬讛, 讜讚诇诪讗 讛讻讬 拽讗诪专 讬讻讜诇 讗祝 注诇 驻讬 砖讗讬谞讜 诪讻讞讬砖 讗诇讗 砖讜转拽 讬讛讗 驻讟讜专 转诇诪讜讚 诇讜诪专 讗讜 讛讜讚注 诪讻诇 诪拽讜诐, 诇诇诪讚讱 讚讗驻讬诇讜 砖讜转拽 讞讬讬讘, 诪砖讜诐 讚砖转讬拽讛 讻讛讜讚讗讛 讚诪讬讗, 讜讻讗谉 诇诪讚讱 讛讻转讜讘, 讜讗讻转讬 转讬讘注讬 诇讱 注讚 讗讞讚 讚诪讛讬诪谉 诪讚讗讜专讬讬转讗 诪谞讗 诇谉, 讜诪诪转谞讬转讬谉 诇讗 诪爪讬 诇讗转讜讬讬, 讚讗讬讛讜 诪讚讗讜专讬讬转讗 诪谞讗 诇谉 讛讜讗 讚拽讗 讘注讬, 讜讗讚专讘讛 讘讛讗 诪转谞讬转讬谉 讛讜讗 讚讘注讬讗 讛转诐 诪讚讗讜专讬讬转讗 诪谞讗 诇讛讜.
讜讗诐 转讗诪专 讜讗讘讬讬 讚讛讻讗 讛讬讻讬 诪讜讻讞 诪诪转谞讬转讬谉 讚注讚 讗讞讚 诪讛讬诪谉, 讚讛讗 讗诪专讬谞谉 讘讬讘诪讜转 讘专讬砖 驻专拽 讛讗砖讛 专讘讛 讚诪转谞讬转讬谉 诇讜 诪砖讜诐 谞讗诪谞讜转谉, 讻讚讚讬讬拽讬谞谉 讛转诐 讜专讬砖讗 诪讗讬 讟注诪讗 诪讞讬讬讘讬 专讘谞谉, 讗讬诇讬诪讗 诪砖讜诐 讚诪讛讬诪谉. 讜讛讗 转专讬 讘注诇诪讗, 讗祝 注诇 驻讬 讚拽讗 诪讻讞讬砖 诇讛讜 讗讬谞讛讜 诪讛讬诪谞讬 讜讛讻讗 拽讗 驻讟专讬 专讘谞谉, 讗诇讗 诇讗讜 诪砖讜诐 讚讗讬砖转讬拽 讜砖转讬拽讛 讻讛讜讚讗讛 讚诪讬讗, 讗讬讻讗 诇诪讬诪专 讚讗讘讬讬 讚讬讬拽 诪诪转谞讬转讬谉 讚谞讗诪谉 讜讞讬讬讘, 讜诪讜拽讬 诇讛 讻专' 诪讗讬专 讚讗诪专 讘砖谞讬诐 讗讜诪专讬诐 诇讜 讗讻诇转 讞诇讘 讜讛讜讗 讗讜诪专 诇讗 讗讻诇转讬 讞讬讬讘 讛讜讗讬诇 讜讛诐 谞讗诪谞讬诐, 讜讘讞讚 谞诪讬 诪砖讜诐 讚诪讛讬诪谉 讛讜讗, 讜讛讻讬 谞诪讬 诪讜拽讬 诇讛 讘讻专讬转讜转 (讬讗, 讘) 讘讚讜讻转讗 讻专' 诪讗讬专, 讗讬 谞诪讬 讗驻讬诇讜 专讘谞谉 讜讻讗讬讚讱 讟注诪讗 讚诪驻专砖讬谞谉 讛转诐 诇专讘谞谉 讚诪砖讜诐 诪讙讜 诪转专爪讬谞谉 诇讬讛 诇讚讘讜专讬讛 诇讗 讗讻诇转讬 砖讜讙讙 讗诇讗 诪讝讬讚, 讜诇讛讛讜讗 诇讬砖谞讗 专讬砖讗 诪砖讜诐 讚诪讛讬诪谉 讛讜讗, 讚讻讬 驻讟专讬 专讘谞谉 讘砖谞讬诐 诪砖讜诐 讚诇讗 诪讛讬诪谞讬 讘诪讻讞讬砖讬谉 讜诪砖讜诐 诪讙讜, 讜住讜讙讬讬谉 讘驻专拽 讗诪专讜 诇讜 讻讛讛讜讗 诇讬砖谞讗 专讛讟讗 讜讛讛讬讗 讚讬讘诪讜转 讗转讬讗 讗诇讬讘讗 讚讗讬讚讱 诇讬砖谞讗 讚讗转诪专 讘讻专讬转讜转 讚讟注诪讬讬讛讜 讚专讘谞谉 诪砖讜诐 讗讚诐 谞讗诪谉 注诇 注爪诪讜 讬讜转专 诪诪讗讛 讗讬砖 讜讚讞讬谞谉 讘注诇诪讗 讻讚专讱 诇讗讬讚讱 诇讬砖谞讗 诪讗讬 讗讬讻讗 诇诪讬诪专.
讜讛讗 讚讗诪专讬谞谉 讜爪专讬讻讗, 讚讗讬 讗砖诪讜注讬谞谉 讛讱 拽诪讬讬转讗 讻讜', 讗讘诇 谞讟诪讗讜 讟讛专讜转讬讱 诪讬诪专 讗诪专 讛讗讬 讚砖转讬拽 住讘专 讞讝讬 诇讬讛 讘讬诪讬 讟讜诪讗转讜, 讛讻讬 拽讗诪专, 讗讬 讗砖诪讜注讬谞谉 拽诪讬讬转讗 讛讜讛 讗诪讬谞讗 讚砖转讬拽转讜 诇讗讜 讛讻讞砖讛, 讗讘诇 谞讟诪讗讜 讟讛专讜转讬讱 诪讚讗讬砖转讬拽 讜诇讗 讗诪专 诇讬讛 讜诇讗 诪讬讚讬, 讗诪讗讬 转讛讜讬 讻讛讻讞砖讛, 讜讻诪讬 砖讗讬谞讜 诪拽驻讬讚 讜讗讬谞讜 讞讜砖砖 诇讚讘专, 砖讗诇讜 讞砖砖 讛讬讛 讗讜诪专 讗讬谞讬 讬讜讚注 讗讜 讬讜讚注 讗谞讬, 拽讗 诪砖诪注 诇谉 讗讘讬讬 砖讗讬谉 讛砖转讬拽讛 讗诇讗 诪驻谞讬 砖讗讬谞讜 讬讜讚注, 讜讻诇 诪拽讜诐 砖讗讬谞讜 诪讻讞讬砖 讛注讚 讘驻讬专讜砖 谞讗诪谉 讛讜讗 讜讗住讜专. 讛专诪讘"谉 谞专"讜. 讜诇"谞 讚讛讻讬 拽讗诪专 讗讬 讗砖诪讜注讬谞谉 讗讻诇转 讞诇讘 讜讛诇讛 砖讜转拽, 讛讜讛 讗诪讬谞讗 讚讟注诪讗 诪砖讜诐 讚砖转讬拽转讜 讻讛讜讚讗讛 讚诪讬讗 讜诇讗 诪砖讜诐 谞讗诪谞讜转讜 砖诇 注讚, 讚讗讬 诇讗讜 讚拽讬诐 诇讬讛 讘谞驻砖讬讛 讚讗讻诇 诪讬讚拽 讛讜讛 讚讬讬拽 讜谞讞讬转 诇讞拽讬专转 讛讚讘专, 讻讬 讛讬讻讬 讚诇讗 诇讬转讬 讞讜诇讬谉 诇注讝专讛, 讗讘诇 谞讟诪讗讜 讟讛专讜转讬讱 讚讗祝 注诇 讙讘 讚砖转讬拽 诇讗讜 讻讛讜讚讗讛 讛讬讗, 讚诪讬诪专 讗诪专 讞讝讬 诇讬讛 讘讬诪讬 讟讜诪讗转讜 讜诇讗 讗讬讻驻转 诇讬讛 诇讛讻讞讬砖讜 讘诪讗讬 讚拽讗诪专, 讗讬诪讗 讗诐 讞讝专 讜讗诪专 讗讬谞讬 讬讜讚注 诇讗 谞讬讞讜砖 诇讚讘专讬 讛注讬讚, 讚诇注讜诇诐 注讚 讗讞讚 诇讗 诪讛讬诪谉, 拽讗 诪砖诪注 诇谉 讚讗祝 注诇 讙讘 讚诇讬讻讗 诪砖讜诐 讛讜讚讗讛 讗讬讛讜 诪讛讬诪谉. 讜讗讬 讗砖诪讜注讬谞谉 讛转诐 讗讻转讬 讛讜讛 讗诪讬谞讗 讚讛转诐 讗讬讻讗 诇诪讬诪专 讚砖转讬拽讛 讻讬讜爪讗 讘讛 讛讜讚讗讛 讛讬讗, 讚讛讜讗讬诇 讜诪驻住讬讚讛 诪讬谞讬讛 讘讬诪讬 讟讛专转讜 讛讜讛 诇讬讛 诇诪讬诪专 诇讬讛 讗讬谞讜 讻谉 讗讜 讗讬谞讬 讬讜讚注, 讗诇讗 诪讚讗讬砖转讬拽 讗讜讚讬讬 讗讜讚讬 诇讬讛, 讜诇注讜诇诐 诪砖讜诐 讛讜讚讗转讜 讛讜讗 讜诇讗 诪砖讜诐 谞讗诪谞讜转讜 讚注讚, 讜讘注诇诪讗 讚诇讬讻讗 诇诪讬诪专 讛讻讬 讻讙讜谉 砖讜专讜 谞专讘注 讚砖转讬拽转讜 诇讗 诪讜讻讞讗 诪讬讚讬, 讚讛讗 讚讗讬砖转讬拽 住讘专 诪讛 讗讬讻驻转 诇讬 讻诇 转讜专讬 诇讗讜 诇讙讘讬 诪讝讘讞 拽讬讬诪讬, 讗讬诪讗 诇讗 诇讬驻住讜诇, 讚讗讬 诪砖讜诐 注讚讜转讜 砖诇 讝讛 注讚 讗讞讚 诇讗 诪讛讬诪谉, 拽讗 诪砖诪注 诇谉 讚讟注诪讗 讚讻讜诇讛讜 诇讗讜 诪砖讜诐 砖转讬拽讛 讻讛讜讚讗讛 讛讬讗, 讗诇讗 诪砖讜诐 谞讗诪谞讜转讜 砖诇 注讚 讚诪讛讬诪谉 讻谞"诇.





专讬讟讘"讗

砖谞讬诐 砖讘讗讜 诪诪讚讬谞转 讛讬诐 讝讛 讗讜诪专 讝讛 注讘讚讬 讻讜'. 注讚 爪专讬讻讛 砖谞讜 讙讬讟讬谉 讜讙讜讘讛 讻转讜讘讛 诪谉 讛讞讘讬诇讛 驻讬专讜砖讜 诇讬砖谞讗 诪讜讻讞 讘讛讚讬讗 讚诇讗 讙讘讬讗 讗诇讗 讞讚讗 讻转讬讘讛 讜讗讜转讛 讻转讜讘讛 讛讬讬谞讜 诪谉 讛讞讘讬诇讛 注爪诪讛 讗讘诇 诇讗 诪砖讗专 谞讻住讬讛诐 讗诐 讗讬谉 讛讞讘讬诇讛 诪住驻拽转. 讜讗讬讻讗 诇诪讬讚拽 讛讗 讗诪讗讬 讗讬 讗讝诇讬谞谉 讘转专 讛讜讚讗讛 讚讬讚讛讜 砖转讬 讻转讜讘讜转 讛讜讛 诇讛 诇诪讙讘讬 讜讗驻讬诇讜 诪砖讗专 谞讻住讬讛诐 讜讗讬 讘转专 讛讜讚讗讛 讗讝诇讬谞谉 讚讗讜讚讬 砖讗讬谉 讗' 诪讛诐 讘注诇讛 讜讗讬谉 诇讛 注诇讬讛诐 讻转讜讘讛 讜讗驻讬诇讜 讞讚讗 讻转讜讘讛 讗诪讗讬 讙讘讬讗. 讜讗讬讻讗 诇诪讬诪专 讚讜讚讗讬 讚讻诇 讛讬讻讗 讚讗转讬讗 诇诪讙讘讬 讘转讜专转 讻转讜讘讛 诇讬转 诇讛 讻转讬讘讛 讻诇诇 讚讻诇 讻讛讗讬 讙讜讜谞讗 讘转专 讛讜讚讗讛 讚讬讚讛 讗讝诇讬谞谉 讻讚讬谉 讛讗讜诪专 诇讞讘讬专讜 讞讬讬讘 讗谞讬 诇讱 诪谞讛 讜讛诇讛 讗讜诪专 讗讬谞讱 讞讬讬讘 诇讬 讻诇讜诐 砖讝讛 驻讟讜专 讻讬讜谉 砖讗讬谉 诇讜 转讜讘注 讜谞讻住讗讬 讘专砖讜转讬讛 讜诪讞讜住专 讙讜讘讬讬谞讗 讜讻讚讻转讬讘谞讗 讘诪住讻转 讙讬讟讬谉 讜诇讗 注讜讚 讗诇讗 讚讻讬讜谉 讚讛讜讚讬转 讛砖转讗 砖讗讞讚 诪讛谉 讘注诇讛 讚拽讗 转讘注讛 讻转讜讘讛 讛专讬 讛讜讗 讻讗诇讜 讛讜讚讬转 砖讗讬谉 诇讛 讘讞讘讬诇讛 讝讻讜转 讗讞专 讗诇讗 诪讚讬谉 讻转讜讘讛 讜谞诪爪讗转 拽专讞讛 诪讻讗谉 讜诪讻讗谉 讗诇讗 讛讻讗 讘诪讗讬 注住拽讬谞谉 讚拽讗 讗转讬讗 注诇讬讬讛讜 诪诪讛 谞驻砖讱 砖转讗诪专 诇讚讘专讬 讞讘讬诇讛 讝讜 讻讜诇讛 砖诇讬 讜诇讚讘专讬讻诐 讛专讬 讬砖 诇讬 讘讛 诇讻诇 讛驻讞讜转 讘讛讜讚讗转讻诐 砖讬注讜专 讻转讜讘讛 讗讞转 讜讙讜讘讛 讗讜转讛 诪诪讛 谞驻砖讱 讜讛砖讗专 讬讚讛 注诪讛诐 砖讜讛 讻讚讬谉 诪诪讜谉 讛诪讜讟诇 讘住驻拽 讗讜 诇讞诇拽 讻讚讬谉 砖谞讬诐 讗讜讞讝讬谉 讗讜 诇讛讬讜转 诪讜谞讞 注讚 砖讬讘讗 讗诇讬讛讜 讗讜 诇讚讜谉 讻讚讬谉 讻诇 讚讗诇讬诐 讙讘专 砖讛专讬 讛讜讚讛 诇讛 讻砖讬注讜专 讻转讜讘讛 讜讗讬谉 诪讞诇讜拽转诐 注诪讛 讗诇讗 注诇 讛砖讗专 讜讛讜讬 讻讝讛 讗讜诪专 讻讜诇讛 砖诇讬 讜讝讛 讗讜诪专 讞爪讬讛 砖诇讬 讛讗 讛讬讻讗 讻诇 讚诇讗 诪爪讬 讗转讬讗 诪诪讛 谞驻砖讱 讻讙讜谉 讚讗讜讚讬转 砖讗讬谉 诇讛 讝讻讜转 讗讞专 讘讞讘讬诇讛 讗驻讬诇讜 讻转讜讘讛 诇讬转 诇讛 讜诇驻讬讻讱 讻诇 砖讗讬谞讛 转讜讘注转 讗诇讗 讻转讜讘讛 讛讗 讗讜讚讬转 讚诇讬转 诇讛 讝讻讜转 讗讞专 讜诇讬转 诇讛 诪讬讚讬 讻讚讻转讬讘' 讜讙讚讜诇转 诪讝讜 讗诪专讜 讘驻' 砖讜专 砖谞讙讞 讗转 讛驻专讛 讻讬讜谉 讚转讘注转 诇讘注诇 讜诇讚 讙诇讬转 讗讚注转讛 讚砖讜转驻讜转 讗讬转 诇讛



讜讛讬讻讗 砖谞转专爪讜 砖诇砖转谉 诇讬讟讜诇 讻诇 讗讞讚 诪讛诐 砖诇讬砖 注讻砖讬讜 讜讗讞"讻 砖讬讟注讜谉 讻诇 讗讞讚 诪讛诐 诇讞讘专讜 讻诇 诪讛 砖讬讜讻诇 诇讟注讜谉 讘讘"讚 讜注砖讜 讻谉 讜谞讟诇 讻诇 讗讞讚 诪讛诐 砖诇讬砖 讜讘讗讜 诇讘"讚 讜讟注谉 讻诇 讗讞讚 砖讛讞讘讬诇讛 砖诇讜 讛讗 讜讚讗讬 讗诐 讗讬谉 讘砖诇讬砖 砖讘讬讚 讛讗砖讛 砖注讜专 讻转讜讘讛 讗讞转 诪砖诇讬诪讬谉 诇讛 讘讬谉 砖谞讬讛诐 诪讞诇拽诐 讘砖讜讛 砖讛专讬 诇讚讘专讬 讻诇诐 讛讬讛 诇讛 讘讞讘讬诇讛 砖讬注讜专 讻转讜讘讛 讗讞转 讗讘诇 讬讜转专 注诇 讻讚讬 讻转讜讘讛 讗讬谉 诪讜爪讬讗讬谉 诪讬讚诐 讜讗诐 讬砖 讘讞诇拽讛 砖讬注讜专 讻转讜讘讛 讗讬谉 诇讛诐 注诇讬讛 讻诇讜诐 讚讘砖诇诪讗 讻砖讛讬转讛 讞讘讬诇讛 讘讬讚 讻讜诇诐 讘讘"讚 诇讗 住讙讬讗 砖诇讗 转讟讜诇 砖讬注讜专 讻转讜讘讛 砖诪讜讚讬诐 诇讛 讜讞诇拽讛 讘砖讗专 讻讚讬谉 讝讛 讗讜诪专 讻讜诇讛 砖诇讬 讜讝讛 讗讜诪专 讞爪讬讛 砖诇讬 讗讘诇 注讻砖讬讜 砖讘讗 讞诇拽 讻诇 讗讞讚 诇专砖讜转讜 讜讛讬讗 讘讗讛 诇讛讜爪讬讗 诪讬讚诐 讘诪讛 讛讬讗 讬讻讜诇讛 诇讛讜爪讬讗 诪讬讚诐 讛专讬 讻诇 讗讞讚 讟讜注谉 砖诪讛 砖转讜驻住 砖诇讜 讛讜讗 讻讚讬谉 诪讬讛讜 诇讬讻讗 诇诪讬转讬 注诇讛 诪讛讛讬讗 讚讬讘诪讜转 讚住驻拽 讜讬讘诐 砖讘讗讜 诇讞诇拽 讘谞讬讻住讬 诪讬转谞讗 讚讗诪专讬谞谉 讛转诐 拽诐 讚讬谞讗 讚诇讗 讚诪讬讬谉 讚讛转诐 讞诇讜拽讛 拽诪讬讬转讗 讛讜讛 讘讘讬 讚讬谞讗 讜诪谉 讛讚讬谉 诇驻讬 讗讜转讛 砖注讛 诪讛 砖讗讬谉 讻谉 讘讝讜 讗讘诇 讛讚讬谉 讗诪转 诪谉 讛讟注诐 砖讻转讘谞讜 讜讗讬谞讜 爪专讬讱 讛讻专注 讜讗讬 拽砖讬讗 诇讱 诇注讜诇诐 诪讗讬 讚讻转讬讘讗 讛砖转讗 讚诪拽讘诇讗 讙讬讟讗 诪谞讬讬讛讜 讗诪讗讬 诇讗 讛讜讬讗 讛讜讚讗讛 砖讛讜讗 讻讟注谞转讛 砖讛讜讗 讗砖转 讗讞讚 诪讛诐 讜讙诐 讛讞讘讬诇讛 砖诇讛诐 讜转讜 诇讗 讬讛讗 诇讛 讗驻讬诇讜 讻转讜讘讛 讚诇讗 诪爪讬讗 诇诪讬转讬 诪诪讛 谞驻砖讱. 讜讗讬讻讗 诇诪讬诪专 讚讛讗 诇讗 拽砖讬讗 讚讗讬讻讗 诇诪讬诪专 讚诪讬讬专讬 讘讗讜诪专转 砖讗讬谞讛 诪拽讘诇转 讙讟 讝讛 诪驻谞讬 砖转讛讗 爪专讬讻讛 诇讜 讗诇讗 讘砖讘讬诇 讘"讚 砖诇讗 讛讬讜 诪转讬专讬谉 讗讜转讛 诇讬谞砖讗 讘诇讗 讙讟 诪驻谞讬 讛注讚讬诐 砖讛讘讬讗讜 讜诪讜讻专讞转 讛讬讗 讘拽讘诇转 讙讟 讝讛 讚讻诇 讻讬 讛讗讬 讙讜讜谞讗 诇讗讜 讛讜讚讗讛 讛讬讗 讻讚讻转讬讘谞讗 讘驻' 讛诪讙专砖 讜诇讗 注讜讚 讗诇讗 讗驻讬' 讘砖讜转拽转 讗讬谞讛 讛讜讚讗讛 砖讗讬谉 讛讞讘讬诇讛 砖诇讛 砖讗讬谉 讘拽讘诇转 讛讙讟 诪专爪讜谞讛 讛讜讚讗讛 讗诇讗 砖讛讬讗 讗砖转 讗讞讚 诪讛诐 讜讗驻砖专 讛讜讗 砖讗注"讙 砖讛讬讗 讗砖转讜 砖转讛讗 讛讞讘讬诇讛 砖诇讛 砖谞转讜谞讛 诇讛 注"诪 砖讗讬谉 诇讘注诇讛 专砖讜转 讘讛 讜讗诇讜 讻砖拽讘诇讛 讛讙讟 讟注谞讛 讗讬谉 讚讘注诇讬 讛讬讗 诪讬讛讜 讛讞讘讬诇讛 砖诇讬 砖谞转讜谞讛 诇讬 注"诪 砖讗讬谉 诇讜 讘讛 讝讻讜转 诪讛讬诪谞讗 诇讝讻讜转 讘讞诇拽讛 诪讬讙讜 讚讗讬 讘注讬讗 讗诪专讛 注讘讚讬 讛讜讗 讜讛讞讘讬诇讛 砖诇讬 诪砖讗"讻 讘讗砖讛 讚注诇诪讗 砖讘讗讛 注诐 讘注诇讛 讜讬讚讜注 诇谞讜 砖讛讜讗 讘注诇讛 砖讻诇 诪讛 砖谞诪爪讗 讘专砖讜转讛 讛讜讗 讘转讜专转 谞讻住讬 诪诇讜讙 讜讗讬谞讛 讬讻讜诇讛 诇讟注讜谉 砖谞转谞讜讛 诇讛 注"诪 砖讗讬谉 诇讘注诇讛 专砖讜转 讘讛 讜讻讚诪讜讻讛 讘驻专拽 讞讝拽转 讛讘转讬诐 讘砖诪注转讗 讚讗讬谉 诪拽讘诇讬谉 驻拽讚讜谞讜转 诪谉 讛谞砖讬诐 讜讻讚讗讬转讗 讘讬专讜砖诇诪讬 讜讻讚讻转讬讘谞讗 讛转诐 讜讙讚讜诇讛 诪讝讜 砖谞讬谞讜 讘转讜住驻转讗 讚讘"讘 诪讬 砖讬爪讗 讛讜讗 讜讗讘讬讜 诇诪讚讬谞转 讛讬诐 讜诪转 讛讘谉 讗讜 诪转 讛讗讘 诇注讜诇诐 谞讻住讬诐 讘讞讝拽转 讝拽谉 讜讻"砖 讻讗砖讛 讛讬讜砖讘转 转讞转 讘注诇讛 讗讘诇 讘讛讗 讚砖诪注转讬谉 砖讗讬谉 讬讚讜注 诇谞讜 砖讛讜讗 讘注诇讛 讛讜转 诪讛讬诪谞讗 讘诪讬讙讜 讜讗驻砖专 讚讛"讛 讘讗砖讛 砖转讞转 讘注诇讛 讚诪讛讬诪谞讗 讘讻讱 讻诇 讛讬讻讗 讚讗讬转 诇讬讛 诪讙讜 讻讙讜谉 讚诇讬讻讗 专讗讬讛 讛诇讻讱 讛砖转讗 讚拽讘诇讛 讙讬讟讗 住转诐 讗讬谉 讻讗谉 讛讜讚讗讛 砖讗讬谉 讛讞讘讬诇讛 砖诇讛 讜诇驻讬讻讱 讙讜讘讛 讻转讜讘转讛 诪谉 讛讞讘讬诇讛 诪讬讛讜 诇讙讘讬 讚讬讚讛讜 讗诐 拽讘诇 讗' 诪讛诐 讙讟 诪讞讘讬专讜 砖诇讗 讘讛讻专转 讘"讚 讛讜讬讗 讛讜讚讗讛 砖讛讜讗 注讘讚讜 讜讗讬谉 诇讜 讘讞讘讬诇讛 讻诇讜诐 讚讻讬讜谉 讚讙讜驻讜 拽谞讜讬 诇专讘讜 讻诇 诪讛 砖讛讜讗 砖诇讜 讘讞讝拽转 专讘讜 讻诪讜 砖讙讜驻讜 讘讞讝拽转 专讘讜 讜讗讬谉 诇讜 砖讜诐 讞讝拽讛 讘谞讻住讬诐 砖讘专砖讜转讜 讘砖讜诐 诪讬讙讜 讜讗讬谞讜 讬讻讜诇 诇讜诪专 砖谞转谞讜讛讜 诇讜 注"诪 砖讗讬谉 诇专讘讜 专砖讜转 讘讛诐 注讚 砖讬讘讬讗 专讗讬讬讛 诇讚讘专讬讜 讻讬 讛讜讗 讛诪讜爪讬讗 诪讞讘讬专讜 注诇讬讜 讛专讗讬讬讛 讜讝讛 诪讘讜讗专:



讛"讚 讗讬 讚讗讬转 诇讬讛 住讛讚讬 诇讛讗讬 讜讗讬转 诇讬讛 住讛讚讬 诇讛讗讬. 驻讬' 诇讗讜 诇诪讬诪专讗 讚讗讬讻讗 住讛讚讬 诇讻诇 讞讚 诪谞讬讬讛讜 注诇 讻诇 讟注谞讜转讬讜 讚讗"讻 讛专讬 讬砖 诇讻诇 讗讞讚 诪讛诐 注讚讬诐 砖讝讛 注讘讚讜 讜讛讜讜 砖谞讬讛诐 爪专讬讻讬谉 讙讟 讝讛 诪讝讛 诪谉 讛住驻拽 讜讘诪转谞讬' 诇讗 拽转谞讬 讛讻讬 讗诇讗 讛讻讬 拽讗诪专 讚讗讬讻讗 住讛讚讬 诇讻诇 讞讚 诪谞讬讬讛讜 注诇 诪讛 砖讟讜注谉 注诇讬讛 讚讛讬讬谞讜 砖讝讜 讗砖转讜 讜讝讛 讞讘讬诇转讜 讗讘诇 讘诪讛 砖讟讜注谉 讻诇 讗讞讚 诪讛诐 注诇 讞讘讬专讜 砖讛讜讗 注讘讚讜 讗讬谉 诇讜 注讚讬诐:



诪讬 诪爪讬讗 讗诪专讛 讗诇讜 砖谞讬 注讘讚讬 讜讞讘讬诇讛 砖诇讬 讜讛讗 讗讬讻讗 住讛讚讬 诇讻诇 讞讚 诪谞讬讬讛讜 砖讛讞讘讬诇讛 砖诇讜 讜诇讗 讘诪讗讬 讚讟注谞讛 讗讬讛讬 拽砖讬讗 诇谉 讚讛讗 诪讗讬 讗专讬讗 讗讬讛讬 诪爪讬讗 诇诪讟注谉 讟讜讘讗 讗诇讗 讛"拽 讚讛讗 讻讬讜谉 讚讗讬讻讗 住讛讚讬 诇讛谞讬 砖讛讞讘讬诇讛 砖诇讛谉 讜转讜 诇讗 诪爪讬讗 讗转讬讗 注诇讬讬讛讜 诪诪讛 谞驻砖讱 讜讛讬讻讬 讬讛讘讬谞谉 诇讛 讻转讜讘讛 讻诇诇 讚讛讗 讻诇 讛讬讻讗 讚诇讗 诪爪讬讗 诇诪讬转讬 讘诪诪讛 谞驻砖讱 诇讬转 诇讛 讻转讜讘讛 讻讚讻转讬讘谞讗. 讜讗讬 拽砖讬 诇讱 讜讛讗 讛讗讬 注讚讜转 诪讜讻讞砖转 讛讬讗 讜讻诪讗谉 讚诇讬转谞讛讜 讚诪讬 讘注讚讜转 讝讜 讜讻讚讗诪专讬谞谉 讛转诐 讘驻专拽 讞讝"讛 讛讗讬 讗讬讬转讬 住讛讚讬 讚讗讘讛转讬讛 讛讬讗 讜讛讗讬 讗讬讬转讬 住讛讚讬 讚讗讘讛转讬讛 讛讬讗 讜讗讻诇讛 砖谞讬 讞讝拽讛 讚讛讜讬讗 注讚讜转 诪讜讻讞砖转 讜讗驻讬诇讜 讘讗讻讬诇' 讚诇讗 诪讻讞砖讗 诇讛讜 讗讬讚讱 诇讗 诪讛讬诪谞讗 讚讚讬诇诪讗 住讛讚讬 砖拽专讬 谞讬谞讛讜. 讜讗讬讻讗 诇诪讬诪专 讚讛转诐 讛讜讗 讚诇讗 诪讜讚讜 诇讛讜 讗讬讚讱 讘讗讻讬诇转讛 讗讘诇 讛讻讗 讻讜诇讛讜 诪讜讚讜 讚诇讬转 诇讗砖讛 讘讞讘讬诇讛 讻诇讜诐 讜讻讬讜谉 讚讻谉 诇讗 住讙讬讗 讚诇讬转 讘讛讜 讻转 讗讞转 爪讚拽谞讬讜转 讚诪住讛讚讬 讘拽讜砖讟讗 讜诪讛讬诪谞转 讜讻谉 讻诇 讻讬讜爪讗 讘讝讛 讜砖诇讗 讻讚讘专讬 讛专讗讘"讚 讝"诇. 讜讻"转 讗诪讗讬 诇讗 诪讜拽讬诐 讘讚讗讬转 诇讛 谞诪讬 住讛讚讬 注诇 讟注谞转讛 讚讛砖转讗 讬讚讛 砖讜讛 注诪讛诐 讜诪爪讬讗 诇诪讬讬转讬 诪诪讛 谞驻砖讱 讜讗讬讻讗 诇诪讬诪专 讚讛讗 诇讬讻讗 诇诪讬诪专 讚讗"讻 讛讬讛 讻诇 讗讞讚 诪讛诐 爪专讬讱 讙讟 诪诪谞讛 诪谉 讛住驻拽 讻讬讜谉 砖讬砖 诇讛 注讚讬诐 讘讚讘专 讜讗诇讜 讘诪转谞讬' 诇讗 拽转谞讬 讗诇讗 砖讛讬讗 爪专讬讻讛 砖谞讬 讙讬讟讬谉:



讜转住讘专讗 注讚 讘讛讻讞砖讛 诪讬 诪讛讬诪谉. 驻讬' 砖讗驻讬诇讜 讛讬讛 讻讗谉 谞讗诪谉 注讚 讗讞讚 诇讬讞讜砖 诇拽讚讜砖讬谉 讻诇 砖讘讛讻讞砖讛 讗讬谞讜 谞讗诪谉 讘砖讜诐 诪拽讜诐 诇讗 讘讗讬住讜专讬谉 讜诇讗 讘诪诪讜谉 讻诇 讛讬讻讗 讚讗讞讜 讻讬 讛讚讚讜 讻讚讘注讬谞谉 诇驻专讜砖讬 讘讻转讜讘讜转 讘住"讚:



讜专"诪 讛讬讗 讚讗诪专 诪讟诇讟诇讬 诪砖转注讘讚讬 诇讻转讜讘讛 诪讛讗 砖诪注讬谞谉 讚诇专讘谞谉 讗驻讬诇讜 诪讞讬讬诐 诇讗 诪砖转注讘讚讬 诪讟诇讟诇讬 讘讻转讜讘讛 诪砖讗"讻 讘讞讜讘 讚注诇诪讗 讚讙讘讬 诪讬谞讛 讗驻讬诇讜 诪讙诇讜诪讗 讚注诇 讻转驻讬讛 讜讛讬讬谞讜 讚讗诪专讬谞谉 讛转诐 砖"诪 诪砖讘讬注 注讬讚讬 拽专拽注 讞讬讬讘 讚住讛讚讬 讻转讜讘讛 注讬讚讬 拽专拽注 讞砖讬讘讬 讻讬讜谉 讚诇讗 讙讘讬讗 诪诪讟诇讟诇讬 讗驻讬' 诪讞讬讬诐 讜讛"谞 诪砖诪注 讘谞讚专讬诐 讚讗诪专讬谞谉 诪注砖讛 讘讗讚诐 讗讞讚 砖讛讚讬专 讗转 讗砖转讜 讜讘讗 诇驻谞讬 专讘讬 注拽讬讘讗 讜讞讬讬讘讜 诇讬转谉 诇讛 讻转讜讘转讛 讗诪专 诇讜 专讘讬 砖诪谞讛 诪讗讜转 讝讜讝 讛谞讬讞 诇谞讜 讗讘讗 讗专讘注 诪讗讜转 砖诇 讗讞讬 讜讗谞讬 讗专讘注 诪讗讜转 诇讗 讚讬讛 砖转讟讜诇 讛讬讗 诪讗转讬诐 讜讗谞讬 诪讗转讬诐 讗诪专 诇讜 讗驻讬诇讜 讗转讛 诪讜讻专 砖注专 专讗砖讱 讞讬讬讘 讗转讛 诇讬转谉 诇讛 讻转讜讘转讛 讜讚讬讬拽讬谞谉 注诇讛 讚诇专"诪 讛讬讗 讚讗诪专 诪讟诇讟诇讬 诪砖转注讘讚讬 诇讻转讜讘讛 讚讗诇诪讗 诇专讘谞谉 诇讗 诪砖转注讘讚讬 讗驻讬' 诪讞讬讬诐 讗诇讗 砖讗诐 转驻砖讛 诪讞讬讬诐 讗讬谉 诪讜爪讬讗讬谉 诪讬讚讛 讻讚讗讬转讗 讘讛讚讬讗 讘驻专拽 讛讻讜转讘 讜讛诇讻转讗 讻专讘谞谉 讜诇专"诪 讬驻讛 讻讞讛 砖诇 讻转讜讘讛 讚讗驻讬诇讜 诇讗讞"诪 讙讘讬讗 诪诪讟诇讟诇讬 讚讬转诪讬 讜讚诇拽讜讞讜转 讜讚讬谞讛 讘讛诐 讻拽专拽注 诇驻讬 砖讛讻诇 讬讜讚注讬诐 砖讻诇 讗讚诐 讬砖 注诇讬讜 讻转讜讘讛 讜讛讻讬 诪讜讻讞 讘讬讘诪讜转 诪讚讗诪专讬谞谉 讬砖 诪讜讻专 讗转 讗讘讬讜 诇讛讙讘讜转 诇讗诪讜 讻转讜讘转讛 讻讬爪讚 讬砖专讗诇 砖诇拽讞 注讘讚 讜砖驻讞讛 诪谉 讛砖讜拽 讜诇讛诐 讘谉 讜砖讞专专 讗转 讛砖驻讞讛 讜谞砖讗讛 讜注诪讚 讜讻转讘 讻诇 谞讻住讬讜 诇讘谞讛 讜诪转 谞诪爪讗 讗讜转讜 讘谉 诪讜讻专 讗转 讗讘讬讜 讛注讘讚 诇讛讙讘讜转 诇讗诪讜 讻转讜讘转讛 讜讗讜拽讬诐 讻专"诪 讚讗诪专 诪讟诇讟诇讬 诪砖转注讘讚讬 诇讻转讜讘转讛 讚诇专讘谞谉 讗讬谉 讙讜讘讬谉 诪谉 讛注讘讚讬诐 讚诪讟诇讟诇讬 谞讬谞讛讜 诇注谞讬谉 讙讜讘讬讬谞讗 讻讚讗讬转讗 讘驻' 诪讬 砖诪转 讜讛讗 讛转诐 讚讘谉 砖驻讞讛 讝讛 诪拽讘诇 诪转谞讛 讛讜讗 讘谞讻住讬诐 讜讗驻讬诇讜 讛讻讬 讻转讜讘讛 谞讙讘讬转 诪谉 讛诪讟诇讟诇讬谉 砖谞转谞讜 诇讜 诇专"诪 讗诇诪讗 讻转讜讘讛 讙讜讘讛 诪诪讟诇讟诇讬 讚诪砖讜注讘讚讬诐 讜讗驻讬' 转讗诪专 讚讛讛讜讗 诪转谞转 砖"诪 讛讬转讛 讛讗 驻专讬砖谞讗 讘驻专拽 诪讬 砖诪转 讙诐 讘驻专拽 讛谞讬讝拽讬谉 讚诪转谞转 砖"诪 讙诐 讛讬讗 谞讻住讬诐 诪砖讜注讘讚讬诐 讻诪转谞转 讘专讬讗 诇注谞讬谉 讙讜讘讬讬谞讗 讜讗驻讬诇讜 诇讚讘专讬 拽爪转 专讘讜转讬谞讜 讝"诇 砖讻转讘讜 讚诪转谞转 砖"诪 讻讬专讜砖讛 讛讬讗 诇讙讘讬 讙讜讘讬讬谞讗 砖"诪 诪讬讛转 讚讻转讜讘讛 讙讘讬讗 诪诪讟诇讟诇讬 讚讬讜专砖讬诐 讗诇讬讘讗 讚专"诪 讜诇讬转 讛诇讻转讗 讻讜转讬讛 讗诇讗 讻专讘谞谉 讛讬诇讻讱 讗讬谉 讻转讜讘讛 讙讜讘讛 诪谉 讛诪讟诇讟诇讬谉 讗驻讬' 诪讞讬讬诐 讗诇讗 讻砖转驻住讛 诪讞讬讬诐 讜讘"讞 讙讜讘讬讛 诪讞讬讬诐 诪讬谞讬讛 讚诇讜讛 讗驻讬' 诪讙诇讬诪讗 讚注诇 讻转驻讬讛 讗讘诇 诇讞讞专 诪讬转讛 诇讗 讙讘讬 诪诪讟诇讟诇讬 讚讬转诪讬 讜讻"砖 讚诇讗 讙讘讬 诪谞讻住讬诐 诪砖讜注讘专讬诐 讜讛"诪 讘住转诐 讗讘诇 讗诐 砖讬注讘讚 诇讜 谞讻住讬诐 诪拽专拽注讬 讜诪讟诇讟诇讬 讘诇讗 讗讙讘 讙讜讘讛 诪谉 讛讬讜专砖讬' 诪谉 讛诪讟诇讟诇讬谉 讜讗诐 讘讗讙讘 讙讜讘讛 讗祝 诪谉 讛谞讻住讬诐 诪砖讜注讘讚讬诐:



讛转诐 诇讗 诪讞讬讬讘 诇讗讞专讬谞讬 讜讻诇 砖讞讘 诇讗讞专讬诐 讗讬谞讜 谞讗诪谉 讛讻讗 诪讞讬讬讘 诇讗讞专讬诐. 驻讬' 诇讞讬讬讘 讛讘讗 注诇讬讛 诪讬转讛 讛讬诇讻讱 诇讗 诪讛讬诪谞讗 诇讙讘讬 讛讗 诪讬讛讜 诪讛讬诪谞讗 诇砖讜讜讬讬讛 谞驻砖讛 讞转讬讻讛 讚讗讬住讜专讗 讻砖讛讬' 诪注砖讛 讘注讚讬诐 讻专讗讜讬 讜诇讗 讘讗讜诪专转 砖谞转拽讚砖讛 讘注讚 讗' 讜注讚 讗' 讗注"讙 讚诪注讬讚 砖谞转拽讚砖讛 讘驻谞讬 砖谞讬诐 讚讻讬讜谉 讚转讜专转 注讚讜转 讛讜讗 讗讬谉 讚讘专 砖讘注专讜讛 驻讞讜转 诪砖谞讬诐 讜讝讛 诪讘讜讗专. 讜诇注谞讬谉 砖讟专 拽讚讜砖讬谉 砖讛讜讗 讘讻转讘 讬讚讜 讘诇讘讚 讗讬讻讗 诪"讚 讚诇讗 诪讛谞讬 讻诇诇 讚讛讗 诪讞讬讬讘 诇讗讞专讬谞讬 讜讗讬谉 讚讘专 砖讘注专讜讛 驻讞讜转 诪砖谞讬诐 讜讘讙讬讟讬谉 讚诪讛谞讬 诇讚讬谉 转讜专讛 讛讬讬谞讜 诪砖讜诐 讚诇讗 诪讞讬讬讘讗 诇讗讞专讬谞讬 讗讜 诪砖讜诐 讚讻转讬讘 讜讻转讘 诇讛 讚诪砖诪注 讗驻讬' 讛讜讗 注爪诪讜. 讗讘诇 专讘讬' 谞专"讜 讗讜诪专 讘砖诐 专讘讜 讝"诇 讚讻转讘 讬讚讜 讻拽' 注讚讬诐 讚诪讬 讜诪"讛 讻砖专 讘讙讟 诪讚讗讜专讬讬转讗 讜讗注"讙 讚讗讬谉 讚讘专 砖讘注专讜讛 驻讞讜转 诪砖谞讬诐 讜讻讚讻转讘 专砖"讬 讝"诇 讘诪住讻转 讙讬讟讬谉 讜讻讬讜谉 讚讻谉 讛"讛 讚诪讛谞讬 诇砖讟专 拽讚讜砖讬谉 讚讛讗 讗讬转拽讜砖 讗讛讚讚讬 讜诪讬谞讛 讙诪专讬谞谉 砖讟专 拽讚讜砖讬谉 讜讛拽砖讬转讜 诇驻谞讬讜 诪讛讗 讚讗诪专讬谞谉 讘诪住讻转 讬讘诪讜转 驻"讚 讗讞讬诐 讙讘讬 讛讗 讚转谞谉 讜讻诇谉 注专讬讜转 砖讛讬讛 讘讛谉 住驻拽 拽讬讚讜砖讬谉 讗讜 住驻拽 讙讬专讜砖讬谉 爪专讜转讬讛谉 讞讜诇爪讜转 讜诇讗 诪转讬讬讘诪讜转 讗讬讝讛讜 住驻拽 拽讬讚讜砖讬谉 讝专拽 诇讛 拽讬讚讜砖讬讛 住驻拽 拽专讜讘 诇讜 住驻拽 拽专讜讘 诇讛 讝讛讜 住驻拽 拽讬讚讜砖讬谉 讜讗讬讝讜 住驻拽 讙讬专讜砖讬谉 讻转讘 讘讻转讘 讬讚讜 讜讗讬谉 注诇讬讜 注讚讬诐 讬砖 注讚讬诐 讜讗讬谉 讘讜 讝诪谉 讬砖 讘讜 讝诪谉 讜讗讬谉 讘讜 讗诇讗 注讚 讗讞讚 讝讛讜 住驻拽 讙讬专讜砖讬谉 讜讗诪专讬谞谉 注诇讛 讘讙诪专讗 讝讛讜 讚讙讬专讜砖讬谉 诇诪注讜讟讬 诪讗讬 诇诪注讜讟讬 讝诪谉 驻讬' 讚讗诇讜 砖讟专 拽讚讜砖讬谉 砖讗讬谉 讘讜 讝诪谉 讻砖专 诇讙诪专讬 讚诇讗 转讬拽讜谉 讝诪谉 砖讟专 讘拽讬讚讜砖讬谉 诪砖讜诐 讚诇讗 讗驻砖专 讻讚讗讬转讗 讛转诐 讛诇讻讱 注专讜讛 讝讜 诪拽讜讚砖转 讙诪讜专讛 讜讗讬谞讛 讘讚讬谉 诪砖谞转讬谞讜 诇驻讟讜专 爪专转讛 诪谉 讛讬讬讘讜诐 讜诇讛爪专讬讻讛 讞诇讬爪讛 讗诇讗 讛专讬 讛讬讗 讘讚讬谉 诪砖谞转 讟"讜 谞砖讬诐 砖驻讜讟专讜转 爪专讜转讬讛谉 讜爪专讜转 爪专讜转讬讛谉 诪谉 讛讞诇讬爪讛 讜诪谉 讛讬讬讘讜诐 讜诪讚诇讗 讗诪专讬谞谉 诇诪注讜讟讬 谞诪讬 砖讟专 拽讬讚讜砖讬谉 砖讛讜讗 讘讻转讘 讬讚讜 讗诇诪讗 讚讛讛讬讗 诇讗讜 诪拽讜讚砖转 讙诪讜专讛 诇讛讜爪讬讗讛 诪讚讬谉 诪砖谞转讬谞讜 讜诇讚讜谉 讗讜转诐 讘讻诇诇 讟"讜 谞砖讬诐 讜讗讚专讘讛 讚讬诇诪讗 讗讬谞讛 诪拽讜讚砖转 讻诇诇 讜爪专讜转讬讛 诪转讬讬讘诪讜转 讜转讬专抓 诇讬 专讘讬谞讜 谞专"讜 讚诇注讜诇诐 诪拽讜讚砖转 讙诪讜专讛 讛讬讗 诪讚讗讜专讬讬转讗 讚讜诪讬讗 讚讙讟 讗诇讗 讚讻讬 讛讬讻讬 讚驻住诇讜 专讘谞谉 诇讙讟 砖讛讜讗 讘讻转讘 讬讚讜 讻讬讜谉 讚讗驻砖专 讘注讚讬诐 驻住诇讜 谞诪讬 诇砖讟专 拽讬讚讜砖讬谉 诪讚专讘谞谉 诪砖讗"讻 讘讝诪谉 讚诇讗 转拽讜谉 讘讬讛 讜讻砖专 讛诇讻讱 讻转讘 讘讻转讘 讬讚讜 住驻拽 拽讬讚讜砖讬谉 谞诪讬 讛讜讗 讜讞讜诇爪讜转 讜诇讗 诪转讬讬讘诪转 讻讚讬谉 住驻拽 讙讬专讜砖讬谉 讜诇讗 拽转谞讬 讝讛讜 诇诪注讜讟讬 讛讗:



诇讗 讗讬讘专讜 住讛讚讬 讗诇讗 诇砖拽专讬. 驻讬' 讜拽谞讬谉 砖诇讗 讘驻谞讬 注讚讬诐 诪讛谞讬 讻讚诪讜讻讞 讛讻讗 讜讘讘讘讗 诪爪讬注讗 讗讛讛讬讗 讚讛讬讛 注讜诪讚 讘讙讜专谉 讛讗 讚讗诪专讬谞谉 拽谞讬谉 讘驻谞讬 讘' 讛讬讬谞讜 诇注谞讬谉 住讬驻讗 讚讘驻谞讬 讘' 讗讬谉 爪"诇 讻转讜讘讜 讜讻讘专 讻转讬讘谞讗 诇讛 讛转诐 讜转讜 诇讗 诪讬讚讬:

讻诇 诪讛 砖讘讬讗专谞讜 讘讙讜讘讬讬谞转 讛讻转讘讛 诪谉 讛讞讘诇讛 讗转讛 诪驻专砖讛 诇注谞讬谉 驻住拽 诇讗讞专 转拽谞转 讛讙讗讜谞讬诐 砖讛诪讟诇讟诇讬谉 诪砖讜注讘讚讬诐 诇讻讱 讗讘诇 诇讚注转 讛转诇诪讜讚 讛专讬 讗讬谉 诪讟诇讟诇讬谉 诪砖讜注讘讚讬谉 诇讻转讘讛 讜讗讬 讗转讛 诪驻专砖讛 讗诇讗 诇讚注转 专' 诪讗讬专 诪讟诇讟诇讬 诪砖转注讘讚讬 诇讻转讘讛 砖讛专讬 诇讚注转 讞讻诪讬诐 讗讬谉 诪讟诇讟诇讬谉 诪砖讜注讘讚讬谉 诇讻转讘讛 讻诇诇 讜诇诪讚转 诇驻讬 讚专讻讱 砖讗祝 诪讞讬讬诐 谞讗诪专 讻谉 讜讗注"驻 砖讗诪专讜 诪讬谞讬讛 讜讗驻讬诇讜 诪讙诇讬诪讗 讚讗讻转驻讬讛 讚讜拽讗 讘砖讗专 讞讜讘讜转 讗讘诇 讘讻转讘讛 诇讗 讜诪讛 砖讗诪专讜 讘诪住讻转 谞讚专讬诐 讗驻讬诇讜 讗转讛 诪讜讻专 砖注专 专讗砖讱 讞讬讬讘 讗转讛 诇讬转谉 诇讛 讻转讘转讛 讻讘专 讛注诪讚谞讜讛 砖诐 诇讚注转 专' 诪讗讬专:



讗注"驻 砖讘讬讗专谞讜 诇注谞讬谉 讛拽讚讜砖讬谉 砖讗驻讬诇讜 砖谞讬讛诐 诪讜讚讬诐 讗讬谉 讛拽讚讜砖讬谉 讘诇讗 注讚讬诐 讻诇讜诐 讘诪诪讜谉 讗讬谞讜 讻谉 讗诇讗 讻诇 砖讛讜讚讛 诇讞讘专讜 砖诪讻专 诇讜 讗讜 谞转谉 诇讬 讗讜 讞诇拽 注诪讜 讗祝 讘讬谞讜 诇讘讬谞讜 讝讻讛 讜讗讬谉 注讚讬诐 爪专讬讻讬诐 诇讙诪专 讛讚讘专 砖讗祝 诪讛 砖谞注砖讛 讘讬谞诐 诇讘讬谉 注爪诪诐 讻诇 砖讛讜讚讜 讝讛 诇讝讛 拽讬讬诐 讛讜讗 讜讗讬谉 爪讜专讱 诇注讚讬诐 讗诇讗 讘诪拽讜诐 讻驻讬专讛 讜讝讛讜 砖讗诪专讜 讻讗谉 诪专 讝讜讟专讗 讜专讘 讗讞讗 讘专讬讛 讚专讘 诪专讬 讗驻诇讜讙 谞讬讻住讬讬讛讜 讗转讜 诇拽诪讬讛 讚专讘 讗砖讬 讗诪专讜 诇讬讛 注诇 驻讬 砖谞讬诐 注讚讬诐 讬拽讜诐 讚讘专 讗诪专 专讞诪谞讗 讚讗讬 讘注讜 诇诪讛讚专 诇讗 诪爪讜 讛讚专讬 讜讗谞谉 诇讗 讗讛讚专讬谞谉 讻诇讜诪专 砖讗讬谉 爪讜专讱 诇注讚讬诐 诇讙诪专 讛拽谞讬谉 讗诇讗 讻讚讬 砖诇讗 讬讻驻专讜 讝讛 诇讝讛 讜讗谞讜 讗讬谉 诇谞讜 讘注爪诪谞讜 讞砖砖 讘讻讱 砖讗讬谉 讗谞讜 注砖讜讬讬诐 诇砖拽专 讜诇讜诪专 讚讘专 砖讗讬谞讜 讗讜 讚讬诇诪讗 讚诇讗 诪讬拽讬讬诪讗 诪讬诇转讗 讗诇讗 讘住讛讚讬 讜讗祝 讻砖讬讜讚讜 讝讛 诇讝讛 讬讻讜诇讬谉 诇讞讝讜专 讜讗诐 讻谉 讗祝 讗谞讜 爪专讬讻讬谉 诇注讚讬诐 砖讗祝 讻砖谞讜讚讛 讝讛 诇讝讛 讛注谞讬谉 讛讬讗讱 讛讬讛 诪讻诇 诪拽讜诐 讻诇 砖讬讞讝讬拽 讗讞讚 诪诪谞讜 讗转 注爪诪讜 讘讗讜谞讗讛 讬注专注专 注诇 讛讞诇讜拽讛 讗讜 砖诪讗 诪讻讬讜谉 砖讗讬谉 讞诇讜拽转谞讜 讞诇讜拽讛 谞诪爪讗谞讜 讻诇 讗讞讚 诪讞讝讬拽 讘砖诇 讞讘讬专讜 讜讗诪专 诇讬讛 诇讗 讗讬讘专讜 住讛讚讬 讗诇讗 诇砖拽专讬 诪讻讗谉 讻转讘讜 讙讚讜诇讬 讛驻讜住拽讬诐 砖讻诇 砖讬讛讜 讘注诇讬 讚讬谞讬谉 诪讜讚讬诐 讝讛 诇讝讛 砖拽谞讜 讝讛 诪讝讛 讗讬谉 讗讞讚 诪讛诐 讬讻讜诇 注讜讚 诇注专注专 讜讗注"驻 砖诇讗 讛讬讛 讛注谞讬谉 讘注讚讬诐 讜讻诇 砖拽谞讛 讛拽讜谞讛 讘讗讞讚 诪讚专讻讬 讛拽谞讬讜转 讛谉 讛讙讘讛讛 讛谉 诪砖讬讻讛 讛谉 诪住讬专讛 讛谉 拽谞讬谉 讻住祝 讛谉 砖讟专 讛谉 讞讝拽讛 讛谉 诪讟诇讟诇讬谉 讗讙讘 拽专拽注 讻诇 讗讞讚 讘专讗讜讬 诇讜 讗注"驻 砖诇讗 讛讬讜 砖诐 注讚讬诐 讻诇诇 讛讜讗讬诇 讜砖讻谞讙讚讜 诪讜讚讛 诇讜 砖讻讱 讛讬讛 拽谞讛 讜讗讬谉 砖讻谞讙讚讜 讬讻讜诇 诇讜诪专 讛讜讗讬诇 讜讘诇讗 注讚讬诐 讛讬讛 讛专讬 讛讜讗 讻诪讬 砖诇讗 讛讬转讛 砖诐 讛讙讘讛讛 讗讜 诪砖讬讻讛 讗讜 拽谞讬谉 讛专讗讜讬 讜讞讜讝专 讗谞讬 讘讬 砖诇讗 谞讘专讗讜 注讚讬诐 讗诇讗 诇砖拽专谞讬诐 讜诇讝讬讬驻谞讬诐 讜讗讬谉 爪专讬讱 诇注讚讬诐 讘诪拽讜诐 讛讜讚讗转 砖谞讬讛诐 讗诇讗 讘讙讬讟讬谉 讜拽讚讜砖讬谉 讜讻谉 讻转讘讜 讙讚讜诇讬 讛诪讞讘专讬诐 讜讗祝 讙讚讜诇讬 爪专驻转 讻转讘讜讛 讻谉 讘转砖讜讘转 砖讗诇讛 注诇 讬讚讬 诪注砖讛 讜讛讘讬讗讜 专讗讬讛 诪讝讜 砖讘讻讗谉 讜讻谉 诪诪讛 砖讗诪专讜 讘驻专拽 讛讝讛讘 讜讗讬 讗诪专转 谞讬拽谞讬谞讛讜 讘讞诇讬驻讬谉 诇讬拽谞讜 诪注讜转 诇讛讗讬讱 讗讙讘 住讜讚专 讚诇讬转 诇讬讛 住讜讚专 讜诇拽谞讬谞讛讜 讗讙讘 拽专拽注 讚诇讬转 诇讬讛 拽专拽注 讜讛拽砖讛 诇讜 诇讗 讗讬讻驻讬诇 转谞讗 诇讗砖诪讜注讬谞谉 讙讘专讗 讚诇讬转 诇讬讛 诪讬讚讬 讜讗诐 拽谞讬谉 讘诇讗 注讚讬诐 讗讬谞讜 拽谞讬谉 诇讬砖谞讬 诇讬讛 讚诇讬转 诇讬讛 住讛讚讬 讜诪讻诇 诪拽讜诐 讙讚讜诇讬 讛诪驻专砖讬诐 讞讜诇拽讬诐 讘拽谞讬谉 讜诪诪讛 砖讗诪专讜 讘讘转专讗 讛讜讚讗讛 讘驻谞讬 砖谞讬诐 讜讗讬谉 爪专讬讱 诇讜诪专 讻转讜讘讜 拽谞讬谉 讘驻谞讬 砖谞讬诐 讜讗讬谉 爪专讬讱 诇讜诪专 讻转讜讘讜 诪讚拽转谞讬 诇讛讜 讘讛讚讚讬 讗诇诪讗 讻砖诐 砖讛讜讚讗讛 砖诇讗 讘注讚讬诐 讗讬谞讛 讻诇讜诐 讻讱 拽谞讬谉 讗诇讗 砖讗讬谉 讻讗谉 讛讻专讞 砖诇讗 谞讗诪专 讘讛讜讚讗讛 讗诇讗 诪讟注谞转 诪砖讟讛 讗谞讬 讘讱 讜讻讘专 讻转讘谞讜 诪注谞讬谉 讝讛 讘诪爪讬注讗 驻专拽 讝讛讘 讜讘讘转专讗 驻专拽 讞讝拽转 讛讘转讬诐:



讜诪讛 砖讗诪专讜 讘住讜讙讬讗 讝讜 讛转诐 诇讗 讞讬讬讘讗 诇讗讞专讬谞讬 讬砖 砖讜讗诇讬诐 讜讛诇讗 讗祝 讘诪诪讜谉 讬砖 讘讛讜讚讗讛 讞讜讘讛 诇讗讞专讬诐 诇驻注诪讬诐 讻讙讜谉 砖讛讜讗 讞讬讬讘 诇讗讞专讬诐 讜诪驻拽讬注 讞讜讘讜 诪讛诐 讜诇诪讚讬谉 诪讻讗谉 砖讗诐 讛讬讛 讻谉 讗讬谞讜 谞讗诪谉 讛讜讗讬诇 讜讘砖注转 讛讜讚讗转讜 讛讬讛 讞讬讬讘 诇讗讞专讬诐 讛讗 讗诐 讗讞专 讛讜讚讗讛 诇讜讛 诪讗讞专讬诐 讗讬谉 讞讜讘转诐 诪驻拽注转 讛讜讚讗转讜 砖讻讘专 谞注砖讬转 讜讻谉 讻转讘讜讛 讞讻诪讬 讛讛专:



诪讬 砖讗诪专 诇讜 注讚 讗讞讚 讗讻诇转 讞诇讘 讘砖讜讙讙 专"诇 砖讞转讻讛 讝讜 砖讗讻诇转 讘讞讝拽转 砖讜诪谉 讞诇讘 讛讬讗 讜谞诪爪讗转 讞讬讬讘 拽专讘谉 讜讛诇讛 讗讜诪专 诇讗 讗讻诇转讬 讜讬讜讚注 讗谞讬 砖砖讜诪谉 讛讬讛 讗讜 讗祝 砖讗诪专 讗讬谞讬 诪讗诪讬谞讱 砖讞诇讘 讛讬讛 讗诇讗 讗谞讬 诪讗诪讬谉 砖砖讜诪谉 讛讬讛 驻讟讜专 诪谉 讛拽专讘谉 讜讘诇讘讚 砖讛讚讘专 讻谉 讛讗 讗诐 讛讜讗 诪讗诪讬谞讜 讜诇驻讟讜专 注爪诪讜 讛讜讗 讗讜诪专 砖讗讬谞讜 诪讗诪讬谞讜 谞驻拽注 诪讞讬讜讘 拽专讘谉 讗诇讗 砖讛讜讗 谞拽专讗 专砖注 讜注诇 讝讛 谞讗诪专 讜讬专讗转 诪讗诇讛讬讱 讗诪专 诇讜 砖讛讜讗 诪讗诪讬谉 讘讜 讞讬讬讘 拽专讘谉 讜诇讗 注讜讚 讗诇讗 讗驻讬诇讜 砖转拽 讜讻转讘讜 讙讚讜诇讬 讛诪驻专砖讬诐 砖诪讻讬讜谉 砖砖转拽 诇讜 讗驻讬诇讜 讗诪专 讗讞专 讻谉 讗讬谞讬 诪讗诪讬谞讱 讗讬谞讜 讻诇讜诐 诪讻诇 诪拽讜诐 谞专讗讛 诇讬 诇驻专砖 讘讚讘专讬讛诐 讘砖讞讝专 讜讗诪专 讻谉 砖诇讗 诇砖讜诐 住讘讛 讗诇讗 诪讚专讱 讞专讟转 讛讗诪谞转讜 讗讘诇 讗诐 砖转拽 诇讜 讜讗讞专 讻讱 讞拽专 讜驻砖驻砖 讘注爪诪讜 诪讛讬讻谉 讗讻诇 讜诪爪讗 驻拽驻讜拽 讘讚讘专讬 讛注讚 讜讞讝专 砖诇讗 诇讛讗诪讬谞讜 驻讟讜专 讜讞讬讜讘 讝讛 讛讘讗 诪讞诪转 讛砖转讬拽讛 讬砖 诪驻专砖讬谉 讘讜 砖诪讞诪转 砖注讚 讗讞讚 谞讗诪谉 讘讗讬住讜专讬谉 砖讗诐 讗诪专讜 讻谉 诇拽讜诇讗 讻诇 砖讻谉 诇讞讜诪专讗 讜讗讬谞讜 讻谉 砖讗诇讜 讻谉 讗讬谉 讻讗谉 拽专讘谉 砖谞讗诪专 讗讜 讛讜讚注 讗诇讬讜 讞讟讗转讜 讜诇讗 砖讬讜讚讬注讜讛讜 讗讞专讬诐 讜讻谉 砖讗诇讜 讻谉 讗诐 讗诪专 讗讬谞讜 讬讜讚注 谞讗诪谉 讗诇讗 砖讟注诐 讛讚讘专 讛转讘讗专 讘诪住讻转 讬讘诪讜转 驻专拽 讛讗砖讛 专讘讛 诪讟注诐 砖转讬拽讛 讻讛讜讚讗讛 讻诇讜诪专 砖讗祝 讛讜讗 诪讗诪讬谉 讻谉 讗讜 砖诪讗 诪讟注诐 砖砖转讬拽转讜 诪讜讻讞转 砖讛讜讗 讻谞讝讻专 砖讻讱 讛讜讗 讜讛专讬 讝讛 讻谞讜讚注 诪讗诇讬讜 讛讗 讗诐 讗诪专 讗讬谞讬 讬讜讚注 驻讟讜专 讜讘拽爪转 讞讘讜专讬 专讘谞讬 爪专驻转 谞诪爪讗 砖砖转讬拽讛 诇讙讜讬 讗讬谞讜 讻诇讜诐 砖诪讗讞专 砖讗讬谞讜 讘专 注讚讜转 讗讬谞讜 讞讜砖砖 诇讛讻讞讬砖讜:



讗诪专 诇讜 注讚 讗讞讚 谞讟诪讗讜 讟讛专讜转讬讱 讜讛诇讛 讗讜诪专 诇讗 谞讟诪讗讜 讗讜 砖讗诪专 讗讬谞讬 诪讗诪讬谞讱 讘讝讛 讛专讬 讟讛专讜转讬讜 讘讞讝拽转诐 诇讟讛专讛 讜讗诐 砖转拽 诇讜 讛专讬 砖转讬拽转讜 讻讛讜讚讗讛 讜讛专讬 讛讜讗 诪讗诪讬谉 讘讜 讜讛专讬 讛谉 讘讞讝拽转 讟讜诪讗讛 讜讘讞诪砖讬 砖诇 讙讬讟讬谉 讗诪专讜 讛讬讛 注讜砖讛 注诪讜 讘讟讛专讜转 讜讗诪专 诇讜 讟讛专讜转 砖注砖讬转讬 注诪讱 谞讟诪讗讜 谞讗诪谉 讟讛专讜转 砖注砖讬转讬 注诪讱 讘讬讜诐 驻诇讜谞讬 谞讟诪讗讜 讗讬谞讜 谞讗诪谉 讜砖讗诇讜 讘讛 诪讗讬 砖谞讗 专讬砖讗 讜诪讗讬 砖谞讗 住讜驻讗 讜转讬专抓 讗讘讬讬 专讬砖讗 讘讬讚讜 讜讻诇 砖讘讬讚讜 谞讗诪谉 住讜驻讗 诇讗讜 讘讬讚讜 讻讙讜谉 砖讛讞讝讬专 诇讜 讟讛专讜转讬讜 讜讬砖 诪讬 砖驻讬专砖 砖诐 专讬砖讗 讘讬讚讜 讜诪转讜讱 讻讱 讛讜讗 谞讗诪谉 讜讘砖转讬拽转 讛讘注诇讬诐 住讜驻讗 诇讗讜 讘讬讚讜 讜讗讬谞讜 谞讗诪谉 讗祝 讘砖转讬拽转 讛讘注诇讬诐 讜诪拽砖讬谉 诪诪谞讛 诇讝讜 砖讘讻讗谉 诪讚讗讘讬讬 诇讗讘讬讬 砖讛专讬 讻讗谉 诇讗讜 讘讬讚讜 讛讜讗 讜讛讬讗讱 讗诪专讜 讘讛 砖转讬拽讛 讻讛讜讚讗讛 讜驻讬专砖讜 讘讻讗谉 砖诇讗 讗诪专讜 砖转讬拽讛 讻讛讜讚讗讛 讗诇讗 讘讚讘专 砖讛讜讗 讬讻讜诇 诇讬讚注 讻讙讜谉 讗讻讬诇转 讞诇讘 讜谞讬讟诪讗讜 讟讛专讜转讬讱 讛讗诪讜专 讻讗谉 讛诐 诪驻专砖讬诐 讘讜 讜讗转讛 讘注爪诪讱 专讗讬转 砖谞讟诪讗讜 讗讘诇 讻诇 砖诇讗 讗诪专 诇讜 讻谉 讜讗祝 讛讜讗 讗讬谞讜 讘讬讚讜 讗驻讬诇讜 砖转拽 讗讬谞讜 谞讗诪谉 讜诇讬 谞专讗讛 讛驻讱 讛讚讘专讬诐 砖讻诇 砖讘讬讚讜 讻讙讜谉 砖讛讬讛 注讜砖讛 注诪讜 讘讟讛专讜转 讗祝 讘砖讗讬谞讜 诪讗诪讬谞讜 谞讗诪谉 讜讘砖讗讬谞讜 讘讬讚讜 讗讬谞讜 谞讗诪谉 讘讛讻讞砖讛 专"诇 砖讗诪专 砖讗讬谞讜 诪讗诪讬谞讜 讛讗 讘砖转讬拽讛 谞讗诪谉 讜讝讜 砖讘讻讗谉 讘砖讗讬谞讜 讘讬讚讜 讻住转诪谉 砖诇 讚讘专讬诐 讜讗讞专讜谞讬 讛专讘谞讬诐 诪转专爪讬诐 讚讛讻讗 讘砖转拽 讜诪砖讜诐 砖转讬拽讛 讻讛讜讚讗讛 讜讛转诐 讘讗讜诪专 讗讬谞讬 讬讜讚注 讜讗讬谞讜 谞专讗讛 砖讗祝 讛砖转讬拽讛 讗讬谞讬 讬讜讚注 讛讜讗 砖讛专讬 讗讬谞讜 诪讻讞讬砖讜 诇讙诪专讬 讜讛专讬 诪注砖讛 讛谞讝讻专 讻讗谉 讘讛讛讜讗 住诪讬讗 讗诪专 诇讬讛 讗讘讬讬 讗讬 诪讛讬诪谉 诇讱 讗驻拽讛 讜讛专讬 讝讛 砖转讬拽转讜 讻讗讬谞讬 讬讜讚注 讛讜讗 讜讻谉 讻诇 讛住讜讙讬讗 讗诇讗 注拽专 讛讚讘专讬诐 讻诪讜 砖讻转讘谞讜 讜诪讻诇 诪拽讜诐 专讘讗 转讬专爪讛 诇砖诐 讘讚专讱 讗讞专转 讜讛讜讗 砖讗诪专 住讜驻讗 讚讗砖讻讞讬讛 讜诇讗 讗诪专 诇讬讛 诪讬讚讬 讜诇讘转专 讛讻讬 讗砖讻讞讬讛 讜讗诪专 诇讬讛 讻诇讜诪专 讻诇讛 诪讬诇转讗 讘砖讗讬谉 讘讬讚讜 讻讙讜谉 砖讛讞讝讬专讛 讜专讬砖讗 讘砖讗诪专 诇讜 讻谉 驻注诐 专讗砖讜谞讛 砖专讗讛讜 讜砖转拽 诇讜 讜诪转讜讱 讻讱 谞讗诪谉 住讜驻讗 讘砖专讗讛讜 讗讞专 讛讝诪谉 砖讛讜讗 诪注讬讚 讘讟讜诪讗转讜 讜诇讗 讗诪专 诇讜 讜讗讞专 讻讱 讗诪专 诇讜 讜讘讻讬 讛讗 讗驻讬诇讜 砖转拽 诇讜 讗讬谞讜 谞讗诪谉 讜讚讘专 讝讛 讘注讜砖讛 注诪讜 砖讛讬讛 诪讜讟诇 注诇讬讜 诇讜诪专 诇讜 讛讗 讘讗讞专 讻诇 砖讗诪专 诇讜 讛讚讘专 转诇讜讬 讘砖转讬拽讛 讜讝讜 诪住讻诪转 诇讝讜 砖讘讻讗谉 讘讬谉 诇讗讘讬讬 讘讬谉 诇专讘讗 讜讗祝 专讘讗 诇讗 谞讞诇拽 讘讻诇 砖讘讬讚讜 砖谞讗诪谉 讜讗祝 讘砖讗讬谞讜 诪讗诪讬谞讜 讗诇讗 砖讛驻诇讬讙 讘砖讗讬谉 讘讬讚讜 讘讬谉 砖讗诪专 诇讜 转讻祝 砖专讗讛讜 诇讗砖讻讞讬讛 讜诇讗 讗诪专 诇讬讛 诪讬讚讬 讜诇讘转专 讛讻讬 讗砖讻讞讬讛 讜讗诪专 诇讬讛 砖诇讚注转 讗讘讬讬 讗祝 讘讗砖讻讞讬讛 讜诇讗 讗诪专 诇讬讛 讜讛讚专 讗诪专 诇讬讛 讻诇 讝诪谉 砖讬讗诪专 诇讜 谞讗诪谉 讘砖转讬拽讛 讜诇专讘讗 讗讬谞讜 谞讗诪谉 讛讜讗讬诇 讜诪讜讟诇 讛讬讛 注诇讬讜 诇讗诪专讜 讜讘讝讜 砖讘讻讗谉 诪讬讛讗 讗讬谉 讘讛 诪讞诇讜拽转 讘讬谉 专讘讗 诇讗讘讬讬 讻诇诇 讻讱 谞专讗讛 诇讬 诇讬讬砖讘 讚讘专讬诐 讗诇讜 讜讙讚讜诇讬 注讜诇诐 专讗讬转讬 诪讘诇讘诇讬诐 讗转 讛讚专讻讬诐 讜诪驻专砖讬诐 砖讚讘专讬 专讘讗 讞讜讝专讬诐 诇诪讛 砖讘讬讚讜 诇讜诪专 砖讗祝 讘诪讛 砖讘讬讚讜 讻诇 讚讗砖讻讞讬讛 讜诇讗 讗诪专 诇讬讛 讜讛讚专 讗诪专 诇讬讛 讗讬谞讜 谞讗诪谉 讜讗讬谞讜 谞专讗讛 砖诪讗讞专 砖讛讜讗 注讚讬谉 讘讬讚讜 讻诇 砖注转讗 讜砖注转讗 讝诪谞讬讛 讛讜讗 讜讻谉 讻转讘讜 讘讛 讛专讘讛 讚讘专讬诐 砖讗讬谞诐 诪转讬砖讘讬诐 讘注讬谞讬 讜诪讛 砖讻转讘转讬 谞专讗讛 诇讬 讘专讜专 讜讬砖 诪拽砖讬诐 讘讛 诪诪讛 砖讗诪专讜 讘住谞讛讚专讬谉 讘讗 讗讞讚 讜讗诪专 讗谞讬 专讗讬转讬 讗转 讞讘专讬 砖讛讟诪讬谉 诪注讜转 讘砖讚讛 转讬讘讛 讜诪讙讚诇 讜讗诪专 砖诇 诪注砖专 讛诐 讘讘讬转 讗讬谞讜 谞讗诪谉 讛讜讗讬诇 讜讗讬谉 讘讬讚讜 诇讬讟诇谉 讘砖讚讛 谞讗诪谉 讗诇诪讗 讗讬谉 注讚 讗讞讚 讘砖转讬拽讛 讻诇讜诐 讜砖诪讗 讗祝 讝讜 讘讗讜诪专 讗讬谞讬 诪讗诪讬谞讱 讗讜 砖诪讗 讗祝 讘砖转讬拽讛 讜诪驻谞讬 砖讝讛 讗讬谞讜 诪注讬讚 讗诇讗 砖砖诪注 讻谉 诪驻讬 讛讗讘 讜砖诪讗 砖诇讗 诇讛砖讘讬注 讗转 注爪诪讜 讗诪专 讻谉 讜讘砖讚讛 诪讬讛讗 谞讗诪谉 砖讛专讬 讛讗诪讬谞讜 讛讜讗讬诇 讜讛讟诪讬谉 讘驻谞讬讜 讘诪拽讜诐 砖讛讬讛 讛讜讗 讬讻讜诇 诇讬讟讜诇 讗讜 砖诪讗 讛转诐 讚讘专 砖讘诪诪讜谉 讛讜讗 砖诪注诪讬讚讜 讘讞讝拽转 讗讞专讬诐 讗讜 砖诇 诪注砖专 砖谞讬 讜讻诇 砖讘诪诪讜谉 转诇讜讬 讘砖谞讬诐 讜讘砖讚讛 诪讬讛讗 讛讜讗讬诇 讜讘讬讚讜 诇讬讟讜诇 谞注砖讛 讻注讬谉 砖诇讬砖:



讗诪专 诇讜 注讚 讗讞讚 谞讟诪讗转 讻诇讜诪专 讜谞讻谞住转 诇诪拽讚砖 讜谞转讞讬讬讘转 拽专讘谉 讜讛讜讗 讗讜诪专 诇讗 谞讟诪讗转讬 驻讟讜专 讜讗讬谞讜 诪讘讬讗 拽专讘谉 注诇 驻讬讜 讜讘讝讜 诪讬讛讗 讗祝 讘砖谞讬诐 讻谉 讗诐 讛讬讜 诪注讬讚讬诐 讗讜转讜 讘讟讜诪讗讛 讬砖谞讛 砖讛专讬 讬讻讜诇 诇讜诪专 诇讛诐 讟讘诇转讬 讜诪讗讬 诇讗 谞讟诪讗转讬 诇讗 注诪讚转讬 讘讟讜诪讗转讬 讻诪讜 砖讛转讘讗专 讘砖诇讬砖讬 砖诇 讻专讬转讜转 讜诪讻诇 诪拽讜诐 讗诐 砖转拽 诇讜 谞讗诪谉:





转讜住驻讜转 专讗"砖

讙诪专讗 讜讘"讛 住讘专讬 讛谉 讛谉 注讚讬 讬讬讞讜讚 讛谉 讛谉 注讚讬 讘讬讗讛 讻讬讜谉 讚讬讚讜注 讚讗讚注转讗 讚讘讬讗讛 谞转讬讬讞讚讜:



讛"讚 讗讬 讚讗讬转 诇讬讛 住讛讚讬 诇讛讗讬 讜讗讬转 诇讬讛 住讛讚讬 诇讛讗讬. 驻讬' 专砖"讬 讜讗讬转 诇讬讛 谞诪讬 诇讛讗讬 讜拽"诇 讻讬讜谉 讚诪讻讞讬砖讬诐 注讚讬诐 讗讛讚讚讬 诪讗讬 驻专讬讱 诪讬 诪爪讬 讗诪专讛 讗诇讜 砖谞讬 注讘讚讬 讜讞讘讬诇讛 砖诇讬 讗诪讗讬 诇讗 讻讬讜谉 讚注讚讬诐 诪讻讞讬砖讬诐 讗讛讚讚讬 讗讜拽讬 转专讬 诇讘讛讚讬 转专讬 讜谞转讘讟诇讛 注讚讜转谉 讜讗讜拽讬 诪诪讜谞讗 讘讞讝拽转讜 讻讗诇讜 诇讗 讛讬讛 注讚讬诐 讜讞讘讬诇讛 讘讞讝拽转 砖诇砖转谉. 讛讬诇讻讱 谞"诇 讚讗讬转 诇讬讛 住讛讚讬 诇讛讗讬 讜讗讬转 诇讬讛 住讛讚讬 诇讛讗讬 诪讬 诪爪讬 讗诪专讛 讗诇讜 砖谞讬 注讘讚讬 讜讞讘讬诇讛 砖诇讬 讻诇讜诪专 讜讻讜' 讜诪住讬驻讗 讚讘专讬讬转讗 谞诪讬 驻专讬讱 讗诪讗讬 爪专讬讻讛 讘' 讙讬讟讬谉. 讗诇讗 诇讗讜 讘注讚 讗' 砖讗' 诪讛诐 诇讜 注讚 讗' 讜讻"砖 砖讗诐 讛讬讛 诇讻诇 讗' 注讚 讗讞讚 讚诪爪讬 讗诪专讛 讞讘讬诇讛 砖诇讬. 注讚 讗' 讘讛讻讞砖讛 诪讬 诪讛讬诪谉 讻砖讛讗砖讛 诪讻讞砖转 讗讜转讜:



专"诪 讛讬讗 讚讗诪专 诪讟诇讟诇讬 诪砖转注讘讚讬 诇讻转讜讘讛 诪讻讗谉 讬"诇 讚专讘谞谉 讚讗诪专讬 诇讗 诪砖转注讘讚讬 讗驻讬' 诪讬谞讬讛 讜讻"砖 讚讬转诪讬 讜讻谉 诪砖诪注 讘谞讚专讬诐 驻' 专"讗 讚转谞谉 讗驻讬' 讗转讛 诪讜讻专 砖注专 专讗砖讱 讞讬讬讘 讗转讛 诇讬转谉 诇讛 讻转讜讘讛 讜讚讬讬拽讗 讘讙诪' 砖"诪 讚诇诪讙讘讬 诪讬谞讬讛 驻诇讬讙讬 讜讻谉 诪砖诪注 讘讻转讜讘讜转 驻' 讛讻讜转讘 讛讗讬 诪讗谉 讚讗讬转 注诇讬讛 讻转讜讘转 讗砖讛 讜讘注诇 讞讜讘' 讗讬转 诇讬讛 讗专注讗 讜讗讬转 诇讬讛 讝讜讝讬 诇讗转转讗 诪住诇拽讬谞谉 诇讛 讘讗专注讗 讜诇讘注诇 讞讜讘 讘讝讜讝讬 讛讗讬 讻讚讬谞讬讛 讜讛讗讬 讻讚讬谞讬讛 诪砖诪注 讚讚讬谞讛 讘讗专注讗 讗驻讬' 诪讬谞讬讛 讚讗讬 诪讬转诪讬 诪讟诇讟诇讬 讚讬转诪讬 诇讗 诪砖转注讘讚讬 诇讘注诇 讞讜讘. 讜转讬' 诪谞"诇 讚驻诇讬讙讬 专讘谞谉 讜专"诪 诪讬谞讬讛 讚讛讗 诇注谞讬谉 讬转诪讬 讗砖讻讞谉 驻诇讜讙转讬讬讛讜 讘驻' 讛讗砖讛 砖谞驻诇讜 讙讘讬 讛谞讬讞 讗转谞讜 驻讬专讜转 转诇讜砖讬诐 诪谉 讛拽专拽注 讜讚讬诇诪讗 诪讬谞讬讛 讗驻讬诇讜 专讘谞谉 诪讜讚讜 讚诪砖转注讘讚讬 讚诪讬谞讬讛 讜讗驻讬' 诪讙诇讬诪讗 讚注诇 讻转驻讬讛 讜讗专"转 讚讬讘诐 讞砖讜讘 讻诪讜 诪讬谞讬讛 诪砖讜诐 讚讘诪拽讜诐 讗讞讬讜 拽讗讬 讜谞专讗讛 讚讘讬转诪讬 讗驻讬' 专"诪 诪讜讚讛 讚诪讟诇讟诇讬 讚讬讚讛讜 诇讗 诪砖转注讘讚讬 诇讻转讜讘讛 讚讗诇转"讛 谞诪爪讗 住讘专转 专"诪 讜专讘谞谉 讛驻讜讻讛 讚诇专"诪 注讚讬驻讗 讻转讜讘讛 诪讘"讞 讚诪讟诇讟诇讬 讚讬转诪讬 诪砖转注讘讚讬 诇讻转讜讘讛 讜诇讘"讞 诇讗 诪砖转注讘讚讬 讜诇专讘谞谉 讙专讬注讗 讻转讜讘讛 诪讘"讞 讚诪讟诇讟诇讬 讚讬讚讬讛 诪砖转注讘讚讬 诇讘"讞 讜诇讻转讜讘讛 诇讗 诪砖转注讘讚讬 讗诇讗 讜讚讗讬 诪讬转诪讬 讻"注 诪讜讚讜 讚诇讗 诪砖转注讘讚讬 讜诇讗 驻诇讬讙讬 讗诇讗 诪讬谞讬讛. 讜拽' 讚讛讗 诪讟诇讟诇讬 讚诪转谞讛 讙讘讬讗 诇专"诪 讻讚诪讜讻讞 讘驻' 谞讜砖讗讬谉 注诇 讛讗谞讜住讛 讙讘讬 讬砖 诪讜讻专 讗转 讗讘讬讜 诇讛讙讘讜转 诇讗诪讜 讻转讜讘讛 讜诪讜拽讬 诇讛 讻专"诪 讚讗诪专 诪讟诇讟诇讬 诪砖转注讘讚讬 诇讻转讜' 讗诇诪讗 讗诇讬诐 讻讞 讬转诪讬 诪讻讞 诪转谞讛 讚诪讟诇讟诇讬 讚讬转诪讬 诇讗 讙讘讬讬讗 讗驻讬' 诇专"诪 讻讚驻讬专讬砖讬' 讜诪讟诇讟诇讬 讚诪转谞讛 讙讘讬讗 讜讘驻' 讬砖 谞讜讞诇讬谉 诪砖诪注 讗讬驻讻讗 讚讗诇讬诐 讻讞 诪转谞讛 诪讻讞 讬转诪讬 讚拽讗' 讛转诐 讛砖转讗 讬专讜砖讛 讚讗讜专讬讬' 讗诇诪谞转讜 谞讬讝讜谞转 诪谞讻住讬讜 诪转谞转讜 讚专讘谞谉 诪讬讘注讬讗 诪砖诪注 讛讗 诪诪转谞讛 讚讗讜' 讗讬谞讛 谞讬讝讜谞转 讗注"讙 讚诪谉 讛讬讜专砖讬诐 拽讗 诪讬转讝谞讗 讜讻谉 诪砖诪注 讘驻' 谞注专讛 砖谞转驻转转讛 讙讘讬 讻讜转讘 谞讻住讬讜 诇讘谞讬讜 讛讜讗 讜讗砖转讜 谞讬讝讜谞讬谉 诪讛诐 讜诪砖诪注 讛讗 讗诐 讻转讘讛 诇讗讞专 讗讬谉 谞讬讝讜谞讬谉 讗诇诪讗 讬砖 讻讞 讘诪转谞讛 讟驻讬 诪讬专讜砖讛 讜讬"诇 讚讛讛讬讗 讚讬讘诪讜转 讚拽讗诪专 讜注诪讚 讜讻转讘 讻诇 谞讻住讬讜 诇讘谞讛 讘诪转谞转 砖讻讬讘 诪专注 讗讬讬专讬 讚讙专讬注讛 诪讬专讜砖讛 讚讗讜专讬讬转讗 讜诇讛讻讬 讙讘讬 讻转讜讘讛 诪讬谞讛 讜讛"讛 讘"讞 砖讙讜讘讛 诪诪讟诇讟诇讬 讚诪转谞转 砖"诪. 讜诪讬' (讻讬) 讬砖 诇讚讞讜' 讛谞讱 专讗讬讜转 讚诇注讜诇诐 讬砖 讻讞 诇讬专讜砖讛 诇讛驻拽讬注 砖注讘讜讚 讬讜转专 诪诪转谞讛 讜讛讗 讚谞拽讟 讘驻' 谞注专讛 砖谞转驻转转讛 讻讜转讘 谞讻住讬讜 诇讘谞讬讜 讗讬讻讗 诇诪讬诪专 讚诇讗 谞拽讟 讘谞讬讜 讗诇讗 讚讗讬讬专讬 谞诪讬 讘诪讟诇讟诇讬 讜讘讻讜转讘 诇讗讞专 讜讚讗讬 诇讗 讛讬转讛 讗砖转讜 谞讝讜谞转 诪诪讟诇讟诇讬 讗讘诇 诪诪拽专拽注讬 砖谞转谉 讛讬转讛 谞讬讝讜谞转 讜讛讛讬讗 讚讬砖 谞讜讞诇讬谉 谞诪讬 讗"诇 讚谞拽讟 诪转谞讛 讚专讘谞谉 诪砖讜诐 讚讘讛讛讜讗 讚讛讜讬 讻"砖 讗讘诇 诪转谞讛 诪讚讗讜' 诇讗 讛讜讬 讻"砖 讗讘诇 讛讗 诪讬讛讗 讛讜讬. 讜诇讬 谞专讗讛 砖讬砖 诇讞诇拽 讚讻转讜讘讛 砖讛讬讗 讻注讬谉 讞讜讘 讗诇诪讜讛 专讘谞谉 诇诪讬讙讘讬 诪诪讟诇讟诇讬 讚诪转谞讛 讻讬讜谉 讚诪拽讘诇 诪转谞讛 诇讗 讞讝讜 讝讜讝讬 讗讘诇 讗诐 讘讗讜 讛诪讟诇讟诇讬诐 诇专砖讜转 讛讬转讜诪讬诐 讗诇诪讜讛 专讘谞谉 诇讻讞 讚讬转诪讬 砖诇讗 诇讙讘讜转 诪讛诐 讗讘诇 诪讝讜谞讜转 砖讗讬谞诐 讻讬 讗诐 转谞讗讬 讻转讜讘讛 讬讬驻讜 讞讻诪讬诐 讻讞 诪转谞讛 砖诇讗 转讛讗 谞讬讝讜谞转 诪诪谞讛 讗讘诇 诪讬转诪讬 谞讬讝讜谞转 讚注讬拽专 诪讝讜谞讜转 讗诇诪谞讛 诇讗 谞转拽谞讛 讗诇讗 诪讬转诪讬. 讜诪讬讛讜 讬"诇 讚讗诇讬诪讗 讻讞 诪转谞讛 诇讛驻拽讬注 讟驻讬 诪讻讞 讬讜专砖讬诐 诪讛讗 讚讗住讬拽谞讗 讘驻"拽 讚讘"诪 砖讟专 砖讬砖 讘讜 讗讞专讬讜转 谞讻住讬诐 诇讗 讬讞讝讬专 讗驻讬' 讘砖讞讬讬讘 诪讜讚讛 讚讞讬讬砖讬谞谉 诇驻专注讜谉 讜诇拽谞讜谞讬讗 讜砖讟专 砖讗讬谉 讘讜 讗讞专讬讜转 讬讞讝讬专 诪砖讜诐 讚诇讗 讙讘讬 诪诪砖注讘讚讬 讜讗讬 讙讘讬 诪诪转谞讛 讗诪讗讬 讬讞讝讬专 讗诇讗 讜讚讗讬 诇讗 讙讘讬 讗驻"讛 诪谉 讛讬讜专砖讬诐 讙讘讬 讚讛讗 驻住拽讬' 讘住讜祝 讙讟 驻砖讜讟 讚讛诇讻转讗 诪诇讜讛 注"驻 讙讜讘讛 诪谉 讛讬讜专砖讬诐 讜讬砖 谞驻拽讜转' 讙讚讜诇讛 讘讚讘专 讝讛 讚讗讬 讗诇讬诪讬 讻讞 讬讜专砖讬诐 诪讻讞 诪转谞讛 讻讚诪砖诪注 诇讻讗讜专讛 诪讛讛讬讗 讚谞讜砖讗讬诐 注诇 讛讗谞讜住讛 讗"讻 讘讝诪谉 讛讝讛 砖转拽谞讜 讛讙讗讜谞讬诐 讚讻转讜讘讜转 讜诪讝讜谞讜转 讙讘讬 诪诪讟诇讟诇讬 讚讬转诪讬 讻诪讜 砖讻转讜讘 讘讻转讘 专讘 砖专讬专讗 讙讗讜谉 砖讻转讘讜 讜砖讞转诪讜 讘注讝拽转' 讚专讬砖 讙诇讜转讗 讜讘注讝拽转' 讚专讬砖 讬砖讬讘讛 讻"砖 讚讙讘讬 诪诪讟诇讟诇讬 讚诪转谞讛 讗驻讬诇讜 讘诪转谞讛 讚讗讜专讬讬转讗 讗讘诇 诪讛 砖驻讬专砖转讬 讚讻讞 诪转谞讛 讗诇讬诐 诪爪讬谞谉 诇诪讬诪专 讚谞讛讬 讚转拽谞讜 讙讗讜谞讬诐 砖转讙讘讛 诪诪讟诇讟诇讬 讚讬专讜砖讛 诪"诪 诪讟诇讟诇讬 讚讬转诪讬 讚诪转谞讛 诇讗 讙讘讬讗 讗注"驻 砖谞砖转注讘讚讜 谞诪讬 讘砖注转 诪讬转讛 拽讜讚诐 谞转讬谞讛 讻讚讗砖讻讞谉 谞诪讬 讘驻' 诪爪讬讗转 讛讗砖讛 讙讘讬 讗讞讬谉 砖砖讬注讘讚讜 砖讗讬谉 诪讜爪讬讗讬谉 诇诪讝讜谞讜转 讗注"讙 讚讗诐 诇讗 砖注讘讚讜 讛讬转讛 谞讬讝讜谞转 诪讛诐 讘诪转谞转 砖讻讬讘 诪专注 讚专讘谞谉 讛讬转讛 讙讜讘讛 诪讛讛讜讗 拽"讜 讚讬砖 谞讜讞诇讬谉 讚讛砖转讗 讬专讜砖讛 讚讗讜专讬讬转讗 讗诇诪谞讛 讙讜讘讛 讻转讜讘转讛 诪诪讟诇讟诇讬 诪讞诪转 转拽谞转 讙讗讜谞讬诐 诪转谞转 砖"诪 讚专讘谞谉 诇讗 讻"砖:



讜诇注谞讬谉 驻住拽 讛诇讻讛 讛讻讬 讛诇讻转讗 讚注讚讬驻讗 讻讞 诪转谞讛 诪讻讞 讬讜专砖讬诐 讻讚诪讜讻讞 讛讛讬讗 讚驻' 砖谞讬诐 讗讜讞讝讬诐 讜讛讛讬讗 讚驻' 谞讜砖讗讬诐 注诇 讛讗谞讜住讛 讗讬讻讗 诇讗讜拽讜诪讬 讘诪转谞转 砖"诪 讻讚驻"诇 讛讬诇讻讱 讗注"讙 砖转拽谞讜 讛讙讗讜谞讬诐 讚讻转讜讘讛 讜诪讝讜谞讜转 讙讘讬 诪诪讟诇讟诇讬 讚讬转诪讬 诪诪讟诇讟诇讬 讚诪转谞转 讘专讬讗 诇讗 讙讘讬 讜诪讛 砖讛讘讬讗讜 专讗讬讛 诪讛讛讬讗 讚驻专拽 讛讻讜转讘 讚诪讟诇讟诇讬 诇讗 诪砖转注讘讚讬 诇讻转讜讘讛 讗驻讬' 诪讬谞讬讛. 谞"诇 讗讬驻讻讗 讚诪砖诪注 讚讬讜拽讗 诪砖讜诐 讚讗讬转 诇讬讛 讻转讜讘转 讗砖讛 讜讘"讞 诪讙讘讬 诇讘"讞 讝讜讝讬 讘讚讬谞讬讛 讝讜讝讬 讬讛讘 讜讝讜讝讬 拽讗 砖拽讬诇 讗讘诇 讗讬 诇讬讻讗 讗诇讗 讗讬转转讗 诇讞讜讚讛 诪讙讘讬' 诇讛 讝讜讝讬 讚讗讬 诇讗 转讬诪讗 讛讻讬 讗诪讗讬 谞拽讟 讚讗讬转 注诇讬讛 讻转讜讘转 讗砖讛 讜讘"讞 [诪砖诪注] 讗讘诇 讻转讜讘转 讗砖讛 诇讞讜讚讛 讙讘讬讗 诪诪讟诇讟诇讬 讜讻专"诪 讗转讬讗:



诇讗 讗讬讘专讜 住讛讚讬 讗诇讗 诇砖拽专讬, 诪讻讗谉 诪讚拽讚拽 专"转 讚讛讗 讚讗诪专讬谞谉 讘驻' 讞讝拽转 讛讘转讬诐 拽谞讬谉 讘驻谞讬 砖谞讬诐 讜讗讬谉 爪"诇 讻转讜讘讜 诇讗 讘注讬 诇诪讬诪专 讚讗讬谉 拽谞讬谉 诪讜注讬诇 讗诇讗 讘驻谞讬 砖谞讬诐 讚诇讗 讗讬讘专讜 住讛讚讬 讗诇讗 诇砖拽专讬 讜诇讗 谞拽讟 讘驻谞讬 砖谞讬诐 讗诇讗 诪砖讜诐 讚讘注讬 诇诪讬诪专 讜讗讬谉 爪"诇 讻转讜讘讜. 讜讗讬谉 讻"讻 专讗讬讛 诪讻讗谉 讚谞讛讬 讚讙讘讬 讞诇讜拽讛 讗诪专讬' 诇讗 讗讬讘专讜 住讛讚讬 讗诇讗 诇砖拽专讬 讗讬驻砖专 讚诇注谞讬谉 拽谞讬谉 讚讗诇讬诐 诇讗 讬讜注讬诇 讗诇讗 讘驻谞讬 注讚讬诐. 讜注讜讚 讛讘讬讗 专"转 专讗讬讛 诪讛讛讬讗 讚驻' 讛讝讛讘 讛讬讛 注讜诪讚 讘讙讜专谉 讜讗讬谉 讘讬讚讜 诪注讜转 讜讻讜' 讜讘注讜 诇诪讬驻砖讟 诪讬谞讛 讚讗讬谉 诪讟讘注 谞拽谞讛 讘讞诇讬驻讬谉 讚讗讬 讗诪专转 谞拽谞讛 讘讞诇讬驻讬谉 讬拽谞讛 诇讛讜 讛诪注讜' 讗讙讘 住讜讚专 讜讚讞讬拽 诇讗讜拽诪讛 讘讙讘专讗 注专讟讬诇讗讬 讜讗讬 讗讬谉 拽谞讬谉 诪讜注讬诇 讗诇讗 讘驻谞讬 砖谞讬诐 诇砖谞讬 讚诇讬讻讗 讛转诐 注讚讬诐. 讜讬砖 讚讜讞讬' 讚讘住转诐 讙讜专谉 诪爪讜讬讬谉 砖诐 讘谞讬 讗讚诐 讛专讘讛 讜讛专讬讘"诐 讛讘讬讗 专讗讬讛 诪讛讗 讚驻"拽 讚住谞讛讚专讬谉 讚驻住拽讬谞谉 讛诇讻转讗 驻砖专讛 爪专讬讻讛 拽谞讬谉 讜讗驻"讛 讗诪专讬' 讚驻砖专讛 讘讬讞讬'. 讜谞"诇 讚诇讗讜 专讗讬讬讛 讛讬讗 讻诇诇 讚讗讬驻砖专 讚谞拽讟 讘驻谞讬 砖谞讬诐 诇拽讬讬诐 讛讻诇 讗砖专 讬驻砖专 讛讬讞讬' 讘讬谞讬讛诐 讜讗讬 诇讗讜 讚驻砖专讛 讘讬讞讬讚讬' 讗诐 讗诪专讜 注砖讛 诇谞讜 讻讚讬谉 讛驻砖专讛 诇讗 讛讬转讛 诪讜注诇转 讛驻砖专讛 讗注"驻 砖讛拽谞讜. 讜诪讬讛讜 谞"诇 讚讗祝 专讗讬讛 讗讬谉 爪专讬讱 讚诪讛 诇讬 拽谞讬谉 住讜讚专 诪讛 诇讬 拽谞讬谉 诪砖讬讻讛 讜讞讝拽讛 讚诪讬诇转讗 讚驻砖讬' 讛讬讗 讚讗诐 讛讜讚讛 专讗讜讘谉 讘驻谞讬谞讜 讜讗诪专 谞转转讬 诪讟诇讟诇讬谉 讛诇诇讜 诇砖诪注讜谉 讜诪砖讻诐 讗讜 拽专拽注 讝讛 讜讛讛讝讬拽 讘讜 讚讛讜讚讗转 讘注诇 讚讬谉 讻诪讗讛 注讚讬诐 讚诪讬 讜讻谉 诇注谞讬谉 拽谞讬谉 讞诇讬驻讬谉 谞诪讬:



讗诪专 讗讘讬讬 讗"诇 注讚 讗' 讗讻诇转 讞诇讘 讜讛诇讛 砖讜转拽 谞讗诪谉. 讜转讬' 讚讛讗 讗讘讬讬 讚讗诪专 讘驻' 讛谞讝讬拽讬诐 讙讘讬 讟讛专讜转 砖注砖讬转讬 注诪讱 讘讬讜诐 驻诇讜谞讬 谞讟诪讗讜 讚诇讗 诪讛讬诪谉 讘诪讬讚讬 讚诇讗讜 讘讬讚讜 讜讛讻讗 讗讬谉 讘讬讚讜 诇讛讗讻讬诇讜 讞诇讘 讗诪讗讬 诪讛讬诪谉 讜诪转讜讱 讘专讬讬转讗 讚讙讬讟讬谉 诪砖诪注 讚诇讗 诪讛讬诪谉 讗诇讗 讘诪讬讚讬 讚讘讬讚讜 讚拽转谞讬 讟讛专讜转 砖注砖讬转讬 注诪讱 谞讟诪讗讜 谞讗诪谉 讜诇讗 拽转谞讬 讟讛专讜转讬讱 谞讟诪讗讜 诪砖诪注 讚讜拽讗 诪砖讜诐 讚讘讬讚讜 诪讛讬诪谉 讗专"转 讚讛讻讗 讛讬讬谞讜 讟注诪讗 诪砖讜诐 讚讘砖转讬拽讛 讻讛讜讚讗讛 讚诪讬讗 讜讻谉 诪砖诪注 讘专讬砖 讛讗砖讛 专讘讛 讚拽讗诪专 诪诪讗讬 讚诪砖讜诐 注讚 讗' 诪讛讬诪谉 讚讬诇诪讗 诪砖讜诐 讚讗讬砖转讬拽 讜砖转讬拽讛 讻讛讜讚讗讛 讚诪讬讗 讗讘诇 讗诐 讗诪专 讗讬谞讬 讬讜讚注 讗讬谞讜 谞讗诪谉 讻讬讜谉 讚诇讗讜 讘讬讚讜 讜讛讗讬 讚拽转谞讬 讘诪转谞讬转讬谉 讜讛诇讛 讗讜' 诇讗 讗讻诇转讬 讛"讛 讗诐 讗诪专 讗讬谞讬 讬讜讚注 讜讛讗讬 讚谞拽讟 诇讗 讗讻诇转讬 诪砖讜诐 讚驻诇讬讙讬 讛转诐 专"诪 讜专' 讬讛讜讚讛 讘讗诪专讜 诇讜 砖谞讬诐 讗讻诇转 讞诇讘 讜讛诇讛 讗讜' 诇讗 讗讻诇转讬. 讜讛讬讛 讗专"转 讻砖讗讚诐 讗讜诪专 诇讞讘讬专讜 砖谞转谞住讱 讬讬谞讜 爪专讬讱 诇讬讝讛专 砖诇讗 讬砖转讜拽 讗诇讗 讬讻讞讬砖谞讜 讗讜 讬讗诪专 诇讜 讗讬谞讬 讬讜讚注 讜谞专讗讛 讚讗诐 讗谞讜 讬讜讚注讬诐 砖砖转拽 诪讞诪转 砖讗讬谞讜 讬讜讚注 讗诐 讛讜讗 讗诪转 讗诐 诇讗讜 讙诐 讛注讚 注爪诪讜 讗讜' 砖诇讗 讛讬讛 砖诐 讘注诇 讛讘讬转 讗讬谉 住讘专' 诇讜' 砖转讞砖讘 砖转讬拽转讜 讻讛讜讚讗讛 (讜讗讬谉 砖转讬拽转讜 讻讛讜讚讗讛) 讜讗讬谉 砖转讬拽转讜 讗诇讗 讻讗讬谞讬 讬讜讚注 讘注诇诪' 讜讛讗 讚讚讬讬拽讬 讙讘讬 注讚 讗' 砖讗诪专 诇讜 讗讻诇转 讞诇讘 讛讗 讗讬砖转讬拽 诪讛讬诪谉 讛讬讬谞讜 讻讙讜谉 砖讗诪专 诇讜 讛注讚 讚讗讞专 砖讗讻诇讜 砖讜讙讙 谞讜讚注 诇讜 砖讗讻诇讜 讜讻谉 谞讟诪讗 讟讛专讜转讬讱 砖讗诪专 诇讜 讘驻谞讬讱 谞讟诪讗 讜讻谉 讛诪讬转 注"驻 注讚 讗' 讜讛讛讜讗 住诪讬讗 谞诪讬 砖讗诪专 砖诇讬讞 砖讙诐 讛讜讗 讬讜讚注 讜讬谞讗讬 讛诪诇讱 砖讗诪专 讛注讚 砖讙诐 讬谞讗讬 讛诪诇讱 注爪诪讜 讬讚注 讗讞"讻 砖讛讜讗 讗诪转:





转讜住驻讜转 专"讬 讛讝拽谉

讚讘专. 讻讬 诪爪讗 讘讛 注专讜转 讚讘专 讜讻转讬讘 注诇 驻讬 砖谞讬诐 注讚讬诐 讬拽讜诐 讚讘专:



诇讗讞专讬谞讬 [拽专讜讘转讬讛] 谞讗住专讜转 讜拽专讜讘讬讜 谞讗住专讬谉 讘讛. 讗讬讻讗 诪"讚 砖讗诐 拽讬讚砖 讗砖讛 讘讬谞讜 诇讘讬谞讛 讜讛讝诪讬谉 注讚讬诐 讗讞讜专讬 讛讻讜转诇 讗讜 讗讞讜专讬 讛讙讚专 讜讛讬讗 诇讗 讬讚注讛 讘讛诐 讚讛讜讬讗 诪拽讜讚砖转 讚讛讗 注讚讬 拽讚讜砖讬谉 讗"爪 诇讜诪专 诇讛诐 讗转诐 注讚讬 讜讗注"驻 砖诇讗 讬讚注讛 讘讛诐 诪"诪 讛讗 讗讬讻讗 注讚讬诐. 讜讛注讬拽专 讚讗讬谞讛 诪拽讜讚砖转 讚讛讬讻讗 讚拽讚砖讛 讘驻谞讬 砖谞讬诐 讛讜讗讬诇 讜专讗讜 讛诪注砖讛 诇讗 砖讬讬讱 讛讻讗 砖讜诐 讛砖讟讗讛 砖讛专讬 讛讬讗 专讗转讛 砖讛诐 专讗讜 砖拽讘诇讛 诪讝讛. 讗讘诇 讻砖拽讘诇讛 拽讚讜砖讬谉 诪诪谞讜 讘诪拽讜诐 砖讗讬谉 砖诐 讗讞专 讜讗讬谞讛 讞讜砖讘转 砖讬专讗讛 诇讛 砖讜诐 讗讚诐 讬讻诇讛 诇诪讬诪专 诪砖讟讛 讛讬讬转讬 讘讱 砖讛专讬 诇讗 讛讬转讛 讞讜砖讘转 砖讬专讗讛 诇讛 砖讜诐 讗讚诐 讜讛讚讘专 讬讚讜注 砖讛诪拽讚砖 讘诇讗 注讚讬诐 讗讬谞讜 讻诇讜诐:





转讜住驻讜转 专讬"讚

讗诪专 诇讜 注讚 讗讞讚 讗讻诇转 讞诇讘 讜讛诇讛 砖讜转拽 谞讗诪谉 驻讬' 砖讜转拽 砖讗讬谞讜 讬讜讚注 讗诐 讗讻诇 讞诇讘 讜讗诐 诇讗讜 砖讬讻讞砖谞讜 讗讜 砖讬讜讚讛 诇讚讘专讬讜 讜讻讬讜谉 砖讗讬谞讜 讬讻讜诇 诇讛讻讞讬砖讜 谞讗诪谉 讛注讚 诇讞讬讬讘讜 拽专讘谉 讜诇讗 讗诪专讬谞谉 讗讬谉 讘讚讘专讬 注讚 讗讞讚 讻诇讜诐. 讜讗诇讜 讛讬讛 诪讻讞讬砖讜 诇讗 诪讬讘注讬讗 讗讞讚 讗诇讗 讗驻讬诇讜 砖谞讬诐 诇讗 讛讬讛 诪讞讬讬讘讬谉 讗讜转讜 讻讚转谞讬讗 讘住讬驻专讗 讗讜 讛讜讚注 讗诇讬讜 讜诇讗 砖讬讜讚讬注讜讛讜 讗讞专讬诐 讗讘诇 诪驻谞讬 砖讗讬谞讜 诪讻讞讬砖讜 讛讜讗 谞讗诪谉. 讜讗注"讙 讚讘讚讘专 砖诇 诪诪讜谉 讗讬谞讜 谞讗诪谉 讗注"驻 砖讗讬谞讜 讬讜讚注 诇讛讻讞讬砖讜 砖讗诐 讗诪专 诇讜 讗讞讚 讗谞讬 专讗讬转讬 砖讛讝讬拽 砖讜专讱 讗转 驻诇讜谞讬 讜讝讛 诇讗 讛讬讛 砖诐 砖讗讬谞讜 讬讜讚注 讻诇讜诐 讗讬谞讜 谞讗诪谉 讜讗讬谞讜 诪转讞讬讬讘 注诇 驻讬讜 注讚 砖讬注讬讚讜讛讜 砖谞讬诐 讛讻讗 谞讗诪谉 讚注讚 讗讞讚 谞讗诪谉 讘讗讬住讜专讬谉. 讜讗注"讙 讚拽讬讬诪讗 诇谉 讘讻诇 讛转讜专讛 讚注讚 讗' 谞讗诪谉 讘讗讬住讜专讬谉 讗讬爪讟专讬讱 诇讬讛 诇讗讘讬讬 诇诪讬诪专 讘讛谞讬 谞讗诪谉 讚讛讜讛 讗诪讬谞讗 讛讬讻讬 诪讛讬诪谉 讛谞讬 诪讬诇讬 讘讚讬讚讬' 讻讙讜谉 注诇 驻讬专讜转讬讜 诇讜诪专 诪转讜拽谞讬诐 讛谉 讗讜 讟讘诇讬诐 讜讻谉 讛讗砖讛 诇讘注诇讛 诇讜诪专 讟讛讜专讛 讗谞讬 讗讜 讟诪讗讛 讗谞讬 讜讻谉 讛讟讘讞 诇讜诪专 讝讜 谞讘诇讛 讜讝讜 砖讞讜讟讛 讗讘诇 诇讛注讬讚 注诇 讞讘专讜 诇讜诪专 诇讜 讗讻诇转 讞诇讘 讗讜 谞讟诪讗讜 讟讛专讜转讬讱 讗讜 砖讜专讱 谞专讘注 讛讜讛 讗诪讬谞讗 讚诇讗 诇讬转讛诪讬谉 讻讬 讛讬讻讬 讚诇讗 诪讛讬诪谉 讙讘讬 诪诪讜谞讜转 拽诪"诇 讚诪讛讬诪谉. 讜讗讬 拽砖讬讗 讜讛讗 讙讘讬 诪诪讜谉 谞诪讬 讗砖讻讞谉 讚注"讗 谞讗诪谉 讻讙讜谉 专讗讜讘谉 砖讗诪专 诇砖诪注讜谉 讛诇讜讬转讬讱 诪谞讛 讜讛诇讛 讗讜诪专 讗讬谞讬 讬讜讚注 讜注讚 讗' 诪注讬讚讜 砖讛诇讜讛讜 讚讛讜讛 诇讬讛 诪讞讜讬讘 砖讘讜注讛 讜讗讬谞讜 讬讻讜诇 诇讬砖讘注 讜诪转讜讱 砖讗讬谞讜 讬讻讜诇 诇讬砖讘注 诪砖诇诐 讻讚讗诪专讬' 讘驻' 讛砖讜讗诇 诪谞讛 诇讬 讘讬讚讱 讜讛诇讛 讗讜诪专 讗讬谉 诇讱 讘讬讚讬 讗诇讗 讞诪砖讬诐 讜讛砖讗专 讗讬谞讬 讬讜讚注 诪转讜讱 砖讗讬谞讜 讬讻讜诇 诇讬砖讘注 诪砖诇诐. 讜诪讛 诇讬 讻砖谞转讞讬讬讘 砖讘讜注讛 讘讛讜讚讗转讜 讘诪拽爪转 诪讛 诇讬 讗诐 谞转讞讬讬讘 注"驻 注讚 讗' 讚讬谉 讗' 诇讛诐 讚诪讞讜讬讬讘 砖讘讜注讛 讜讗讬谉 讬讻讜诇 诇讬砖讘注 讛讜讬讗 讜诪转讜讱 砖讗讬谞讜 讬讻讜诇 诇讬砖讘注 诪砖诇诐. 讛谞讛 诪爪讗谞讜 诪驻谞讬 砖砖讜转拽 讜讗讬谞讜 诪讻讞讬砖讜 讛注讚 谞讗诪谉. 转砖讜讘讛 讛转诐 诪砖讜' 讚讛讜讛 诇讬讛 诇诪讬讚注 讗诐 讛诇讜讛讜 讗诐 诇讗讜 讜讛讬诇讻讱 讻讬讜谉 砖谞转讞讬讬讘 砖讘讜注讛 诇讬砖讘注 讜讗讬谞讜 讬讻讜诇 诪砖诇诐. 讗讘诇 讗诐 讛注讬讚讜 注诇 讚讘专 砖诇讗 讛讬讛 讬讻讜诇 诇讬讚注 讻讙讜谉 砖讗诪专 诇讜 砖讜专讱 讛讬讝拽 讜讝讛 诇讗 讛讬讛 砖诐 讜讗讬谞讜 讬讜讚注 讗诐 讛讝讬拽 讜讗诐 诇讗讜 讻谉 讗诐 讛讬讛 注讚 讗' 诪注讬讚讜 讘讬谉 讗诐 讛讬讛 诪讜讚讛 讘诪拽爪转 讻讙讜谉 砖讗诪专 诇讜 砖谞讬 砖讜讜专讬讱 讛讝讬拽讜谞讬 讜讛诇讛 讗讜诪专 讛讗' 专讗讬转讬 砖讛讝讬拽讜讱 讜讛讗讞讚 讗讬谞讬 讬讜讚注 诪驻谞讬 砖诇讗 专讗讬转讬 讗诐 讛讬讝讬拽讜讱 讜讗诐 诇讗讜 驻讟讜专 讜诇讗 诪讬拽专讬 讝讛 诪讞讜讬讘 砖讘讜注讛 讻讬讜谉 砖诇讗 讛讬讛 讬讻讜诇 诇讚注转 讻讚驻专讬砖讬转 讘拽讜谞讟专住讬 讛转诐 讗诇讬讘讗 讚诪讗谉 讚讗诪专 诪谞讛 诇讬 讘讬讚讱 讜讛诇讛 讗讜诪专 讗讬谞讬 讬讜讚注 讞讬讬讘 讚诪讜讚讛 讘讗讜诪专 砖讜专讱 讛讬讝讬拽 讜讛诇讻讛 讗讜诪专 讗讬谞讬 讬讜讚注 讚驻讟讜专 诪砖讜诐 讚讛转诐 讛讜讛 诇讬讛 诇诪讬讚注 讜讛讻讗 诇讗 讛"诇 诇诪讬讚注 讜诇讙讘讬 砖讜讗诇 讗转 讛驻专讛 砖讗诇讛 讞爪讬 讬讜诐 讜砖讻专讛 讞爪讬 讬讜诐 讻讜' 讚讗诪专讬谞谉 讛转诐 讚讘讗讬谞讜 讬讜讚注 诪讬讞讬讬讘 讻砖讬砖 注住拽 砖讘讜注讛 讘讬谞讬讛谉 讜诇诪专 讗驻讬诇讜 讘诇讗 注住拽 砖讘讜注讛 诪砖讜诐 讚讻讬讜谉 讚诇拽讞 讛驻专讜转 诪讞讘专讜 讘讬谉 讘砖讗诇讛 讘讬谉 讘砖讻讬专讜转 谞转讞讬讬讘 诇讚注转 讗谞住讬讛谉 讘讗讬讝讛 注谞讬谉 讬讛讬讛 砖讬驻讟专 讜讘讗讬讝讛 注谞讬谉 讬转讞讬讬讘 讛诇讻讱 讞讬讬讘 讗讘诇 讙讘讬 砖讜专讱 讛讬讝讬拽 讚诇讗 讛讜讛 诇诪讬讚注 驻讟讜专 讛讜讗. 讜讻诇 讛谞讬 讚讗诪专讬谞谉 讛讻讗 讗讻诇转 讞诇讘 讜谞讬讟诪讗讜 讟讛专讜转讬讱 讜砖讜专讱 谞专讘注 诇讗 讛讜讛 诇讬讛 诇诪讬讚注 讛讬诇讻讱 诪谉 讚讬谞讗 讛讜讛 讚诇讗 讬讛讗 谞讗诪谉. 讗诇讗 诪砖讜诐 讚注讚 讗讞讚 谞讗诪谉 讘讗讬住讜专讬谉 谞讗诪谉. 讜讛诪讜专讛 驻讬专砖 砖讬讟讛 讝讜 讚诪砖讜诐 讛讻讬 谞讗诪谉 诪砖讜诐 讚砖转讬拽讛 讻讛讜讚讗讛 讜讗讬谞讜 谞专讗讛 诇讬 讚讛讗 诪注砖讛 讚住诪讬讗 讜讬谞讗讬 讛诪诇讱 砖讗讬谉 诇讜诪专 砖诐 砖转讬拽讛 讻讛讜讚讗讛 讚讛讗 诇讗 讬讚注 诪讬讚讬 讜讗驻讬诇讜 讛讻讬 讛讬讛 诪讗诪讬谉 讗讘讬讬 注讚 讗讞讚 讗诇讗 诇讗讜 砖"诪 讟注诪讗 讚诪讬诇转讗 讛讜讗 诪砖讜诐 讚注讚 讗讞讚 谞讗诪谉 讘讗讬住讜专讬谉 讜讛讗讬 讚拽讗诪专 讜讛诇讛 砖讜转拽 诇讗驻讜拽讬 砖讗诐 讛讬讛 诪讻讞讬砖讜 诇讗 讛讬讛 谞讗诪谉 讜诇讗讜 诪砖讜诐 讚讛讜讬讗 砖转讬拽讛 讻讛讜讚讗讛. 注讬讬谉 诪讛 砖讛拽砖讬转讬 讘讙讬讟讬谉 讘驻专拽 讛谞讬讝拽讬谉 讘诪讛讚讜专讗 讘转专讗:



讜转谞讗 转讜谞讗 注讚 讗讞讚 讗诪专 诇讜 讗讻诇转 讞诇讘 讻讜'. 讗祝 注诇 驻讬 砖讛讬讗 讘专讬讬转讗 讘驻讬专讜砖 讘住讬驻专讗 讙讘讬 讞讟讗转 谞砖讬讗 讚注讚 讗讞讚 谞讗诪谉 讛讬讻讗 讚讗讬谉 诪讻讞讬砖讜 讜诪讬讬转讬' 诇讛 讘讻专讬转讜转 讘驻专拽 讗诪专讜 诇讜 讗驻"讛 讬讜转专 专讘讜转讗 谞专讗转 诇讜 诇讛讜讻讬讞讜 诪诪转谞讬转谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讬 诪爪讬 讗诪专讛 讻讜' 讚转讬讛讜讬 诪讜转专 讛讻转讜讘讛 砖诇讛 讜砖诇讛谉 讘住驻拽 讻讜' 注讻"诇 讛讻讬 诪砖诪注 诇讬讛 诇诪拽砖讛 诪讚诇讗 驻讬专砖 讘讘专讬讬转讗 讚诪讜转专 讛讻转讜讘讛 砖诇讛谉 讘诇讞讜讚 讜讘转讜住驻讜转 讬砖谞讬诐 讻转讘讜 讜讗讬 讗讬转 诇讛 谞诪讬 住讛讚讬 讗"讻 讗讬谞讛 爪专讬讻讛 讘' 讙讬讟讬谉 讚讛讜讬 讻砖谞讬诐 讗讜诪专讬诐 谞转拽讚砖讛 讜砖谞讬诐 讗讜诪专讬诐 诇讗 谞转拽讚砖讛 讚讗诪专 讗诐 谞讬住转 诇讗 转爪讗 注讻"诇 讛讻讬 讗讬转讗 讘驻专拽 讛讗砖讛 砖谞转讗专诪诇讛 讗讘诇 诇讗 拽讗讬 讛讻讬 讘诪住拽谞讗 注"砖 讙诐 拽砖讛 诇转讬专讜爪诐 讚讗讬谉 讝讛 诪住驻讬拽 讚诪"诪 讻讬讜谉 讚诇讻转讞讬诇讛 诇讗 转讬谞砖讗 讻讚讗诪专 讛转诐 爪专讬讻讛 砖驻讬专 讘' 讙讬讟讬谉 讻讚讬 砖转谞砖讗 诇讻转讞讬诇讛 讜讬砖 诇讬讬砖讘 (讘) 讚讛讻讗 讬砖 诇讛讗诪讬谉 讟驻讬 诇讗讜转谉 砖讗讜诪专讬诐 诇讗 谞转拽讚砖讛 讜转谞砖讗 讗祝 诇讻转讞讬诇讛 讻讬讜谉 讚讗讜转谉 砖讗讜诪专讬诐 谞转拽讚砖讛 讛讜讻讞砖讜 讻讘专 砖讗诇讜 讗讜诪专讬诐 谞转拽讚砖讛 诇讝讛 讜讗诇讜 讗讜诪专讬诐 诇讝讛 讜讚讜"拽:


转讜住' 讘讚"讛 讗"诇 注讚 讗讞讚 讗讻诇转 讻讜' 讜讚讜拽讗 讗讞讚 讗讘诇 砖谞讬诐 谞讗诪谞讬诐 讻讜' 讻讚讗诪专 讛转诐 讻讜' 注讻"诇 讘专讬砖 驻专拽 讛讗砖讛 专讘讛 讜讛讬讗 住讬驻讗 讚讛讱 讚讗"诇 注讚 讗讞讚 讻讜' 讘专讬砖 驻' 讗诪专讜 诇讜 讜讗诇讬讘讗 讚专讘讬 诪讗讬专 拽讗诪专讬 讚讘' 谞讗诪谞讬诐 讻诪"砖 讛转讜住' 诇拽诪谉 讗讘诇 专讘谞谉 驻诇讬讙讬 注诇讬讛 讛转诐 讜住讘讬专讗 诇讛讜 讚讘' 谞诪讬 讗讬谞谉 谞讗诪谞讬诐 (讙) 讜拽"诇:


讘讚"讛 谞讟诪讗讜 讟讛专讜转讬讱 讻讜' 讚讛讛讬讗 讚讛谞讬讝拽讬谉 诪讬讬专讬 讻砖讗讬谞讜 砖讜转拽 讗诇讗 诪讻讞讬砖讜 讻讜' 注讻"诇 讜讛"讛 讘讗讜诪专 讗讬谞讬 讬讜讚注 讜讻"讛 讘专讗"砖 讘驻专拽 讛谞讬讝拽讬谉 讗讘诇 讘诪专讚讻讬 讘砖诪注转讬谉 讛讜讻讬讞 讘砖诐 专"转 讚诇讗 讗讬讬专讬 讘诪讻讞讬砖讜 讗诇讗 讚讜拽讗 讘讗讬谞讬 讬讜讚注 注"砖 讜拽"诇:


讘讗"讚 讗讘诇 讗"诇 诪讬讚 谞讗诪谉 讘讻诇 注谞讬谉 讻讜' 讜讗驻讬诇讜 讗讬谉 砖讜转拽 讻讜' 注讻"诇 讚讛讗 注"讻 讘讗讬谞讜 砖讜转拽 讗讬讬专讬 专讘讗 讛转诐 讚讜诪讬讗 讚讗讘讬讬 讚讗讬讬专讬 讚讜拽讗 讘诪讻讞讬砖讜 讜拽"诇:


讘讗"讚 讜砖讜转拽 讚讗诪专 讻讜' 谞专讗讛 诇专"讬 讚讛讬讬谞讜 讘讚讘专 砖讬砖 诇讜 诇讬讚注 讻讜' 注讻"诇 注讬讬谉 讘诪专讚讻讬:


讘讗"讚 讚讛讬讬谞讜 讘讚讘专 砖讬砖 诇讜 诇讬讚注 讻讜' 讚讜诪讬讗 讚讗讻诇转 讞诇讘 讗讘诇 讻讜' 砖诇讻讱 诇讗 讬砖讬讘 诇讜 讻讜' 注讻"诇 谞专讗讛 诪讚讘专讬讛诐 讚讙诐 诇讗讘讬讬 讗讬转 诇谉 诇驻诇讜讙讬 讘讛讻讬 讜爪"诇 讚讛讱 讚讗砖转讜 讝讬谞转讛 讘注讚 讗讞讚 讚拽讗诪专 讗讘讬讬 讛讬讗 讛讬讗 诪讬讬专讬 谞诪讬 讘讻讛"讙 讻砖讛讬讛 诇讜 诇讘注诇 诇讬讚注 讜拽爪转 讚讞讜拽 讚诪讬讬转讬 讗讘讬讬 诪讛讛讜讗 住诪讬讗 讚诪讛 讛讬讛 诇讜 诇讬讚注 讜讚讜"拽:


讘讗"讚 讜爪"诇 讻讜' 注讚 讗讞讚 谞讗诪谉 讘讗讬住讜专讬谉 讛讬讬谞讜 讚讜拽讗 诇讛转讬专 讻讜' 讗讘诇 诇讗住讜专 讻讜' 注讻"诇 讜讛讬讬谞讜 讘讚讘专 砖讗讬谉 讘讬讚讜 讗讘诇 讘讚讘专 砖讘讬讚讜 诇讗住讜专 注讚 讗讞讚 讙诐 讻谉 谞讗诪谉 讘讗讬住讜专讬谉 讻诪"砖 诇注讬诇 讙讘讬 谞讚专讬诐 讚注讚 讗讞讚 谞讗诪谉 讘讗讬住讜专讬谉 诪讬讬专讬 讙诐 诇讗住讜专 讘讻讬 讛讗讬 讙讜讜谞讗 讘讚讘专 砖讘讬讚讜 讜拽"诇:


砖诐 讙诪专讗 讜转谞讗 转讜谞讗 注讚 讗讞讚 讗讜诪专 谞讟诪讗转 讜讛讜讗 讗讜诪专 诇讗 谞讟诪讗转讬 驻讟讜专 讻讜' 讻谉 讛讜讗 讘讻诇 谞讜住讞讜转 讙诪专讜转 讬砖谞讜转 讜讘专讬讬转讗 注专讜讻讛 讛讬讗 讘专讬砖 驻专拽 讗诪专讜 诇讜 讘讻专讬转讜转 讜诇注谞讬谉 讘讬讗转 诪拽讚砖 讘讟讜诪讗讛 诪转谞讬讬讗 砖诐 讜诪讛专砖"诇 讛讙讬讛 注讚 讗讞讚 讗讜诪专 谞讟诪讗讜 讜讛诇讛 讗讜诪专 诇讗 谞讟诪讗讜 驻讟讜专 讻讜' 讙诐 诇讗 谞诪爪讗 讘砖讜诐 讚讜讻转讗 讛讗讬 转谞讗 转讜谞讗 讜诪诇转 驻讟讜专 诇讗 砖讬讬讱 讘讝讛 讜诇注谞讬谉 讟讛专讜转 讗诪讜专讛 讗讘诇 讘诪住讻转 讟讛专讜转 讘驻专拽 讛砖专抓 转谞讬 注讚 讗讞讚 讗讜诪专 谞讟诪讗转 讜讛讜讗 讗讜诪专 诇讗 谞讟诪讗转讬 讟讛讜专 讻讜' 注"砖 讜讗讬谉 诇讛拽砖讜转 诇驻讬 谞讜住讞讜转 讛讬砖谞讜转 讚诪讗讬 诪讬讬转讬 讗讘讬讬 诪讘讬讗转 诪拽讚砖 讗注讜砖讛 讘讟讛专讜转 讚讗讬诪讗 讛转诐 讗讬 诇讗讜 讚拽讬诐 诇讬讛 讘谞驻砖讬讛 诇讗 讛讜讛 诪讬讬转讬 讞讜诇讬谉 讘注讝专讛 讗讘诇 讘谞讟诪讗讜 讟讛专讜转讬讱 讻讜' 讻讚讗诪专 诇拽诪谉 讘爪专讬讻讜转讗 讜讬砖 诇讜诪专 讚讗讘讬讬 诪砖讜讛 诇讛讜 诇驻讬 讛讗诪转 讜诇讗 诪讞诇拽 讘讛讻讬 讜诇讗 拽讗诪专 讛讻讗 讗诇讗 诇驻讬 讛住"讚 讗讬 诇讗 讗诪专讛 讜讚讜"拽:





诪讛专"诐

讚"讛 诇讗 讗讘专讜 住讛讚讬 讗诇讗 诇砖拽专讗 讻讜' 诪讻讗谉 讗诪专 专"转 讚讗"爪 注讚讜转 诇拽谞讬谉 讜谞"诇 讚讛"讛 讗诐 讛注讚讬诐 驻住讜诇讬谉 讻讬讜谉 讚讛谞转讘注 诪讜讚讛 砖拽讬讘诇 拽谞讬谉 讗诇讗 砖讟讜注谉 砖讛注讚讬诐 驻住讜诇讬诐 讞讬讬讘 讚讛讗 诇拽谞讬谉 讗"爪 注讚讬诐 讘砖诪讜讚讛 讚诇讗 讗讘专讜 住讛讚讬 讜讻讜' 讜讻谉 注砖讬转讬 诪注砖讛 注诇 注谞讬谉 讻讝讛 讜讻谉 讘转砖讜讘转 讛专讗"砖 讻诇诇 住"讜 住讬诪谉 讬"讞:


住诇讬拽 诪讛专"诐 诪诇讜讘诇讬谉 诪诪住讻转 拽讬讚讜砖讬谉 :





讞讻诪转 砖诇诪讛

专砖"讬 讘讚"讛 注讚 讗讞讚 讻讜' 讗驻讬诇讜 诪讻讞砖讛 诇讬讛 讻讜' 讻爪"诇:





专砖"砖

讙诪专讗 讛"讚 讗讬 讚讗讬转 诇讬讛 住讛讚讬 诇讛讗讬 讻讜' 诪讬 诪爪讬 讗诪专讛 讻讜'. 注讬' 专砖"讗 讘砖诐 转"讬. 讜讬砖讜讘诐 讗讬谞讜 谞讻讜谉 讻诪砖"讻 讛专砖"讗 讜讙诐 转讬专讜爪讜 诇讗 诪讞讜讜专 注"砖. 讜诇注讚"谞 讚诪拽砖讛 讚讗讬 诪讬讬专讬 讚讛讜讜 住讛讚讬 讙诐 诇讚讬讚讛 讛"诇 诇讛讘专讬讬转讗 诇驻专讜砖讬 讘讛讚讬讗 讚诇砖讜谉 讜讗砖讛 讗讜诪专转 讗讚专讘讛 诪砖诪注 讚讗讜诪专转 讘注爪诪讛 讘诇讗 注讚讬诐. 讚讘砖诇诪讗 讗讬谞讛讜 讚讗诪专讬 讻"讗 讝讜 讗砖转讬 讜讻讬讜谉 讚拽讬讚讜砖讬谉 讗讬谞讜 讗诇讗 讘注讚讬诐 诪住转诪讗 讛讘讬讗讜诐 诪砖讗"讻 讟注谞转讗 讚讬讚讛 诇讗 讗讬爪讟专讻讗 诇注讚讬诐 讻诇诇:



砖诐 讚讗讬 讘注讬 诇诪讬讛讚专 诇"诪 讛讚专讬 讘讛讜 讻讜'. 驻专砖"讬 讗讬谞讜 诪讻讜讜谉 讘诇砖讜谉 讛讙诪专讗. 讜诇注"讚 谞诇"驻 讚讝讛 讛讜讛 驻住讬拽讗 诇讛讜 讚拽讬讜诐 讛讚讘专 砖诇讗 讬讜讻诇 讻"讗 诇讞讝讜专 讘讜 讗讬谞讜 讗诇讗 讘注讚讬诐 讚讜拽讗 专拽 讚诪住驻拽讗 诇讛讜 讗讬 诪讛谞讬 诪讬讛讗 讘诇讗 注讚讬诐 讻"讝 讚诇讗 讛讚专讬 讗"讚 讚诇讗 讛讜讛 讻诇讜诐 讜谞诪爪讗 讻"讗 诪讞讝讬拽 讘讞诇拽 讞讘讬专讜 讻驻专砖"讬 讜驻砖讬讟 诇讛讜 讚诇讗 讻讞讚 爪讚 讗诇讗 讚讗祝 诪讬讛讚专 诇讗 诪爪讬 讛讚专讬 讘讛讜:



砖诐 讜转谞讗 转讜谞讗 注讚 讗讞讚 讗讜诪专 谞讟诪讗讜 讻讜'. 注讬' 专砖"讗 讗讘诇 诇讗 诪爪讗谞讜 诇砖讜谉 讜转谞讗 转讜谞讗 讗诇讗 注诇 讛砖谞讜讬 讘诪砖谞讛 讚驻讬' 转讜谞讗 转谞讗 讚讬讚谉 讻讚驻专砖"讬 讘讘"诪 (讙) 讜注诪砖"讻 砖诐. 讜诇讻谉 讬讜转专 谞讻讜谉 诇讙专讜住 讛讻讗 讻讚讗讬转讗 讘讟讛专讜转:



专砖"讬 讚"讛 诪讬 诪爪讬 讗诪专讛. 讚转讬讛讜讬 讻讜' 砖诇讛 讜砖诇讛谉 讘住驻拽. 讜讚讜讞拽 砖讝讛 诇讗 谞讝讻专 讘讛讘专讬讬转讗. 讜诇注讚"谞 讚诪拽砖讛 诪讛讗 讚讙讜讘讛 讻转讜讘转讛 诪谉 讛讞讘讬诇讛 讚讻讬讜谉 讚讗讬讻讗 住讛讚讬 讚砖诇讛诐 讛讬讗 讗"讻 讗诪讬专转讛 讚砖诇讛 讛讬讗 诇讗讜 讻诇讜诐. 讜讗讬 讚诪诪"谞 讗讬转 诇讛 讻转讜讘讛 诪讞讚 诪谞讛讜谉. 讛诇讗 讛讬讗 讗讜诪专转 砖讗讬谞讛 讗砖转讜 砖诇 讻"讗 诪讛诐:



专砖"讬 讚"讛 讛讻讗 拽讗 讞讬讬讘讛 诇讗讞专讬谞讬. 讜拽专讜讘讬讜 谞讗住专讬谉 讘讛. 讜讻"注 讛专"谉 讜讗"爪 讗诇讗 诪砖讜诐 讚讗住专 诇讛 讗讻"注. 讜谞"诇 讚砖讬讙专讗 讚诇讬砖谞讗 诪谉 砖拽专讜讘讜转讬讛 讻讜' 谞拽讬讟. 讜讻谉 讘诪转谞讬转讬谉 讙讘讬 讛讬讗 讗讜诪专转 拽讬讚砖转谞讬 讚转谞讬 讚讛讬讗 讗住讜专讛 讘拽专讜讘讬讜 (讜讻谉 讘住讬驻讗 讜讙讚讜诇讛 讗住讜专讛 讘拽专讜讘讬讜) 注"讻 爪"诇 讚砖讬讙专讗 讚专讬砖讗 讛讜讗 讗住讜专 讘拽专讜讘讜转讬讛 谞拽讬讟 讚讘讛 讛"诇 诇诪讬转谞讗 讚讗住讜专讛 诇讻"注 诪砖讜诐 讗"讗 讚讛讗 注"讻 讗讬讬专讬 讘讚诇讗 谞转谉 诇讛 讙讟 讚讗诐 谞转谉 诇讛 讙讟 讬讛讬讛 讛讜讗 讙"讻 谞讗住专 讘拽专讜讘讜转讬讛:



转讚"讛 诇讗 (讘住讜驻讜). 讜讻"诪 讘驻"拽 讚住谞讛讚专讬谉 讻讜' 注诪砖"讻 注"讝 讘讞"讛 砖诐:



转讚"讛 讗"诇. 讗讘诇 砖谞讬诐 谞讗诪谞讬诐 讻讜'. 专"诇 讘讗讜诪专 讗"讬 讜讗驻讬' 诇专讘谞谉 讚专"诪 讜讻谉 诪讘讜讗专 讘讚讘专讬讛诐 讘讻专讬转讜转 砖诐 讘讚"讛 讗诇讗. 讜专讗讬讬转诐 诪专"诪 谞讻讜谞讛 讚讜讚讗讬 讙诐 讛讜讗 诇"驻 注诇 讚专砖转 讗讜 讛讜讚注 讜诇讗 砖讬讜讚讬注讜讛讜 讗讞专讬诐 讜讞讝讬谞谉 诇讬讛 讚讘讘' 注讚讬诐 讗驻讬诇讜 诪讻讞讬砖诐 诪讞讬讬讘 讗诇诪讗 讚讘' 注讚讬诐 诇讗 诪讬拽专讬 讛讜讚讬注讜讛讜 讗讞专讬诐 讜讙诐 专讘谞谉 诇"驻 注诇讬讜 讗诇讗 诪讟注诐 讚讗诐 讬专爪讛 诇讜诪专 诪讝讬讚 讛讬讬转讬 讜讝"讗 讗诇讗 讘讗讜诪专 讜讚讗讬 诇讗 讗讻诇转讬. 讗讱 诇驻"讝 讗讬谞讜 诪讚讜讬讬拽 诪砖"讻 讘讚讘讜专 砖讗讞"讝 讜讘讛讗 讗讬讻讗 专讘讜转讗 诇专"诪 讻讜' 讚讛诇"诇 讚诪砖讜诐 驻诇讜讙转讗 讚专讘谞谉 谞拽讬讟 讚诇"驻 讗诇讗 讘诇讗 讗讻诇转讬 讚讜拽讗:



转讚"讛 谞讟诪讗讜. 讜注转讛 讻讜' 讬砖 讙' 讚讬谞讬诐 讘讚讘专 砖讛讜讗 讘讬讚讜 讻讜'. 讻爪"诇:



讘讗"讚 讻讙讜谉 砖讗诪专 (讻爪"诇) 诇讜 讻讜' 讘驻谞讬讱 讚讜诪讬讗 讚讗讻诇转 讞诇讘. 专"诇 讚讜讚讗讬 诪讬讬专讬 讚讗"诇 讚讛"诇 诇讬讚注 讚讗诇"讻 讛"诇 讛讜讚讬注讜讛讜 讗讞专讬诐 讚驻讟讜专 诪拽专讘谉 讻诪砖"讻 诇注讬诇:



讘讗"讚 (讘讚祝 讛住诪讜讱) 讜讻砖讗讚诐 注讜砖讛 讞讘讬专讜 砖诇讬讞 讻讜' 谞讗诪谉 讚讛讬讛 讘讬讚讜. 讻爪"诇 注讬' 讘讚讘专讬讛诐 讘讙讬讟讬谉 砖诐. 讜谞专讗讛 讚讻讗谉 诪驻专砖讬 讻诇 砖讘讬讚讜 谞讗诪谉 讛讬讬谞讜 讚讻讬讜谉 砖讘讬讚讜 讛讜讗 讛"诇 讻砖诇讜 讻诪砖"讻 讛专讗"砖 砖诐 讘讚讬谉 讬"讞 (讜讗讙讘 专讗讬转讬 诇讜 讘讚讬谉 讛讬"讘 砖讻' 讚讘专 砖讗讬谉 注转讛 讘讬讚讜 讗讜 诇讗 讛讬讛 讘讬讚讜 诪注讜诇诐 讻讜' 讗讬谞讜 谞讗诪谉 讻讜'. 讜转诪讜讛 讚讛诇讗 诇拽诪谉 讘讚讬谉 讛讬"讚 驻住拽 讻专讘讗 讚讻讬讜谉 讚讛讬讛 讘讬讚讜 谞讗诪谉 讗注"驻 砖讗讬谉 注转讛 讘讬讚讜 讜讗驻讬' 讘诪讻讞讬砖讜) 讜诪砖"讻 讜诪讛讬诪谉 注诇讬讛 讻讘讬 转专讬 讻讜'. 谞专讗讛 讚讝讛 讟注诐 讗讞专:





驻谞讬 讬讛讜砖注

讘讚"讛 讜讙讜讘讛 讻转讜讘转讛 诪谉 讛讞讘讬诇讛 诪诪"谞 讜讛诪讜转专 诪讜讟诇 讘住驻拽 讻讜' 注讻"诇. 谞专讗讛 讚专砖"讬 诇砖讬讟转讜 砖讻转讘 讘专讬砖 讘讘讗 诪爪讬注讗 讚诪讜拽诪讬谞谉 专讬砖讗 讘诪爪讬讗讛 讜住讬驻讗 讘诪拽讞 讜诪诪讻专 讚讜拽讗 讘讛讛讜讗 讗诪专讬谞谉 讬讞诇讜拽讜 讚讗讬诪专 转专讜讬讬讛讜 讘讛讚讚讬 讗讙讘讛讜讛 诪砖讗"讻 讘讗讜诪专 讗专讙转讬 讚讞讚 诪讬谞讬讬讛讜 专诪讗讬 讗诪专讬谞谉 讬讛讗 诪讜谞讞 注讚 砖讬讘讗 讗诇讬讛讜 讜讗"讻 讛"谞 讘讛讛讬讗 讚讞讘讬诇讛 讚讞讚 诪讬谞讬讬讛讜 专诪讗讬 讬讛讗 诪讜谞讞 讗讘诇 讻讘专 讻转讘转讬 砖诐 讚讗讬谉 讝讛 砖讬讟转 讛转讜住驻讜转 讜讛驻讜住拽讬诐 讜讻谉 谞专讗讛 诪诇砖讜谉 讛专砖讘"讗 讜讛专讬讟讘"讗 讝"诇 讘砖诪注转讬谉 注讬讬谉 讘讚讘专讬讛诐 讘讗专讬讻讜转:


讘讚"讛 诪讬 诪爪讬 讗诪专讛 讗诇讜 砖谞讬 注讘讚讬讬 讜讞讘讬诇讛 砖诇讬 讚转讬讛讜讬 诪讜转专 讛讻转讜讘讛 砖诇讛 讜砖诇讛谉 讘住驻拽 注讻"诇. 谞专讗讛 讚诇讗 谞讬讞讗 诇讬讛 诇专砖"讬 诇驻专砖 拽讜砖讬讬转 讛讙诪专讗 诪讬 诪爪讬 讗诪专讛 讗诇讜 砖谞讬 注讘讚讬讬 诇讞讜讚 讚讗"讻 诇讗讬讝讛 爪讜专讱 谞拽讬讟 讛诪拽砖讛 诇砖讜谉 讜讞讘讬诇讛 砖诇讬 讜注讜讚 讚讛讗 讗驻砖专 讚讗讬讬专讬 砖驻讬专 讚诇讗讞专 砖讟注谞讛 讛讘讬讗 讻"讗 注讚讬诐 砖拽讬讚砖讛 讜诇讻讱 讛讜讻专讞 专砖"讬 讝"诇 诇驻专砖 注讬拽专 讛拽讜砖讬讗 讗祝 诇注谞讬谉 讛讞讘讬诇讛 讙讜驻讗 讚诪讻讬讜谉 砖讛讘讬讗 讻"讗 注讚讬诐 砖拽讬讚砖讛 讜讗"讻 讜讚讗讬 讗讬谉 诇讛 注讜讚 砖讜诐 讞诇拽 讘讞讘讬诇讛 拽讜讚诐 讛讙讬专讜砖讬谉 讚讻诇 诪讛 砖讘讬讚 讛讗砖讛 诪住转诪讗 讛讜讗 讘讞讝拽转 讛讘注诇 讜讗"讻 讗祝 诇讗讞专 讙讬专讜砖讬谉 讗诪讗讬 讬讛讗 诪讜谞讞 讘砖讘讬诇 讟注谞转讛 砖讛讬讗 砖诇讛 讜诇讗讬讝讛 爪讜专讱 拽转谞讬 讻诇诇 讟注谞转 讛讗砖讛 讘诪讛 砖讗诪专讛 讗诇讜 砖谞讬 注讘讚讬讬 讜讞讘讬诇讛 砖诇讬 讻讬讜谉 讚诇讗 谞砖转谞讛 讛讚讬谉 讘砖讘讬诇 讻讱 讻诇诇 讗祝 诇注谞讬谉 讛讞讘讬诇讛 砖讛专讬 讗诐 谞转专爪讜 讗讞"讻 砖谞讬 讛讗谞砖讬诐 诇讞诇拽 讗讜 砖讛讜讚讛 讗' 诇讞讘讬专讜 讗讬谉 诪砖讙讬讞讬谉 讻诇诇 讘讚讘专讬讛 诇讜诪专 砖讬讛讗 诪讜谞讞 讘砖讘讬诇讛 讻谉 谞"诇 讘讻讜讜谞转 专砖"讬 讝"诇 讗诇讗 讚讗讻转讬 讗讬讻讗 诇诪讬讚拽 诪讗讬 拽讜砖讬讗 讛讗 砖驻讬专 诪砖讻讞转 诇讛 讚讗祝 诇讗讞专 砖讛讘讬讗讜 讻"讗 注讚讬诐 砖谞转拽讚砖讛 讗驻"讛 诪爪讬 讟注讬谉 砖驻讬专 讞讘讬诇讛 砖诇讬 讚砖诪讗 讛讬讗 讗专讜住讛 注讚讬讬谉 砖讛专讬 诇讗 讛讘讬讗讜 注讬讚讬 谞讬砖讜讗讬谉 讗诇讗 注讬讚讬 拽讬讚讜砖讬谉 讻诪讜 砖驻专砖"讬 诇讛讚讬讗 讜讗"讻 讘讗专讜住讛 诇讗 砖讬讬讱 诇讜诪专 诪讛 砖讘讬讚 讛讗砖讛 讛讜讗 讘讞讝拽转 讛讘注诇. 讜讬砖 诇讬讬砖讘 讻讬讜谉 讚诇诪讗讬 讚住"讚 讛砖转讗 诇讗 讗转讬 讛转谞讗 诇讗砖诪注讬谞谉 讗诇讗 讘讚讬谉 讛讞讘讬诇讛 诇讞讜讚 讗"讻 诇诪讛 讛讜爪专讻讛 诇讬讟注讜谉 讗诇讜 砖谞讬 注讘讚讬讬 讛"诇 诇诪讬转谞讬 讚讟讜注谞转 讗专讜住讛 讗谞讬 讗注"讻 讚诪讗讞专 砖讟注谞讜 讻"讗 讝讜 讗砖转讬 讛讬讬谞讜 讗砖转讬 谞砖讜讗讛 讜讗"讻 诪住转诪讗 讗讬讬专讬 砖讛讘讬讗讜 讙"讻 注讬讚讬 谞讬砖讜讗讬谉 讗讞"讻 讜讗"讻 讗讬诇讜 讛讬讛 讚讬谉 讛讞讘讬诇讛 诪砖转谞讛 讘砖讘讬诇 讻讱 砖讗诪专讛 讗诇讜 砖谞讬 注讘讚讬讬 讛讜讬 讗转讬 砖驻讬专 讗诇讗 讚注讬拽专 拽讜砖讬讬转 讛诪拽砖讛 讘诪讛 砖诇讗 谞砖转谞讛 讛讚讬谉 讻诇诇 讘砖讘讬诇 讟注谞转讛 诇注谞讬谉 诪讜转专 讛讞讘讬诇讛 讗"讻 诇诪讗讬 拽转谞讬 诇讛 讻谉 谞"诇 讘讻讜讜谞转 专砖"讬 讝"诇 讜讚讜拽 讛讬讟讘 讜注讬讬谉 注讜讚 诇拽诪谉 讘住诪讜讱:


讘讚"讛 注讚 讗' 讘讛讻讞砖讛 讚讗讬讻讗 讞讚 住讛讚讗 讚诪讻讞讬砖 诇讬讛 诪讬 诪讛讬诪谉 讻讜' 注讻"诇. 诇讻讗讜专讛 讬砖 诇转诪讜讛 讚讘驻砖讬讟讜转 讛"诪 诇驻专砖 讚注"讗 讘讛讻讞砖转 讛讘注诇 讚讘专 谞诪讬 驻砖讬讟讗 讚诇讗 诪讛谞讬 讻讚诪讜讻讞 讘讻讜诇讛 砖诪注转讬谉 讘住诪讜讱 讘诪讬诪专讗 讚讗讘讬讬 讜专讘讗 讘谞讟诪讗讜 讟讛专讜转讬谉 讚诇讗 诪讛讬诪谉 讗诇讗 讻砖讛诇讛 砖讜转拽 讗讜 砖讗讜诪专 讗讬谞讬 讬讜讚注 讻诪讜 砖讬讘讜讗专 讗讻诇 讘诪讻讞讬砖讜 诪砖诪注 诇讻"注 诇讗 诪讛讬诪谉 注讚 讗' 诇讗住讜专 讜诪讜转专讬谉 诇讻诇 讗讚诐 讜讘讗诪转 专讗讬转讬 砖讛砖"讱 讘讬"讚 住讬诪谉 拽讻"讝 住"拽 讬"讚 讻转讘 讚诇讗 讻驻专砖"讬 讜讻转讘 讙"讻 讚讘转砖讜讘讜转 诪讛专"诐 驻讗讚讜讜讬 讝"诇 讛讘讬讗 谞讜住讞讗 讗讞专转 讘诇砖讜谉 专砖"讬. 讗诪谞诐 诇诪讗讬 讚驻专讬砖讬转 诇注讬诇 讘砖诪注转讬谉 谞"诇 讚驻讬专砖"讬 讻讗谉 诪讜讻专讞 讚诪讚讗诪专讬谞谉 诇注讬诇 讚专讘 讬讛讜讚讛 讗诪专 专讘 讚讗诪专 讛诪拽讚砖 讘注"讗 讗讬谉 讞讜砖砖讬谉 诇拽讬讚讜砖讬讜 讗讬讛讜 讙讜驻讗 诪住驻拽讗 诇讬讛 讘砖谞讬讛诐 诪讜讚讬谉 讜专驻讬讗 讘讬讚讬讛 讗诇诪讗 讚注讬拽专 诪讬诪专讗 讚专讘 讛讬讬谞讜 讘讛讻讞砖转 讗' 诪讛诐 讜讗驻"讛 讗讬爪讟专讬讱 诇讗砖诪注讬' 讚诇讗 谞讬诪讗 讚诪爪讟专驻讬谉 注讚讜转 讛讘注诇 讚讘专 诇注讚讜转 讛注讚 讗' 诇讗讜住专讛 诇注诇诪讗 诪讟注诪讗 讚驻专讬砖讬转 讗讬 诪讚讗讜专讬讬转讗 讗讜 诪讚专讘谞谉 讜诇驻"讜 讛讗 讚讗诪专 专讘讛 讘专 专讘 讛讜谞讗 谞诪讬 诪砖诪讬讛 讚专讘 讘讛讗讬 诇讬砖谞讗 讙讜驻讗 讛诪拽讚砖 讘注"讗 讗讬谉 讞讜砖砖讬谉 讛讬讬谞讜 谞诪讬 讘讗讬谉 诪讜讚讬诐 讗诇讗 砖讗' 诪讻讞讬砖 讜讗讛讗 诪讬诇转讗 讙讜驻讗 诪拽砖讛 专讘 讗讞讚讘讜讬 讘专 讗诪讬 诪讘专讬讬转讗 讚讛讻讗 诪讛讱 讘专讬讬转讗 讚爪专讬讻讛 砖谞讬 讙讬讟讬谉 讜讗"讻 注"讻 住讘专 专讘 讗讞讚讘讜讬 讚注"讗 讘拽讬讚讜砖讬谉 诪讛谞讬 讗祝 讘讛讻讞砖转 讛讗砖讛 讜诪讟注诪讗 讚驻专讬砖讬转 讚诪爪专驻讬谉 注讚讜转 讛诪拽讚砖 诇讘讛讚讬 注"讗 诇砖讜讜讬转讛 讘讞讝拽转 砖讗讬谞讛 驻谞讜讬讬讛 讚驻诇讙讬谞谉 讚讬讘讜专讗 讗讜 诪砖讜诐 讞讜诪专讗 讚专讘谞谉 诪砖讜诐 诇注讝 讚讗讬讻讗 转专讬 住讛讚讬 砖讗讬谉 拽讬讚讜砖讬谉 转讜驻住讬谉 讘讛 诇注诇诪讗 讻"砖 讛讻讗 讘讛讱 讘专讬讬转讗 讚讗讬讻讗 转专讬 住讛讚讬 诇讘讚 诪注讚 讗' 讚注诇诪讗 讜讗"讻 诪讗讬 拽讗诪专 讜转住讘专讗 讛讗 注诇 讝讛 讗谞讜 讚谞讬谉 讚诇专讘 注"讗 讘讛讻讞砖讛 诇讗 诪讛讬诪谉 讗祝 诇注谞讬谉 拽讬讚讜砖讬谉 讜诇专讘 讗讞讚讘讜讬 诪讛讬诪谉 诇讻讱 讛讜讻专讞 专砖"讬 诇驻专砖 讚讜转住讘专讗 注"讗 讘讛讻讞砖讛 诪讬 诪讛讬诪谉 诇讗讜 讗讛讻讞砖转 讛讗砖讛 拽讗讬 讗诇讗 讗讛讻讞砖转 讛注讚 讗' 拽讗讬 讻谉 谞"诇 讘讻讜讜谞转 专砖"讬 讝"诇 讗诇讗 讚诇驻"讝 诪讛 砖讻转讘 专砖"讬 讗讞"讻 讚讗讬谉 讛讗讞讚 讘讗 讗诇讗 诇砖讘讜注讛 讻讜' 爪专讬讱 讘讬讗讜专 讚诪讛讗讬 诇讬砖谞讗 诪砖诪注 讚讗讛讻讞砖转 讛讘注"讚 拽讗讬 讗诐 诇讗 砖谞讗诪专 讚讻讜讜谞转 专砖"讬 讙诐 讘讝讛 讚住"诇 注讚 讛诪住讬讬注 驻讜讟专 诪砖讘讜注讛 讜讗"讻 讬驻讛 讻转讘 讚讛讻讗 讘诪诪讜谉 讙讜驻讗 砖讘讜注讛 诇讗 砖讬讬讻讗 讗"讻 诇讻"注 诇讗 诪讛谞讬 讻诇诇 讘拽讬讚讜砖讬谉 讻诪"砖 专砖"讬 诇讛讚讬讗 诇注讬诇 讘砖诪注转讬谉 讘讚"讛 讜讗讬 诇讬讻讗 注讚讬诐 讜讚讜拽 讛讬讟讘:


(拽讜谞讟专住 讗讞专讜谉) 注"讘 专砖"讬 讘讚"讛 注讚 讗' 讘讛讻讞砖讛 讚讗讬 讗讬讻讗 讞讚 住讛讚讬 讚诪讻讞讬砖 诇讬讛 诪讬 诪讛讬诪谉. 讜讻转讘转讬 讚讛砖"谉 讘讬"讚 住讬' 拽讻"讝 住"拽 讬"讚 讻转讘 砖讘转砖讜讘转 诪讛专"诐 驻讗讚讜讛 讛讘讬讗 谞讜住讞讗 讗讞专转 讘诇砖讜谉 专砖"讬 讚讗驻讬诇讜 讛讬讻讗 讚诇讬讻讗 讞讚 住讛讚讬 讚诪讻讞讬砖 诇讬讛 讗诇讗 讘讛讻讞砖转 讛讘注诇 讚讘专 谞诪讬 诇讗 诪讛讬诪谉 讜讗谞讬 讛讜讻讞转讬 讚驻讬专砖"讬 讻讗谉 诇驻讬 讙专住转讬谞讜 诪讜讻专讞 诪住讜讙讬讗 讚砖诪注转讬谉:


讙诪专讗 讜讛讻讗 讛讻讬 拽讗诪专 爪专讬讻讛 讘' 讙讬讟讬谉 诇讙讘讜转 讻转讜讘转讛 诪谉 讛讞讘讬诇讛 讜驻专砖"讬 讝"诇 讚讻转讜讘讛 讙讘讬讗 诪诪"谞. 讜诇讻讗讜专讛 诇驻"讝 讛讬讛 讘讚讬谉 砖转讙讘讛 砖转讬 讻转讜讘讜转 讚讛讗 诪爪讬讗 诇诪讬诪专 诇讻诇 讗讞讚 讜讗讞讚 诪诪"谞 讗讜 砖讛讞讘讬诇讛 讻讜诇讛 砖诇讬 讜诇驻讬 讚讘专讬讱 转谉 诇讬 讻转讜讘讛 讗诇讗 讚诇砖讬讟转 专砖"讬 讝"诇 讜讚讗讬 诇讗 拽砖讛 诪讬讚讬 讚讻讬讜谉 砖讛讚讬谉 讘诪讜转专 讻转讜讘转讛 砖讬讛讗 诪讜谞讞 注讚 砖讬讘讗 讗诇讬讛讜 讜注"讻 讛讬讬谞讜 诪砖讜诐 讚讻诇 讗讞讚 诪注讻讘 诇讜诪专 砖讬讛讗 诪讜谞讞 讻讚讬 砖讛讬讜诐 讗讜 诇诪讞专 讬讘讬讗 注讚讬诐 诇讬讟讜诇 砖诇讜 讜讗"讻 讗"讗 诇讛讗砖讛 诇讙讘讜转 讻"讗 讻转讜讘讛 讗讞转 诪讻诇 讗讞讚 讛讞爪讬 讜砖谞讬 砖诇讬砖讬诐 注"讻 讬讛讬讜 诪讜谞讞讬诐 砖讛专讬 讻诇 讗讞' 诪讛诐 诪注讻讘 诇讜诪专 砖讬讘讬讗 注讚讬诐 砖讻诇 讛讞讘讬诇讛 砖诇讜 讜讗"讻 讘讜讚讗讬 讬讻讜诇 诇注讻讘 砖诇讗 转讟讜诇 讗诇讗 讻讚讬 讻转讜讘讛 砖诪讙讬注 诇讛 诪诪谞讜. 讗诇讗 诇砖讬讟转 讛住讜讘专讬诐 讚讗祝 注诇 讙讘 讚讗讞' 诪讛诐 专诪讗讬 讗驻"讛 讛讚讬谉 讚讬讞诇讜拽讜 讛讬讻讗 砖讛讞诇讜拽讛 讬讻讜诇讛 诇讛讬讜转 讗诪转 讜讗"讻 讛"讛 讛讚讬谉 砖讞讜诇拽讬谉 讛讞讘讬诇讛 讘讬谉 砖诇砖转谉 讜讗"讻 诇诪讛 诇讗 转讟讜诇 诪讻诇 讗讞' 讻讚讬 讻转讜讘转讛 诪诪"谞. 讜讘讞讬讚讜砖讬 讛专砖讘"讗 讝"诇 谞专讗讛 砖讛专讙讬砖 讘讝讛 讜诪砖"讛 讚拽讚拽 讜讻转讘 讚讗讬讬专讬 砖讛讞讘讬诇讛 讘讬讚 讛砖诇讬砖 讗讜 讘讬讚 讛讘"讚 讜讝讛 讚讜讞拽 讜讬讜转专 讛讬讛 谞专讗讛 诇讛讻专讬讞 诪讻讗谉 砖讬讟转 专砖"讬 讝"诇 讘驻"拽 讚诪爪讬注讗 讜讻讚驻专讬砖讬转 谞诪讬 讛转诐 砖讛讬讗 讙"讻 砖讬讟转 讛专诪讘"谉 讝"诇:


讗诪谞诐 讻谉 讛专讬讟讘"讗 讝"诇 讘讞讬讚讜砖讬讜 讘砖诪注转讬谉 诪砖诪注 讚诪住驻拽讗 诇讬讛 讘注讬拽专 讛讚讬谉 讗讬 讛诪讜转专 讬讛讗 诪讜谞讞 注砖讬"讗 讗讜 讚讬讞诇讜拽讜 讜讗驻"讛 讗转讬 诇讬讛 砖驻讬专 讛讗 讚讗讬谉 谞讜讟诇转 讻"讗 讻转讜讘讛 讗讞转 讚讛讗 讛讬讗 讙讜驻讗 诇讗 诪爪讬讗 诇诪讬讙讘讗 讻诇诇 讘转讜专转 讻转讜讘讛 砖讛专讬 讛讬讗 诪讜讚讬转 诇驻讬 讚讘专讬讛 砖讗讬谞讛 讗砖转讜 讜讗"讻 讗讬谉 诇讛 讻转讜讘讛 讗诇讗 诇驻讬 砖注讬拽专 讚讬谞诐 讗讬谞讜 讗诇讗 注诇 讛讞讘讬诇讛 讜讛"诇 讻讗讞讚 讗讜诪专 讻讜诇讛 砖诇讬 讜讗讞' 讗讜诪专 讞爪讬讛 砖诇讬 讜诪砖"讛 谞讜讟诇转 讻转讜讘转讛 转讞讬诇讛 讻讬讜谉 讚诇讚讘专讬 讻讜诇诐 注专讱 讚诪讬 讻转讜讘转讛 诪转讜谉 讛讞讘讬诇讛 砖诇讛 讜讛诪讜转专 讬讞诇讜拽讜 讜诪住讬拽 讛专讬讟讘"讗 讝"诇 砖讗诐 讞诇拽讜 讘讬谞讬讛诐 转讞诇讛 讛讞讘讬诇讛 讘讬谉 砖诇砖转谉 讘砖讜讛 诪诪讬诇讗 讚转讜 诇讗 诪爪讬讗 诇诪讬讙讘讗 讻诇诇 讘转讜专转 讻转讜讘讛 讻讬讜谉 砖讛讬讗 诪讜讚讬转 砖讗讬谉 诇讛 讻转讜讘讛 讜讗讬谞讛 讗砖转讜 讜讗祝 砖讗讬谞讬 讻讚讬 诇讛讻专讬注 诪"诪 谞"诇 讚讘专讬 讛专讬讟讘"讗 讝"诇 讘专讜专讬谉 讘讟注诪谉 讜讛讜爪专讻转讬 诇讛注转讬拽 讻讚讬 诇讬讬砖讘 讛住讜讙讬讬讗 讚讘住诪讜讱:


砖诐 讜专讘讬 诪讗讬专 讛讬讗 讚讗诪专 诪讟诇讟诇讬诐 诪砖转注讘讚讬 诇讻转讜讘讛. 讜讻转讘讜 讛专讗"砖 讜讛专砖讘"讗 讜讛专讬讟讘"讗 讝"诇 讘砖诪注转讬谉 讚诪讻讗谉 诪砖诪注 讚诇专讘谞谉 讚专"诪 讚讗诪专讬 诪讟诇讟诇讬 诇讗 诪砖转注讘讚讬 讛讬讬谞讜 讗驻讬诇讜 诪讬谞讬讛 讚讬讚讬讛 讙讜驻讗 讜讻"讻 讘转讜住' 讘讻诪讛 讚讜讻转讬 讗诇讗 讚讛专砖讘"讗 讝"诇 讻转讘 讘讞讬讚讜砖讬讜 讘砖诐 讛专讗讘"讚 讝"诇 讚讬砖 诇转诪讜讛 讛讗 诪讬谞讬讛 拽讬"诇 讚讗驻讬诇讜 诪讙诇讬诪讗 讚注诇 讻转驻讬讛 讜诪砖"讛 讻转讘 讛专讗讘"讚 讝"诇 讚讗讬讬专讬 砖诪转 讜注讬讬谉 诪讛 砖讻转讘 讛专砖讘"讗 讝"诇 讘讝讛:


讗诪谞诐 讻讘专 讻转讘转讬 讘讻诪讛 讚讜讻转讬 讘讻转讜讘讜转 讜讘专"驻 讛谞讜讬拽讬谉 讙讘讬 驻讬住拽讗 讚讻转讜讘转 讗砖讛 讘讝讬讘讜专讬转 讚讗讬讻讗 诇诪讬诪专 讚讗讝讚讜 诇讟注诪讬讬讛讜 讚专"诪 诇讟注诪讬讛 讚住"诇 讻转讜讘讛 讚讗讜专讬讬转讗 讜诪砖"讛 诇讗 讙专注 诪砖讗专 讞讜讘 讚诪讟诇讟诇讬 诪砖转注讘讚讬 讜专讘谞谉 讚专"诪 住"诇 讻转讜讘讛 讚专讘谞谉 讜讛"诇 讻诪讜 砖讗专 转谞讗讬 讻转讜讘讛 讚诇讗 讙讘讬讗 讗诇讗 诪拽专拽注 讗诇讗 讚讻诇 讛诪驻专砖讬诐 讛拽讚诪讜谞讬诐 诇讗 专爪讜 诇驻专砖 讻谉 诪砖讜诐 讚讬砖 诪讛谉 住讜讘专讬诐 讚讛诇讻讛 讻诪"讚 讻转讜讘讛 讚讗讜专讬讬转讗 讜讗驻"讛 拽讬"诇 谞诪讬 讻专讘谞谉 讚诪讚讬谞讗 诪讟诇讟诇讬 诇讗 诪砖转注讘讚讬 讗祝 诪讬谞讬讛 讜诪砖"讛 讘拽砖讜 讟注诪讬诐 专讘讬诐 讗诇讗 讚诇注谞"讚 谞专讗讛 讚讘诇讗"讛 住讜讙讬讗 讚讛讻讗 诇讗 诪讻专注转 诪讬讚讬 讚诇注讜诇诐 讗讬诪讗 诇讱 讚讻诇 讻转讜讘转 讙专讜砖讛 砖谞讙讘讬转 讘讞讬讬 讘注诇讛 诇讻"注 讙讘讬讗 谞诪讬 诪诪讟诇讟诇讬 讻讬讜谉 讚驻专讬注转 讘注"讞 诪爪讜讛 讜诪讻讬谉 讗讜转讜 注讚 砖转爪讗 谞驻砖讜 讻"砖 砖讬讜专讚讬谉 诇谞讻住讬讜 讜谞驻专注讬谉 诪诪谞讜 诪诪讟诇讟诇讬诐 砖诇讜 讗诇讗 讚讛讻讗 讘砖诪注转讬谉 诇讗 砖讬讬讱 讛讱 诪讬诇转讗 讻诇诇 砖讛专讬 讛讗砖讛 讗讬谉 诇讛 诇转讘讜注 诪诪谞讜 讻诇诇 讞讜讘 讻转讜讘转讛 砖讛专讬 讛讜讚讬转 砖讗讬谞讛 讗砖转讜 讜讘转专 讛讜讚讗讛 讚讬讚讛 讗讝诇讬谞谉 砖驻讬专 讻诪"砖 讘砖诐 讛专讬讟讘"讗 讝"诇 讘住诪讜讱 讗诇讗 讚讛讗 讚讗诪专讬谞谉 讚讙讜讘讬转 讻转讜讘转讛 诪讛讞讘讬诇讛 讛讬讬谞讜 诪砖讜诐 讚讛"诇 讻讗讬诇讜 讗' 讗讜诪专 讻讜诇讛 砖诇讬 讜讗' 讗讜诪专 讞爪讬' 砖诇讬 讜讗"讻 诪爪讬谞谉 诇诪讬诪专 讘驻砖讬讟讜转 讚讻诇 讝讛 讚讜拽讗 诇专讘讬 诪讗讬专 讚讗诪专 诪讟诇讟诇讬 诪砖转注讘讚讬 诇讻转讜讘讛 诇讗讞专 诪讜转讜 讜讛讬讬谞讜 诇驻讬 砖谞砖转注讘讚讜 诇讜 诪砖注转 讛诇讜讜讗讛 诇诪驻专注 讜讗"讻 诇驻"讝 讛讜讬 砖驻讬专 讻讗讜诪专 讞爪讬' 砖诇讬 讻讬讜谉 砖诇驻讬 讚讘专讬讛诐 讬砖 诇讛讗砖讛 诪讬讛讗 讞诇拽 讘讙讜祝 讛讞讘讬诇讛 讻讚讬 砖讬注讜专 讻转讜讘转讛 讜讻讗讬诇讜 讛谉 讘专砖讜转讛 诪砖注讛 专讗砖讜谞讛 诪砖讗"讻 诇专讘谞谉 讚专"诪 讚诪讟诇讟诇讬 诇讗 诪砖转注讘讚讬 诇讻转讜讘讛 诪讬讛讗 诇讗讞专 诪讬转讛 讜讛讬讬谞讜 注"讻 讚砖讬注讘讜讚 讚讬讚讛 诇讗 讛讜讬 注诇 讛诪讟诇讟诇讬诐 讻诇诇 注讚 砖转注诪讜讚 讘讚讬谉 讜转转讘注 讻转讜讘转讛 讜讬转讞讬讬讘讜 讜讗讝 讬讜专讚讬谉 讛讘"讚 诇谞讻住讬讜 讜谞驻专注讬谉 诪讛诪讟诇讟诇讬诐 讻讚讬 诇拽讬讬诐 诪爪讜转 驻专讬注转 讘"讞 讜讗"讻 诇讗 砖讬讬讱 讛讻讗 讛讗 诪讬诇转讗 讻讬讜谉 砖讗讬谞讛 讬讻讜诇讛 诇转讘注谉 讻诇诇 注诇 讻转讜讘转讛 砖讛讜讚讬转 砖讗讬谉 诇讛 讜诇讗 砖讬讬讱 驻专讬注转 讘"讞 讻诇诇 讗"讻 讛讚专 讛讜讬 诇讬讛 讻讗讬诇讜 讗讞讚 讗讜诪专 讻讜诇讛 砖诇讬 讜讗谞谉 住讛讚讬 讚讻诇 诪讛 讚转驻讬住 讞讚 讚讬讚讬讛 讛讜讗 讻讗讬诇讜 讛讜讞讝拽 讘讛 讻讘专 讜讗"讻 转讜 诇讬讻讗 讚讬谉 讙讘讬讬转 讻转讜讘讛 讻诇诇 讻诪"砖 讘住诪讜讱 讘诪住拽谞转 讛专讬讟讘"讗 讝"诇 讻谉 谞"诇 谞讻讜谉 讜讘专讜专 讘注讝讛"讬 讜讛转诪讬讛 拽讬讬诪转 注诇 讛专讬讟讘"讗 讝"诇 砖诇讗 驻讬专砖 讻谉 讜讗讜诇讬 诪拽讜诐 讛谞讬讞讜 诇讬 诪谉 讛砖诪讬诐. 讜讛诪注讬讬谉 驻' 诪讬 砖讛讬讛 谞砖讜讬 讙讘讬 砖诇砖 谞砖讬诐 讚祝 爪"讙 讜讘住讜祝 驻专拽 讙讟 驻砖讜讟 讘诪讛 砖讻转讘转讬 注诇 拽讜砖讬讬转 讛转讜住驻讜转 注诇 讚专砖转 讬讜爪讬讗 讗诇讬讱 讛注讘讜讟 讚讬诇驻讬谞谉 砖讬注讘讜讚讗 讚讗讜专讬讬转讗 讜讛拽砖讜 讚诪讬谞讬讛 讗驻讬诇讜 诪讙诇讬诪讗 讚注诇 讻转驻讬讛 讜诪转讜讱 诪讛 砖讻转讘转讬 讘讻诇 讝讛 谞转讘讗专 砖讻诇 讚讘专讬 讻讗谉 谞讻讜谞讬诐 讜讘专讜专讬诐 讘注讝讛"讬 讜诪讛 砖讛讘讬讗讜 讛转讜住驻讜转 讜讛专砖讘"讗 讝"诇 讜住讬讬注转讜 诪砖讗专 住讜讙讬讜转 讜讚诇专讘谞谉 讚专"诪 讗祝 诪讬谞讬讛 讚讬讚讬讛 诇讗 讙讘讬讛 诪诪讟诇讟诇讬诐 讻讘专 讻转讘转讬 诇讬讬砖讘 拽爪转谉 讻"讗 讘诪拽讜诪谉 讜讙诐 住讜讙讬讗 讚谞讚专讬诐 讬砖 诇讬 诇讬讬砖讘 讜讗讬谉 诇讛讗专讬讱 讻讗谉 讬讜转专 讜讚讜拽 讛讬讟讘:


(拽讜谞讟专住 讗讞专讜谉) 讙诪专讗 讜专"诪 讛讬讗 讚讗诪专 诪讟诇讟诇讬谉 诪砖转注讘讚讬 诇讻转讜讘讛. 讜讻转讘讜 讛专讗"砖 讜讛专砖讘"讗 讜讛专讬讟讘"讗 讝"诇 讘砖诪注转讬谉 讚诪讻讗谉 诪砖诪注 讚诇专讘谞谉 讚专"诪 讚讗诪专讬 诪讟诇讟诇讬谉 诇讗 诪砖转注讘讚讬 诇讻转讜讘讛 讛讬讬谞讜 讗驻讬诇讜 诪讬谞讬讛 讚讬讚讬讛 讙讜驻讬讛 讜讻谉 讻转讘讜 讘转讜住驻讜转 讘讻诪讛 讚讜讻转讬 讗诇讗 砖讛专砖讘"讗 讝"诇 讻转讘 讘砖诐 讛专讗讘"讚 讚诪讬谞讬讛 讚讬讚讬讛 拽讬讬"诇 讗驻讬' 诪注诇 讙诇讬诪讗 讚注诇 讻转驻讬讛 讜诪砖讜"讛 诪驻专砖 诇住讜讙讬讗 讚讛讻讗 讻砖诪转 讛诪讙专砖 讜讻转讘 讛专砖讘"讗 注"讝 讚诇讗 谞讛讬专讗 讜讛讻专讬注 讻砖讬讟转 讛驻讜住拽讬诐 讚讗驻讬诇讜 诪讬谞讬讛 讚讬讚讬讛 诇讗 讙讘讬讗. 讗诪谞诐 讻讘专 讻转讘转讬 讘讻诪讛 讚讜讻转讬 讘讞讬讚讜砖讬 诇讙讬讟讬谉 讘专讬砖 驻' 讛谞讝拽讬谉 讚诇讻讗讜专讛 讬砖 诇转诪讜讛 注诇 住讘专讗 讝讜 讚谞讛讬 讚诇砖讬讟转 讛驻讜住拽讬诐 讻转讜讘讛 讚专讘谞谉 讗讬讻讗 诇诪讬诪专 讚讛诐 讗诪专讜 讜讛诐 讗诪专讜 讚诪讟诇讟诇讬谉 诇讗 诪砖转注讘讚讬 讜讛讜讬 诇讬讛 讻诪讜 砖讗专 转谞讗讬 讻转讜讘讛 讚诇讗 讙讘讬讗 讗诇讗 诪诪拽专拽注讬 讗诇讗 诇砖讬讟转 讛驻讜住拽讬诐 讚拽讬讬"诇 讻转讜讘讛 讚讗讜专讬讬转讗 讗"讻 诪讛 讟注诐 讬砖 讘讚讘专 诇讜诪专 讚讗驻讬诇讜 诪诪讟诇讟诇讬谉 讚讬讚讬讛 诇讗 讙讘讬讗 讜诪"砖 诪砖讟专 讞讜讘 讚拽讬讬"诇 讚讙讘讬 讗祝 诪讙诇讬诪讗 讚注诇 讻转驻讬讛 讜讗"讻 诇驻"讝 讛讬讛 谞"诇 诇驻专砖 讻砖讬讟转 讛专讗讘"讚 讝"诇 讜诇讗 诪讟注诪讬讛 讗诇讗 讚讘诇讗"讛 讗注"讙 讚住讜讙讬讗 讚讛讻讗 讗讬讬专讬 诪讞讬讬诐 讗驻"讛 诇讬讻讗 诇诪讬砖诪注 诪讬谞讛 讚诇讗 讙讘讬讗 诪诪讟诇讟诇讬谉 讚讬讚讬讛 讗诇讗 讚讛讻讗 讟注诪讗 讗讞专讬谞讗 讗讬讻讗 讻诪讜 砖驻讬专砖转讬 讘讗专讬讻讜转 讘讟讜讘 讟注诐 讘注讝"讛. 讜讛诪注讬讬谉 讛讬讟讘 讘驻谞讬诐 讬专讗讛 砖讚讘专讬诐 谞讻讜谞讬诐 讜讘专讜专讬诐 讛诐 讘住讬讬注转讗 讚砖诪讬讗 讗祝 砖讛拽讚诪讜谞讬诐 诇讗 驻讬专砖讜 讻谉 讗讜诇讬 诪拽讜诐 讛谞讬讞讜 诇讬 诪谉 讛砖诪讬诐 讜讘诪拽讜诐 讗讞专 讛讗专讻转讬 讬讜转专:


砖诐 诪讗讬 讛讜讛 注诇讛. 诇讻讗讜专讛 谞专讗讛 讚讗砖谞讬讛诐 诪讜讚讬谉 拽讗讬 诪砖讜诐 讚专讘 讬讛讜讚讗 拽讗诪专 诇注讬诇 讗讬谉 讜诇讗讜 讜专驻讬讗 讘讬讚讬讛 讗诪谞诐 诇诪讗讬 讚驻专讬砖讬转 讘住诪讜讱 讘诇' 专砖"讬 讝"诇 讗讬讻讗 诇诪讬诪专 讚讗驻讬诇讜 讘讗讬谉 砖谞讬讛诐 诪讜讚讬谉 谞诪讬 讗讬讬专讬 讜讘讛讗 谞诪讬 驻诇讬讙' 专讘 讻讛谞讗 讜专讘 驻驻讗 讜讘讛讻讬 讗转讬 砖驻讬专 诇讬砖谞讗 讚专讘 讗砖讬 讚讗"诇 诇专讘 讻讛谞讗 诪讗讬 讚注转讱 讚讬诇驻转 讚讘专 讚讘专 讻讜' 讗讬 诪讛 诇讛诇谉 讛讜讚讗转 讘注"讚 讻讜' 诪砖诪注 讚砖讬讬讱 讬诇驻讜转讗 讚讚讘专 讚讘专 诇注谞讬谉 注讚 讗' 讘诇讗 讛讜讚讗转 讘注"讚 讜讛讻讬 拽讗诪专 诇讬讛 谞讛讬 讚讘讛讻讞砖讛 砖驻讬专 诪爪讬转 诇诪讬诪专 讚讟注诪讗 讚讬讚讱 诪砖讜诐 讚讘专 讚讘专 诪"诪 讗讜讚讬 诪讬讛转 讘讛讜讚讗转 讘注"讚 讜注讬讬谉 讘讝讛 讘诇' 讛驻讜住拽讬诐 讘讗"注 住讬' 诪"讘:


讙诪专讗 讗"诇 专讘 讗砖讬 诇专讘 讻讛谞讗 诪讗讬 讚注转讱 讚讬诇驻转 讚讘专 讚讘专 诪诪诪讜谉 讻讜'  讛讱 讙讝讬专讛 砖讜讛 诪讬讬转讬 讛砖"住 住讜祝 驻专拽 讛诪讙专砖 讜讛转诐 诇讗 诪讬讬转讬 讻诇诇 诇砖讜谉 诪诪讜谉 讗诇讗 驻砖讟讗 讚拽专讗 讚讻转讬讘 注"驻 砖谞讬诐 注讚讬诐 讬拽讜诐 讚讘专 诪讛 诇讛诇谉 讚讘专 讘专讜专 讜讘驻"拽 讚住讜讟讛 讚祝 讚' 讘讘专讬讬转讗 谞诪讬 诇讗 诪讬讬转讬 诇砖讜谉 诪诪讜谉 讗诇讗 讘讚祝 讙' 注"讘 谞拽讬讟 诇讛讗讬 诇讬砖谞讗 住转诪讗 讚转诇诪讜讚讗 注"砖 讜诇驻"讝 讬砖 诇转诪讜讛 诇讻讗讜专讛 诪讗讬 驻住讬拽讗 诇讬讛 诇专"讗 讚专讘 讻讛谞讗 讬诇讬祝 讚讘专 讚讘专 诪诪诪讜谉 讚讜拽讗 讜诪拽砖讛 诇讬讛 诪讛 诇讛诇谉 讛讜讚讗转 讘注"讚 讻讜' 讚讛讗 驻砖讟讗 讚拽专讗 讚注"驻 砖谞讬诐 注讚讬诐 讬拽讜诐 讚讘专 诇讗 讗讬讬专讬 诪诪诪讜谉 诇讞讜讚 讗诇讗 注讬拽专 拽专讗 诇注谞讬谉 诪讻讜转 讜注讜谞砖讬谉 讻讚讻转讬讘 诇讗 讬拽讜诐 注"讗 讘讗讬砖 诇讻诇 注讜谉 讜诇讻诇 讞讟讗转 注"驻 砖谞讬诐 注讚讬诐 讬拽讜诐 讚讘专 讜讗"讻 讚诇诪讗 讬诇讬祝 专讘 讻讛谞讗 讚讘专 砖讘注专讜讛 诪讙"砖 讚讚讘专 讚讘专 讚诪讻讜转 讜注讜谞砖讬谉 讜讛转诐 诇讗 诪讛谞讬 讛讜讚讗转 讘注"讚 诇讛诇拽讜转讜 讗讜 诇住拽诇讜 讻"讗 讘砖谞讬 注讚讬诐 讚讜拽讗:


讜诇讻讗讜专讛 讛讬讛 谞"诇 讚注"讻 讚注讬拽专 拽专讗 诇讗 讗讬爪讟专讬讱 讗诇讗 诇注谞讬谉 诪诪讜谉 讚诇诪讻讜转 讜注讜谞砖讬谉 讻转讬讘 拽专讗 讗讞专讬谞讗 诇讗 讬讜诪转 注"驻 注"讗 讜诪诇拽讜转 谞诪讬 讬诇驻讬谞谉 讘讙讝讬专讛 砖讜讛 讚专砖注 专砖注 讗注"讻 讚诇诪诪讜谉 讗转讬讗 讜讛讬讬谞讜 讻讚讚专砖讬谞谉 诇讛讚讬讗 讘住讬驻专讬 诇讻诇 注讜谉 讝讛 诪诪讜谉 讜诇讻诇 讞讟讗转 讝讛 拽专讘谉 讜讗"讻 讘讛谞讱 转专转讬 诪讛谞讬 讛讜讚讗转 讘注"讚 讜诪拽砖讛 砖驻讬专 讜讗祝 注诇 讙讘 讚讘讛讱 讘专讬讬转讗 讚住讬驻专讬 拽转谞讬 住讬驻讗 诇讗 讬拽讜诐 注讚 讗' 讘讗讬砖 讗讘诇 拽诐 讛讜讗 讘注讚讜转 讗砖讛 诇讛砖讬讗讛 讜讛讬讛 谞"诇 诇讻讗讜专讛 讚讛讬讬谞讜 讻诪"讚 讛诪拽讚砖 讘注"讗 讞讜砖砖讬谉 诇拽讬讚讜砖讬谉 讜诪"讚 讗讬谉 讞讜砖砖讬谉 住"诇 讻专讘讬 讬讜住讬 讚诪砖诪注 讛转诐 讚驻诇讬讙 诪"诪 讻讬讜谉 讚诪住讜讙讬讗 讚砖诪注转讬谉 诪砖诪注 讚诇讬讻讗 驻诇讜讙转' 讚转谞讗讬 讘讛讻讬 诪讚诪拽砖讛 专讘 讗讞讚讘讜讬讬 诪讘专讬讬转讗 讜注"讻 讚讛讗讬 讗讘诇 拽诐 讘注讚讜转 讗砖讛 诇讛砖讬讗讛 讛讬讬谞讜 讘注讚讜转 砖诪转 讘注诇讛 讗讬 诇讚专砖讛 讙诪讜专讛 讗讜 诇讗住诪讻转讗 讘注诇诪讗 讻讚驻专讬砖讬转 讘讻诪讛 讚讜讻转讬 讜讚注转讬 诇讘讗专 注讜讚 讗讬"讛 讘拽讜谞讟专住 注讙讜谞讜转 讜讘住' 讻诇诇 讙讚讜诇 诪讬讛讜 讛讗 讚讚专砖讬谞谉 讘住讬驻专讬 诇讻诇 注讜谉 讝讛 诪诪讜谉 转诇诪讜讚讗 讚讬讚谉 谞诪讬 住"诇 讛讻讗 诇讚专砖讛 讙诪讜专讛 讜讛讬讬谞讜 讚讚专砖讬谞谉 谞诪讬 诇讻诇 注讜谉 讜诇讻诇 讞讟讗转 讗讬谞讜 拽诐 讗讘诇 拽诐 诇砖讘讜注讛 讚讻讜诇讛 讘诪诪讜谉 讗讬讬专讬 讜注讜讚 谞"诇 讚驻砖讟讗 讚诇讬砖谞讗 讚讬拽讜诐 讚讘专 诪砖诪注 讚讗讬讬专讬 讘转讘讬注转 诪诪讜谉 砖注"驻 砖谞讬 注讚讬诐 诪拽讬讬诪讬谞谉 讚讘专讬 讛转讜讘注 讜讻谉 诪爪讗转讬 拽爪转 讘诇砖讜谉 讛专讗讘"谉 讝"诇 讗诇讗 讚讘驻"拽 讚诪讻讜转 诇讗 诪砖诪注 讛讻讬 讜注讚讬讬谉 爪"注:


专砖"讬 讘讚"讛 讛讜讚讗转 讘注"讚 讻诪讗讛 注讚讬诐 讚讻转讬讘 讗砖专 讬讗诪专 讻讬 讛讜讗 讝讛 讻讜'  讛讗 讚讗讬爪讟专讬讱 拽专讗 诇注谞讬谉 讛讜讚讗转 讘注"讚 谞专讗讛 讚讛讬讬谞讜 诇注谞讬谉 砖讗讬谉 讬讻讜诇 诇讞讝讜专 讘讜 讜诇讟注讜谉 诪砖讟讛 讜诪砖讞拽 讛讬讬转讬 诇讗讞专 砖讛讜讚讛 讘驻谞讬 讘"讚 讚讗讬 讘注讜诪讚 讘讛讜讚讗转讜 诪讬诇转讗 讚驻砖讬讟讗 讛讬讗 讜注讬讬谉 诪讛 砖讻转讘转讬 讘讝讛 讘讻转讜讘讜转 讘住"驻 讛谞讜砖讗:


讙诪专讗 讗"诇 讛转诐 诇讗 诪讞讬讬讘 诇讗讞专讬谞讗 讛讻讗 诪讞讬讬讘 诇讗讞专讬谞讗. 注讬讬谉 驻讬专砖"讬 讝"诇 讜讘讞讬讚讜砖讬 讛专砖讘"讗 讜讛专讬讟讘"讗 讝"诇 讛讗专讬讻讜 讘讝讛 注"砖 讗诇讗 讚诪"诪 转诪讬' 诇讬 讟讜讘讗 讚讗讬 讛讜讛 讻转讬讘 讛讱 讚讚讘专 砖讘注专讜讛 诇注谞讬谉 拽讬讚讜砖讬谉 讛讜讛 讗转讬 砖驻讬专 讚注"讻 讙讝讬专转 讛讻转讜讘 讛讜讗 讚讗祝 讘讘' 诪讜讚讬谉 讗讬谉 讻讗谉 讞砖砖 拽讬讚讜砖讬谉 讻诇诇 讗祝 诇讙讘讬 讚谞驻砖讬讬讛讜 讜诇讗 讗诪专讬谞谉 讚砖讜讜 讗谞驻砖讬讬讛讜 讞转讬讻讛 讚讗讬住讜专讗 讚注"讻 讛拽讬砖讜 讛讻转讜讘 诇诪诪讜谉 砖讬砖 讘讜 讞讜讘 诇讗讞专讬谞讗 讜讻讚诪住讬拽 讛专砖讘"讗 讝"诇 讗诇讗 讻讬讜谉 讚诇拽讜砖讟讗 讚诪讬诇转讗 讛讱 讚讚讘专 砖讘注专讜讛 注讬拽专 诪讬诇转讗 诇讗 讻转讬讘 诇注谞讬谉 拽讬讚讜砖讬谉 讗诇讗 诇注谞讬谉 注专讜转 讚讘专 讻讚讻转讬讘 讻讬 诪爪讗 讘讛 注专讜转 讚讘专 诇注谞讬谉 讚诇讗 诪讞讬讬讘 诇讙专砖讛 讗诇讗 讘注讚讜转 讘专讜专讛 砖讝讬谞转讛 讜讛转诐 注"讻 诇讗 讗讬讬专讬 拽专讗 讗诇讗 讻砖讛讬讗 诪讻讞砖转 讛注讚 讗讜 讘砖讜转拽转 讻诪讜 砖讗讘讗专 讘住诪讜讱 讘驻诇讜讙转讗 讚讗讘讬讬 讜专讘讗 诪砖讗"讻 讘砖谞讬讛诐 诪讜讚讬谉 讜讚讗讬 讚讞讬讬讘 诇讙专砖讛 讜讻谉 讘讗' 诪讛诐 诪讜讚讛 砖讜讜讬讛 讗谞驻砖讬讛 讞转讬讻讛 讚讗讬住讜专讗 讗"讻 转讜 诇讗 诪爪讬谞谉 诇诪讬讚专砖 讛讱 讙"砖 讻诇诇 诇注谞讬谉 砖谞讬讛诐 诪讜讚讬谉 讻讬讜谉 讚驻砖讟讗 讚拽专讗 诇讗 诪爪讬谞谉 诇讗讜拽诪讬 讘讻讛"讙 讜讻诪"砖 讛转讜住驻讜转 讘住诪讜讱 讘讚"讛 讗诪专 讗讘讬讬 讛讬讗 讛讬讗 注"砖 讜讗"讻 讗讻转讬 讘拽讬讚讜砖讬谉 谞诪讬 诪谞讗 诇谉 诇讗讜拽诪讬 讛讱 讙"砖 讙讜驻讗 诇注谞讬谉 砖谞讬讛诐 诪讜讚讬谉 讚诇讗 诪讛谞讬 诇讙讘讬 讚谞驻砖讬讬讛讜 诪讬讛转 讜讚讜讞拽 诇讜诪专 讚诪讜拽诪讬谞谉 诇讛讱 讙"砖 诇拽讬讚讜砖讬谉 讘讗诐 讗讬谞讜 注谞讬谉 讗讜 砖谞讗诪专 讘讻诇 注谞讬谞讬 讚讘专 砖讘注专讜讛 诪讬转讜拽诪讗 讜讗讻讜诇讛 驻专砖讛 拽讗讬 讚拽讬讚讜砖讬谉 讜讙讬专讜砖讬谉 谞诪讬 讛转诐 讻转讬讘讬 讗诇讗 砖讻诇 讝讛 讚讜讞拽 讻诪讜 砖讗讘讗专 诇拽诪谉 讘砖诪注转讬谉 讚讜讚讗讬 诇注谞讬谉 注讚 讗' 讘讛讻讞砖讛 谞诪讬 讗讬爪讟专讬讱 讙"砖 讚讚讘专 讚讘专 讜诇讜诇讬 驻专砖"讬 讝"诇 讜讛专砖讘"讗 讝"诇 讛讬讛 谞"诇 诇驻专砖 讚讛讗 讚诪砖谞讬 专讘 讻讛谞讗 讛讻讗 诪讞讬讬讘 诇讗讞专讬谞讗 诇讗讜 讗讙"砖 讚讚讘专 讚讘专 拽讗讬 讚讜讚讗讬 注讬拽专 讙"砖 讚讚讘专 讚讘专 诇讗讜 诇注谞讬谉 砖谞讬讛诐 诪讜讚讬谉 讗讬讬专讬 讗诇讗 诇注谞讬谉 讗诐 讗' 诪讛诐 诪讻讞讬砖 讗讜 诇诪讬 砖讗讬谞讜 讬讜讚注 讻诪讜 砖讗讘讗专 讘住诪讜讱 讙讘讬 讗砖转讜 讝讬谞转讛 讘注"讗 讜讻谉 诇注谞讬谉 讚讻诇 诇讗驻讜拽讬 诪讞讝拽讛 拽诪讬讬转讗 讘注讬谞谉 砖谞讬 注讚讬诐 讚讜拽讗 讚讜诪讬讗 讚诪诪讜谉 讗诇讗 讚讛讗 讚诇讗 诪讛谞讬 讘拽讬讚讜砖讬谉 讗祝 讘砖谞讬讛诐 诪讜讚讬谉 诪诪讬诇讗 讗转讬讗 诇谉 诪住讘专讗 讚讻讬讜谉 讚注讬拽专 注谞讬谉 拽讬讚讜砖讬谉 讛讬讬谞讜 诇讗住专讛 讗讻讜诇讬 注诇诪讗 讻讛拽讚砖 讚诇讬拽讜 注诇讛 讘讗讬住讜专 讜讞讝拽转 讗砖转 讗讬砖 讜讛讻讗 讻讬讜谉 讚诇注谞讬谉 诇讞讬讬讘 诇讗讞专讬谞讬 诇讗 诪讛谞讬 讛谞讱 拽讬讚讜砖讬谉 诇驻讬 砖讗讬谞谉 讬讜讚注讬谉 讻诇诇 诪拽讬讚讜砖讬谉 讜讛讬讗 讘讞讝拽转 驻谞讜讬讛 诇讙讘讬 讗讞专讬谞讗 诪讙"砖 讚讚讘专 讚讘专 讻讚驻专讬砖讬转 诪诪讬诇讗 讚诇讗 讛讜讜 拽讬讚讜砖讬谉 讻诇诇 讗祝 诇讙讘讬 讚谞驻砖讬讬讛讜 砖讗讬谉 拽讬讚讜砖讬谉 诇讞爪讗讬谉 讻谉 谞"诇 谞讻讜谉 讜诪注转讛 讗讬谉 爪讜专谉 诇讻诇 讛讗专讬讻讜转 砖讚拽讚拽 讛专砖讘"讗 讝"诇 讘讝讛 讜讗祝 砖讛拽讚诪讜谞讬诐 诇讗 驻讬专砖讜 讻谉 诪"诪 诇讗 诪谞注转讬 诇讻转讘谉 讚诇注谞"讚 讚讘专讬诐 谞讻讜谞讬诐 讜讘专讜专讬诐 讛谉 讘注讝讛"讬 讜讚讜拽 讛讬讟讘:


转讜住驻讜转 讘讚"讛 讗诪专 诇讜 注"讗 讗讻诇转 讞诇讘 讜讛诇讛 砖讜转拽 谞讗诪谉 驻讬专讜砖 讚砖转讬拽讛 讻讛讜讚讗讛 讚诪讬讗 讻讜' 注讻"诇. 讜讗祝 注"讙 讚讘讬讘诪讜转 讘专"驻 讛讗砖讛 专讘讛 诪住驻拽讗 诇讬讛 诇转诇诪讜讚讗 讘讛讗讬 讘专讬讬转讗 讙讜驻讗 讚讗"诇 注"讗 讗讻诇转 讞诇讘 讜讛诇讛 砖讜转拽 讗讬 讛讜讛 讟注诪讗 诪砖讜诐 讚注"讗 诪讛讬诪谉 讗讜 诪砖讜诐 讚砖转讬拽讛 讻讛讜讚讗讛 讚诪讬' 讗驻"讛 诪砖诪注 诇讛讜 诇讛转讜住驻讜转 讚诪住讜讙讬讗 讚讛讻讗 诪砖诪注 讚讛讻讬 拽讜砖讟讗 讚诪讬诇转讗 讚讟注诪讗 诪砖讜诐 讚砖转讬拽讛 讻讛讜讚讗讛 讚诪讬讗 诪讚谞拽讬讟 讗讘讬讬 讘讻诇 讛谞讱 诪讬诪专讬 讚砖诪注转讬谉 讜讛诇讛 砖讜转拽 诪砖诪注 讚讚讜拽讗 讘砖讜转拽 讗讬讬专讬 讜讻谉 诪讛讗 讚讗诪专讬谞谉 讘住诪讜讱 讜爪专讬讻讗 讻讜' 讜诪住讬拽 讚讛"讗 讛讗讬 讚砖转讬拽 诪砖诪注 注讬拽专 讟注诪讗 诪砖讜诐 讚砖转讬拽 讜注讜讚 讚讛转讜住驻讜转 诇砖讬讟转讬讛讜 砖讻转讘讜 讘住诪讜讱 讘讚"讛 谞讟诪讗讜 讟讛专讜转讬讱 讚诪住讜讙讬讗 讚驻专拽 讛谞讝拽讬谉 谞诪讬 诪讜讻讞 讚讘讗讜诪专 讗讬谞讬 讬讜讚注 讜诇讗 讛"诇 诇诪讬讚注 讜讗讬谞讜 讘讬讚讜 诇讻"注 诇讗 诪讛讬诪谉 注"讗:


诪讬讛讜 讘讞讬讚讜砖讬 讛专砖讘"讗 讝"诇 讻转讘 诇讛讬驻讱 讚诪住讜讙讬讗 讚讻专讬转讜转 专"驻 讗诪专讜 诇讜 诪砖诪注 讚讟注诪讗 诇讗讜 诪砖讜诐 讚砖转讬拽讛 讻讛讜讚讗讛 讚诪讬' 讗诇讗 诪砖讜诐 讚注"讗 诪讛讬诪谉 讗祝 讻砖讛诇讛 讗诪专 讗讬谞讬 讬讜讚注 讜诇讗 讛"诇 诇诪讬讚注 讜注讬讬谉 讘讗专讬讻讜转 讘诇砖讜谉 讛专"谉 讝"诇 讜诪讛 砖讬砖 诇讚拽讚拽 讘讚讘专讬讛诐 讗讘讗专 讘住诪讜讱 讘注讝讛"讬:


讘讚"讛 讜转谞讗 转讜谞讗 讻讜' 讚谞拽讬讟 诇讗 讗讻诇转讬 讻讜' 讜讘讛讗 讗讬讻讗 专讘讜转讗 诇专"诪 讻讜' 注讻"诇. 讜讗驻"讛 诪讚讬讬拽 讛砖"住 砖驻讬专 诪讚讬讜拽讗 讚专讬砖讗 讟注诪讗 讚讗诪专 诇讗 讗讻诇转讬 讛讗 讗讬砖转讬拽 诪讛讬诪谉 讚讗诇转"讛 诪砖谞讛 砖讗讬谞讛 爪专讬讻讛 讛讬讗 诇讙诪专讬 讚驻砖讬讟讗 讚注"讗 诇讗 诪讛讬诪谉 诇讜诪专 讗讻诇转 讞诇讘 讻砖讛诇讛 诪讻讞讬砖讜 讚诪拽专讗 诪诇讗 讛讜讗 诇讗 讬拽讜诐 注"讗 讘讗讬砖 诇讻诇 注讜谉 讜诇讻诇 讞讟讗转 讜讞讟讗转 讛讬讬谞讜 拽专讘谉 讗注"讻 讚诇讚讬讜拽讗 讗转讗 讟注诪讗 讚讗诪专 诇讗 讗讻诇转讬 讛讗 讗讬砖转讬拽 诪讛讬诪谉 讜拽"诇:


讘讚"讛 谞讟诪讗讜 讟讛专讜转讬讱 讻讜' 讜拽砖讛 讚讛讗 讘驻' 讛谞讝拽讬谉 讻讜' 注讚 住讜祝 讛讚讬讘讜专. 讜注讬讬谉 诪讛 砖讻转讘转讬 讘讝讛 讘讞讬讚讜砖讬 驻专拽 讛谞讬讝拽讬谉 讜讻讗谉 诇讗 讘讗转讬 讗诇讗 讘砖讘讬诇 讚讘专 砖谞转讞讚砖 诇驻讬 诪讛 砖专讗讬转讬 讚讘讛讗 讚诪住拽讜 讛转讜住驻讜转 讻讗谉 讚讗讬谉 注"讗 谞讗诪谉 诇讗讬住讜专 讘诪讛 砖讗讬谞讜 讘讬讚讜 讜诇讗 讛讬讛 讘讬讚讜 讗诇讗 讚讜拽讗 讛讬讻讗 讚砖讜转拽 讗讜 砖讗诪专 讗讬谞讬 讬讜讚注 讜讛"诇 诇诪讬讚注 讛拽砖讛 讛专砖讘"讗 讝"诇 讘讞讬讚讜砖讬讜 讻诪讛 拽讜砖讬讜转 讜讻转讘 诇转专抓 拽讜砖讬讬转 讛转讜住驻讜转 讘注谞讬谉 讗讞专 讚讜讚讗讬 诇注讜诇诐 注"讗 诪讛讬诪谉 讛讬讻讗 砖讗讬谞讜 诪讻讞讬砖讜 讘驻讜注诇 讜讛讛讬讗 讚讛谞讬讝拽讬谉 砖讗谞讬 讚讛讗 讚诇讗 诪讛讬诪谉 讛驻讜注诇 诇讜诪专 谞讟诪讗讜 讟讛专讜转讬讱 讗诇讗 诪讟注诪讗 砖讛讬讛 讘讬讚讜 讛讬讬谞讜 诪砖讜诐 讚注诇讬讜 诇砖诪专谉 砖诇讗 讬讟诪讗讜 讜讻谉 讘诪驻讙诇 注"砖 讘讗专讬讻讜转 讜讻转讘 讛砖"讱 讘讬"讚 住讬' 拽讻"讝 住"拽 讟"讝 砖讚讘专讬讜 注讬拽专 讜讛讜住讬祝 诇转诪讜讛 注诇 砖讬讟转 讛转讜住驻讜转 讜住讬讬注转讬讬讛讜 讻讬讜谉 讚讘专讬砖 驻' 讛讗砖讛 专讘讛 诪砖诪注 讚诪住驻拽讗 诇谉 讘讟讘诇 讜拽讜谞诪讜转 讗讬 注"讗 诪讛讬诪谉 诇讛转讬专 讗祝 讘讚讗讬转讝拽 讗讬住讜专讗 讗"讻 诪讛讬讻讗 转讬转讬 谞讗诪专 讘驻砖讬讟讜转 讚讗讬谉 谞讗诪谉 诇讗讬住讜专讗 讚讛讗 讗讬 谞讗诪谉 诇讛转讬专 谞讙讚 讛讞讝拽讛 讻"砖 讚谞讗诪谉 诇讗讬住讜专 讗祝 讘讚讗讬转讞讝拽 讛转讬专讗 讻诪"砖 讛专讗"砖 讝"诇 讜讛诪专讚讻讬 诇讛讚讬讗 讘讬"讚 讻诇诇讬诐 讚讘讞转讬讻讛 住驻拽 讞诇讘 住驻拽 砖讜诪谉 讚谞讗诪谉 诇讛转讬专 讻"砖 讚谞讗诪谉 诇讗讬住讜专 注"砖 讘讗专讬讻讜转 讜讻讘专 讻转讘转讬 讘驻' 讛谞讝拽讬谉 讚讜讚讗讬 诪住讘专讗 讗讬转 诇谉 诇诪讬诪专 讚谞讛讬 讚谞讗诪谉 诇讛转讬专 讗祝 讘讗讬转讞讝拽 讗讬住讜专讗 讛讬讬谞讜 诪砖讜诐 讚讗讬讻讗 讞讝拽讛 讚讗讬谉 讗讚诐 讞讜讟讗 讜诇讗 诇讜 讻讚讗讬转讗 诇注讬诇 讚祝 住"讙 注"讘 讙讘讬 谞讗诪谉 诇讬转谉 讙讟 讜讘诇' 专砖"讬 讝"诇 讚祝 住"讚 注"讘 讘讚"讛 讜专' 谞转谉 住讘专 讜讗祝 注"讙 讚讛转诐 讘诇讗 讗讬转讞讝拽 讗讬住讜专讗 讗讬讬专讬 讻诪讜 砖讻转讘转讬 讘诪拽讜诪谉 讗驻"讛 讛讗 诪讬诇转讗 讙讜驻讗 诪住驻拽讗 诇谉 讘专"驻 讛讗砖讛 专讘讛 讗讬 住诪讻讬谞谉 讗讛讱 讞讝拽讛 讚讗讬谉 讗讚诐 讞讜讟讗 讗祝 谞讙讚 讞讝拽转 讗讬住讜专 讗讜 诇讗 诪砖讗"讻 讛讬讻讗 砖讛注讚 讗' 讘讗 诇讗讬住讜专 谞讙讚 讞讝拽转 讛讬转专 砖驻讬专 讗讬讻讗 诇诪讬诪专 讘驻砖讬讟讜转 讚诇讗 诪讛讬诪谉 谞讙讚 讛讞讝拽讛 讻讬讜谉 讚诇讬讻讗 讞讝拽讛 讗讞专转 谞讙讚讛 讚讛讗 诇讗 砖讬讬讱 讘讻讛"讙 讞讝拽讛 讗讬谉 讗讚诐 讞讜讟讗 讜诇讗 诇讜 讜讗讚专讘讗 讗讬讻讗 诇诪讬诪专 讚诇爪注讜专讬 拽讗 诪讻讜讬谉 讻讚讗砖讻讞谉 讘讻诪讛 讚讜讻转讬 讘讙诪专' 讜讻诪讜 砖驻专砖"讬 讝"诇 诇注讬诇 讚祝 住"讚 讙讘讬 谞讗诪谉 诇讜诪专 讬砖 诇讬 讘谞讬诐 讜讗讬谉 谞讗诪谉 诇讜诪专 讬砖 诇讬 讗讞讬诐 注"砖 讜讻"砖 讚讗"砖 讟驻讬 诇驻诪"砖 讘驻讬专拽讬谉 讜讘专讬' 讙讬讟讬谉 讚讛讗 讚诇讗 诪讛讬诪谉 注"讗 诇讗讜 诪砖讜诐 讚诪砖拽专 讗诇讗 讚讗驻砖专 讚诇讗 讚讬讬拽 讜讗诪专 讘讚讚诪讬 讜讗"讻 讝讛 讛讟注诐 砖讬讬讱 讟驻讬 讘诪注讬讚 诇讗住讜专 诪讘诪注讬讚 诇讛转讬专 讜讝讛 讘专讜专:


讗诪谞诐 转诪讛 转诪讛 讗拽专讗 注诇 讚讘专讬 讛砖"讱 砖讛讘讬讗 专讗讬讛 诪诇' 讛专讗"砖 讝"诇 讜讛诪专讚讻讬 砖讻转讘讜 讚谞讗诪谉 诇讗住讜专 讘诪讻"砖 讚诇讛转讬专 讜专讗讬讬讛 讝讜 讜讚讗讬 讗讬谞讬 诪讻讬专 讻诇诇 讚讛转诐 讜讚讗讬 诇注谞讬谉 讞转讬讻讛 住驻拽 讞诇讘 住驻拽 砖讜诪谉 讗讬讬专讬 讚讻讬讜谉 讚谞讗诪谉 诇讛转讬专 讗祝 注诇 讙讘 讚讘诇讗 注讚讜转讜 讛讬讜 讗住讜专讬谉 诪住驻拽 讚住驻拽讗 讚讗讜专讬讬转讗 诇讞讜诪专讗 讻"砖 讻砖诪注讬讚 注诇 讛讞转讬讻讛 砖讛讬讗 讜讚讗讬 讞诇讘 讻"砖 讚诪讛讬诪谉 讚讛讗 讘诇讗 注讚讜转讜 谞诪讬 讛讬讜 讗住讜专讬谉 诪住驻拽 讜讛砖转讗 诇讬讻讗 砖讜诐 转讜注诇转 讘注讚讜转讜 讗诇讗 诇注谞讬谉 讗诐 讬讝讚诪谉 注讜讚 住驻拽 讗讞专 讚诇讗 诇讬讛讜讬 住驻拽 住驻讬拽讗 讜讘讻讛"讙 驻砖讬讟讗 讚谞讗诪谉 讚讛讗 诇讗 砖讬讬讱 诇讜诪专 诇爪注讜专讬 拽讗 诪讻讜讜谉 讻谉 谞"诇 讘专讜专 讚讗讬谉 讘讝讛 砖讜诐 拽讜砖讬讬讗 讻诇诇 注诇 砖讬讟转 讛转讜住驻讜转 讜讛专讗"砖 讝"诇 讜讛诪专讚讻讬 讜诪讛 砖讬砖 诇讚拽讚拽 注讜讚 讘讝讛 讘诇砖讜谉 讛专砖讘"讗 讝"诇 讘讞讬讚讜砖讬讜 讬讘讜讗专 讘拽"讗 讜讚讜"拽:


(拽讜谞讟专住 讗讞专讜谉) 转讜住驻讜转 讘讚"讛 谞讟诪讗讜 讟讛专讜转讬谉 讚诪住拽讬 讛转讜住驻讜转 讚讗讬谉 注讚 讗' 谞讗诪谉 诇讗讬住讜专 讘诪讛 砖讗讬谞讜 讘讬讚讜 讜诇讗 讛讬讛 讘讬讚讜 讗诇讗 讚讜拽讗 讛讬讻讗 讚砖讜转拽 讗讜 砖讗诪专 讗讬谞讜 讬讜讚注 讜讛讜"诇 诇诪讬讚注. 讜讛专砖讘"讗 讝"诇 讘讞讬讚讜砖讬讜 讛拽砖讛 讻诪讛 拽讜砖讬讜转 注诇 讚讘专讬讛诐 讜讻转讘 讛砖"讱 讘讬"讚 住讬' 拽讻"讝 住"拽 讟"讝 砖讚讘专讬讜 注讬拽专 讜讛讜住讬祝 诇转诪讜讛 注诇 砖讬讟转 讛转讜住驻讜转 讜住讬讬注转诐 讘讻诪讛 拽讜砖讬讜转 砖讻转讘转讬 讘驻谞讬诐 诇讬讬砖讘 拽讜砖讬讬转讜 讗讚专讘讛 讬砖 诇转诪讜讛 讟讜讘讗 注诇 诇砖讜谉 讛砖"讱 讘诪讛 砖讛讘讬讗 专讗讬讛 诪诇砖讜谉 讛专讗"砖 讜讛诪专讚讻讬 讝"诇 讜讛谞讞转讬 讚讘专讬 讛砖"讱 讘爪"注:


(拽讜谞讟专住 讗讞专讜谉) 砖诐 讘诪讛 砖讻转讘 讛专砖讘"讗 讝"诇 讘讞讬讚讜砖讬讜 讚讛讗 讚讗诪专讬谞谉 讘砖诪注转讬谉 讚砖讜转拽 诪讛讬诪谉 诇讗讜 诪砖讜诐 讚砖转讬拽讛 讻讛讜讚讗讛 讚诪讬讗 讗诇讗 讚讘诇讗"讛 讻诇 讛讬讻讗 讚诇讗 诪讻讞讬砖 诇讬讛 注讚 讗' 谞讗诪谉 讜讛讘讬讗 专讗讬讛 诪驻专拽 讛讗砖讛 专讘讛 讚讗诪专讬谞谉 讛转诐 诪讬 讚诪讬 讛转诐 诇讗 讗讬转讞讝拽 讗讬住讜专讗 讛讻讗 讗讬转讞讝拽 讗讬住讜专讗 讻讜' 讗诇诪讗 讚讻诇 讛讬讻讗 讚诇讗 讗讬转讞讝拽 讗讬住讜专讗 注讚 讗' 谞讗诪谉 讛讬诇讻讱 诇讗住讜专 讗转 讛诪讜转专 讚诇讬讻讗 诇诪讬诪专 讗讬转讞讝拽 讛转讬专讗 讚诇讗 讗诪专讬谞谉 诇讬讛 讘砖讜诐 讚讜讻转讬 注讚 讗' 谞讗诪谉 讘讬谉 砖砖转拽 讛诇讛 讜讘讬谉 讗诪专 讗讬谞讬 讬讜讚注 注"讻 讚讘专讬讜 讜诇讗 讝讻讬转讬 诇讛讘讬谉 讚讘专讬讜 讘诪"砖 讚诇讬讻讗 诇诪讬诪专 讗讬转讞讝拽 讛转讬专讗 讚诇讗 讗诪专讬谞谉 诇讬讛 讘砖讜诐 讚讜讻转讗 讜诇讻讗讜专讛 讚讘专 转讬诪讗 讛讜讗 讚讛讗 讘讻诪讛 讚讜讻转讬 讟讜讘讗 讗砖讻讞谉 讚讞讝拽转 讛讬转专 讛讜讬 讞讝拽讛 诪注诇讬讗 诇拽讜诇讗 讻诪讜 讞讝拽转 讗讬住讜专 诇讞讜诪专讗 讜讗讚专讘讛 诪注讬拽专 讬诇驻讜转讗 讘驻"拽 讚讞讜诇讬谉 讚讬诇驻讬谞谉 讚讗讝诇讬谞谉 讘转专 讞讝拽讛 讛讬讬谞讜 诪讘讬转 讛诪谞讜讙注 讜讻转讘讜 讛转讜住' 砖诐 讚诪讛转诐 诪讜讻讞 讚诪讚讗讜专讬讬转讗 讗讬谉 诇讞诇拽 讘讬谉 拽讜诇讗 诇讞讜诪专讗 讜注讜讚 讚讘讘讬转 讛诪谞讜讙注 讙讜驻讗 谞诪讬 讗讬转讗 拽讜诇讗 讜讞讜诪专讗 讜讗"讻 诪砖诪注 诇讛讚讬讗 讚讞讝拽转 讛讬转专 讛讜讬 讻诪讜 讞讝拽转 讗讬住讜专 讜讻讘专 注诇讛 讘诇讘讬 诇驻专砖 讚谞讛讬 讚诪讚讗讜专讬讬转讗 讗讝诇讬谞谉 讘转专 讞讝拽转 讛讬转专 讗驻"讛 诪讚专讘谞谉 诇讗 诪讛谞讬 讞讝拽转 讛讬转专 诇讞讜讚 讜讗讝诇 讛专砖讘"讗 讘讝讛 诇砖讬讟转讜 砖讻转讘 讘住讜讙讬讗 讚驻专拽 讚' 讗讞讬谉 讚祝 诇"讗 讚讛讗 讚诪住拽讬谞谉 讛转诐 讚诪讚专讘谞谉 诇讗 诪讛谞讬 讞讝拽讛 讘住驻拽 拽专讜讘 诇讜 讗讜 拽专讜讘 诇讛 诇讗讜 讚讜拽讗 讘注讚 讗' 讗讜诪专 拽专讜讘 诇讜 讜注"讗 讗讜诪专 拽专讜讘 诇讛 讗讬讬专讬 讗诇讗 讗驻讬诇讜 砖砖谞讬 讛注讚讬诐 讙讜驻讬讬讛讜 讗讬谉 讬讜讚注讬谉 讗诐 拽专讜讘 诇讜 讗讜 拽专讜讘 诇讛 讗驻"讛 诇讗 诪讜拽诪讬谞谉 诇讛 讗讞讝拽转 讛讬转专 讚诪讚专讘谞谉 讛讞诪讬专讜 讚诇讗 诪讛谞讬 讞讝拽讛 讜讻谉 讻转讘 讛驻专讬 讞讚砖 讘讬"讚 住讬' 拽"讬 讘讻诇诇讬 讛住驻讬拽讗 讚讻诇诇 讙诪讜专 讛讜讗 讚诪讚专讘谞谉 诇讗 诪讛谞讬 砖讜诐 讞讝拽转 讛讬转专 讜讗"讻 讘讻讱 讛讬讛 谞"诇 诇讬讬砖讘 讜诇驻专砖 讚讘专讬 讛专砖讘"讗 讝"诇 讗诇讗 讚讘讗诪转 讻讘专 讻转讘转讬 讘拽讜谞讟专住 讗讞专讜谉 讘讻转讜讘讜转 讘住讜讙讬讗 讚驻转讞 驻转讜讞 诇讛砖讬讙 注诇 讚讘专讬 讛驻专"讞 讚诇讗讜 讻诇诇 讙诪讜专 讛讜讗 讗诇讗 讘讻诪讛 讚讜讻转讬 讗砖讻讞谉 讚诪讛谞讬 讞讝拽转 讛讬转专 讜讛讘讗转讬 专讗讬讛 诪讻诪讛 住讜讙讬讜转 注"砖 讗"讻 谞砖讗专讜 讚讘专讬 讛专砖讘"讗 讝"诇 讘拽讜砖讬讗 讜诪讻"砖 讚拽砖讛 讟驻讬 诇驻讬 诪"砖 讘讞讬讚讜砖讬 讘驻谞讬诐 讘住讜讙讬讗 讚讬砖 诇讬 讘谞讬诐 谞讗诪谉 讜讻转讘转讬 砖诐 讚讗讚专讘讛 讬讜转专 讬砖 住讘专讗 诇讛讗诪讬谉 注"讗 砖讗讜诪专 诇讛转讬专 讚讗讬讻讗 讞讝拽讛 讚讗讬谉 讗讚诐 讞讜讟讗 讜诇讗 诇讜 诪砖讗"讻 讘注讚 讗讞讚 砖讗讜诪专 诇讗讬住讜专 讚诇讗 砖讬讬讱 讛讱 讞讝拽讛 讚讗讬谉 讗讚诐 讞讜讟讗 讜讻讜' 讗讬谉 诇讛讗诪讬谞讜 讻"讻 讚讗讚专讘讛 讗讬讻讗 诇诪讬诪专 讚诇爪注讜专讬 拽讗 诪讻讜讜谉 讜讘注讬拽专 驻讬' 砖讜转拽 讚砖诪注转讬谉 讻讘专 讻转讘转讬 讘驻谞讬诐 诪讛 砖谞专讗讛 诇注谞"讚 讘讝讛 诇讬讬砖讘 讻诇 讛拽讜砖讬讜转 讘讟讜讘 讟注诐 讘注讝专转 讛砖诐 讬转讘专讱:


讘讗"讚 讜砖讜转拽 讚讗诪专 讘砖诪注转讬谉 讚谞讗诪谉 谞专讗讛 诇专"讬 讚讛讬讬谞讜 讚讜拽讗 讘讚讘专 砖讬砖 诇讜 诇讬讚注 讻讜' 注讻"诇. 诇讻讗讜专讛 诇驻"讝 诇讗 讛讜爪专讻讜 诇驻专砖 讛讛讬讗 讚讛谞讝拽讬谉 讘诪讻讞讬砖讜 讗诇讗 讗驻讬诇讜 讘讗诪专 讗讬谞讜 讬讜讚注 讜讘诪讬诇转讗 砖诇讗 讛"诇 诇诪讬讚注 讗诇讗 讚诇拽讜砖讟讗 讚诪讬诇转' 诪砖诪注 诇讛讜 讚讗祝 讘诪讻讞讬砖讜 谞讗诪谉 讘讛谞讝拽讬谉 讻讚驻专讬砖讬转 讘驻' 讛谞讝拽讬谉 注"砖:


讘讗"讚 讜爪专讬讱 诇讜诪专 讚讛讗 讚讗诪专 讘讻诇 讚讜讻转讬 注"讗 谞讗诪谉 讘讗讬住讜专讬谉 讛讬讬谞讜 讚讜拽讗 诇讛转讬专 讻讙讜谉 讘砖专 讝讜 诪谞讜拽专转 讻讜' 讗讘诇 诇讗讬住讜专 讗讬谞讜 谞讗诪谉 讻讜' 注讻"诇. 诇讻讗讜专讛 讗讬谉 讛诇砖讜谉 诪讚讜拽讚拽 讚讗祝 注"讙 讚砖驻讬专 讬砖 诇讞诇拽 讘讬谉 讛讬转讬专讗 诇讗讬住讜专讗 诪讟注诪讗 讚驻专讬砖讬转 讛讬讬谞讜 讗诐 谞讗诪专 讚注"讗 谞讗诪谉 诇讛转讬专 讗祝 讘讚讗讬转讞讝拽 讗讬住讜专讗 讜讗讬谞讜 讘讬讚讜 讚讛讬讬谞讜 诪讗讬 讚诪住驻拽讗 讘专"驻 讛讗砖讛 专讘讛 讘讟讘诇 讜拽讜谞诪讜转 诪砖讗"讻 讻讗谉 诇注谞讬谉 讘砖专 讝讜 诪谞讜拽专转 诇讗 讛讜爪专讻讜 讚讘诇讗"讛 驻砖讬讟讗 讚谞讗诪谉 诪砖讜诐 砖讘讬讚讜 讻诪"砖 讛转讜住驻讜转 诇讛讚讬讗 讘专讬砖 讙讬讟讬谉 诪诪注砖讬诐 讘讻诇 讬讜诐 讜讻谉 诇注谞讬谉 讞转讬讻讛 讝讜 砖讜诪谉 谞诪讬 讟注诪讗 讗讞专讬谞讗 讗讬讻讗 讚诇讗 讗讬转讞讝拽 讗讬住讜专讗 讘讛讱 讞转讬讻讛 讜讘讻讛"讙 讻"砖 讚谞讗诪谉 诇讗讬住讜专 讻讚驻专讬砖讬转 讘住诪讜讱. 讜讛谞诇注"讚 讘讝讛 讚注讬拽专 讚讘专讬讛诐 讘讝讛 讛讬讬谞讜 诇注谞讬谉 讞转讬讻讛 讝讜 砖讜诪谉 讜讛讬讬谞讜 谞诪讬 诪诪注砖讬诐 讘讻诇 讬讜诐 砖诇讜拽讞讬谉 砖讜诪谉 讗爪诇 讛讟讘讞 讗驻讬' 讛讬讻讗 砖讬讚讜注 砖讬砖 诇讝讛 讟讘讞 讻诪讛 讞转讬讻讜转 讞诇讘 讬讜转专 诪讞转讬讻讜转 砖讜诪谉 讜讗祝 注"讙 讚拽讬"诇 专讜讘讗 讜讞讝拽讛 专讜讘讗 注讚讬祝 讗驻"讛 诪讛讬诪谉 诇讛转讬专 讗"讻 讻"砖 讚讗讬驻砖讟 住驻讬拽讬谉 讚专"驻 讛讗砖讛 专讘讛 讚讟讘诇 讜拽讜谞诪讜转 讗祝 注"讙 讚讗讬转讞讝拽 讗讬住讜专讗 讜讗讬谞讜 讘讬讚讜 讗驻"讛 诪讛讬诪谉 讗祝 注诇 讙讘 讚诇讗讬住讜专讗 讗讬谞讜 谞讗诪谉 谞讙讚 讞讝拽转 讛讬转专 讜注讬讬谉 诪讛 砖讻转讘转讬 诇注讬诇 讚祝 住"讙 注"讘 讙讘讬 谞讗诪谉 诇讬转谉 讙讟 讘讻讬讜爪讗 讘讝讛 讜注讚讬讬谉 讛讚讘专 诪讜讻专注 讜讗讬谉 讻讗谉 诪拽讜诪讜 诇讛讗专讬讱 讜讘拽讜谞讟专住 讻诇诇 讙讚讜诇 讗讘讗专 讬讜转专 讗讬"讛:





诪专讗讬转 讛注讬谉

诇讗 讗讘专讜 住讛讚讬 讗诇讗 诇砖拽专讬. 注讬讬谉 诪讛 砖讻转讘讜 讛转讜住驻讜转 讜注讬讬谉 诪讛 砖讻转讘转讬 讘注谞讬谉 讝讛 讘拽讜谞讟专讬住 讟讜讘 注讬谉 住讬诪谉 讟"讜 讚祝 诇"讘 讘住"讚:





砖注专讬 转讜专转 讘讘诇

(住讛 讘 专砖"讬) 讚"讛 讜讙讜讘讛 讜讻讜' 讜讛诪讜转专 诪讜讟诇 讘住驻拽 注讚 讬讘讗 讗诇讬讛讜.鈥斪愖欁犠� 讬讜讚注 讟注诐 诇诪讛 驻住拽 专砖"讬, 砖讛诪讜转专 讬讛讗 诪讜谞讞 注讚 砖讬讘讗 讗诇讬讛讜. 讜讬讜转专 谞专讗讛 砖讻讜诇诐 讬讞诇讜拽讜, 砖诇讗 讗诪专讜 "注讚 砖讬讘讗 讗诇讬讛讜" 讗诇讗 讻砖讛讚讘专 讛诪住讜驻拽 诪讜谞讞 讘讬讚 砖诇讬砖 (注讬' 讘"诪 讙 讗), 讗讘诇 注谞讬谉 讚讛讻讗 讛讜讗 讚讜诪讛 诇砖谞讬诐 讗讜讞讝讬谉 讘讟诇讬转, 砖讛诇讻讛 驻住讜拽讛 讛讬讗 讚讬讞诇讜拽讜, 讜讛"谞 诪爪讬谞讜 讻注谞讬谉 讝讛 讘讬专讜砖诇诪讬 讘"诪 驻"讗 讛"讘: "讘讞诪讜专 讜讘诪砖讗讜讬 砖诇砖转谉 砖讜讬谉".

